Inter School Ge Ehme Kaamiyaabu Rashakah G.dh Thinadhoo - Vaguthu\nމާލެ އިން ކޮވިޑަށް ފައްސިވާ އަދަދުތައް ދަށަށް! - 16 ގަޑިއިރު ކުރިން\nއިންޓަ ސްކޫލް އެތުލެޓިކްސްގެ އެންމެ ކާމިޔާބު ރަށަކަށް ގދ. ތިނަދޫ\n1 އަހަރު ކުރިން ( އޮގަސްޓް 9, 2019 )\nމުބާރާތުގެ އެންމެ ކާމިޔާބު ރަށުގެ ޓީމެއް\nމިއަދު އެކުވެނީގައި ނިމިގެން ދިޔަ 22ވަނަ އިންޓަ ސްކޫލް އެތްލެޓިކްސް ޗެމްޕިއަންޝިޕުގެ އެންމެ ކާމިޔާބު ރަށަކަށް ގދ. ތިނަދޫ ހޮވިއްޖެއެވެ.\nމި މަހުގެ 4ން 8ގެ ނިޔަލަށް ކުރިއަށް ދިޔަ މި މުބާރާތުގައި ޖުމްލަ 1246 އެތްލީޓުން ބައިވެރި ވެފައި ވާއިރު، ތިނަދޫ އިން ވަނީ ޖުމްލަ3ޓީމެއް ވާދަ ކޮށްފައެވެ. އެއީ އެރަށުގެ ގދ. އަތޮޅު ތައުލީމީ މަރުކަޒާއި، ތިނަދޫ ސްކޫލްގެ އިތުރުން އަބޫބަކުރު ސްކޫލެވެ.\nތިނަދޫގެ ގދ. އަތޮޅު ތައުލީމީ މަރުކަޒުން މުބާރާތުގެ 15 އަހަރުން ދަށާއި 17 އަހަރުން ދަށުގެ ޗެމްޕިއަންކަން ހޯދި އިރު، 17 އަހަރުން ދަށުގެ އެންމެ މޮޅު ފިރިހެން އެތްލީޓުގެ މަގާމު ވެސް ލިބިގެން ގޮސްފައި ވަނީ އެ ސްކޫލްގެ އިބްރާހިމް ރާފިލް އަށެވެ. މިފަހަރުގެ މުބާރާތުގެ އެންމެ ބާރު ސްޕީޑެއްގެ ގޮތުގައި ރެކޯޑު ކުރެވިފައި ވަނީވެސް ރާފިލްގެ ޓައިމިންގް ކަމުގައި ވާއިރު، އޭނާ ވަނީ ފާއިތުވެދިޔަ3އަހަރުވެސް އެކި މުބާރާތް ތަކުގައި އެންމެ މޮޅު އެތްލީޓުގެ މަގާމު ހޯދާފައިކަން ފާހަގަކޮށްލެވެއެވެ.\nއެ ސްކޫލުގެ ސަމްހާ މުހައްމަދު 19 އަހަރުން ދަށުގެ 5000 މީޓަރު ދުވުމުގެ މީޓް ރެކޯޑު ވެސް ހަދާފައި ވާއިރު، ދެން ތިނަދޫ އިން ވާދަ ކުރި އަބޫބަކުރު ސްކޫލް އިން ވަނީ 13 އަހަރުން ދަށުގެ ފިރިހެން ޗެމްޕިއަން ކަން ހޯދާފައެވެ. އެ ރަށާއި އެންމެ ގާތުން ވާދަ ކުރީ އައްޑޫ އެވެ. އެ ރަށުގެ ޝަރަފުއްދީން ސްކޫލުން2ކެޓަގަރީ އެއް ކާމިޔާބު ކުރި އިރު ވިލާ އިންޓަނޭޝަނަލް ހައި ސްކޫލް އިންވެސް ވަނީ ހަމަ އެ އަދަދަށް ކެޓަގަރީ ކާމިޔާބު ކޮށްފައެވެ.\nތިނަދޫ އަކީ ހުނަރުވެރި އެތްލީޓުން ތަކެއް އުފައްދައި ދީފައިވާ ރަށެއް ކަމުގައި ވާއިރު، އެ ރަށަށް ނިސްބަތްވާ އެތްލީޓުން އަންނަނީ އިންޓަނޭޝަނަލް މުބާރާތް ތަކުގައި ރާއްޖެ ތަމްސީލް ކޮށް މެޑަލް ތައް ހޯދައި ދެމުން ކަންވެސް ފާހަގަކޮށްލެވެއެވެ.\nވ. ތިނަދޫ މޮނިޓަރިން ހާލަތުން ނަގައިފި\nވ. ތިނަދޫ މޮނިޓަރިން ހާލަތަށް ގެނެސްފި\nތިނަދޫގައި އިމާރާތަކުން މީހަކު ވެއްޓި އަނިޔާވެއްޖެ\nއޮގަސްޓް 9, 2019 13:33\nތިނަދޫ ސްކޫލް ވަރަށް މޮޅު، ދެން ބައިވެރިވި ހުރިހާ ސްކޫތަކުންވެސް ވަރަށްމަސައްކަތްކުރި އަދިހަމަ ކާމިޔާބީވެސްހޯދި، ސްކޫލްކުދިންތަކެއްވާދަކުރިމުބާރާތެއްގެ ވާހަކަވަގުތުގައިލިޔެވިފައިނުވާއިރު ވަކިސްކޫލެއްގެވާހަކައެކަނިލިޔެފައިވުމަކީވަރަށްދެރަކަމެއް.


Play school ge fee aai gulhigen beleniverin rathah\nއަމީރު އަމީން ސްކޫލްގެ ދަރިވަރުންތަކެއް--\nޕްލޭ ސްކޫލް ފީ އާ ގުޅިގެން ބެލެނިވެރިން ރަތަށް\nކައުންސިލްގެ ބެލުމުގެ ދަށުން ކުޅުދުއްފުށީގައި ހިންގަމުން އަންނަ އަމީރު އަމީން ސްކޫލް ކޮވިޑް-19 އާއި ގުޅިގެން މާރޗު މަހު ކިޔެވުން މެދު ކަނޑާލުމަށް ފަހު ކިޔެވުން ކުރިއަށް ނުގެންދާ މަސްތަކުގެ ފީ އެއްކޮށް ދައްކަން އެންގުމުން ބެލެނިވެރިން ކަންބޮޑުވުން ފާޅުކޮށްފި އެވެ.\nއެ ސްކޫލުން ފުރަތަމަ ނެރުނު އިއުލާނުގައި ބުނެފައިވަނީ ކިޔެވުން މެދު ކަނޑާލުމަށްފަހު ދަރިވަރުންގެ ފީ ވެސް ނެގުން ހުއްޓާލާފައިވާ ކަމަށާއި ނަމަވެސް5ޖުލައި ވާ އާދިއްތަ ދުވަހުން ފެށިގެން އަނެއްކާވެސް ފީ ބަލައިގަތުން ފެށުމަށް ހަމަޖެހިފައިވާ ކަމަށެވެ. އެގޮތުން ފީ ދައްކާއިރު ފީ ބަލައިގަތުން މެދުކަނޑާލި މަސްތަކުގެ ފީ ދެއްކުމަށް ބެލެނިވެރިންގެ ފަރާތުން ވަނީ އެދިފައެވެ.\nމިގެ އިތުރުން ދަރިވަރުންގެ އަތުން ނަގާފީއަކީ ސްކޫލް ހިންގުމަށް މުހިއްމު އެއްޗެއް ކަމަށާއި ފީ ނުނަގާ ސްކޫލް ހިންގުން ފަރުޖެއްސުމަކީ ނުވާނެކަމެއް ކަމަށްވެސް އިއުލާނުގައި ބުނެފައި ވެއެވެ.\nއެ ސްކޫލްގެ ކިޔެވުން3މަހަށް ވުރެ ގިނަ މުދައްތަކަށް މެދުކަނޑާލާފައިވާއިރު ކިޔެވުން ކުރިއަށް ނުގެންދާ މަސްތަކުގެ ފީ ދެއްކުމަކީ ބޮޑު ބުރައަކަށް ވާނެ ކަމަށް ބެލެނިވެރިން ދަނީ ބުނަމުންނެވެ. ކޮވިޑް-19 ގުޅިގެން ގިނަ ބައެއްގެ ވަޒީފާ ގެއްލި، އަދި އާމްދަނީ ދަށަށް ގޮސްފައިވާ މިފަދަ ދަނޑިވަޅެއްގައި ކިޔެވުން ނެތް މަސްތަކުގެ ފީ ދައްކަން އެދުމުން ބެލެނިވެރިން ދަނީ ކަންބޮޑުވުން ފާޅުކުރަމުންނެވެ.\nއަދި ސްކޫލުތައް މިމަހު ހުޅުވާލާފައި ވިއަސް ކިޔަވައި ދެމުން ދަނީ ގްރޭޑް 1 ން މަތީގެ ދަރިވަރުންނަށެވެ. މިނިސްޓްރީން ތުއްތު ކުދިންގެ ކިޔެވުން ފަށާނީ ފަހުން ކަމަށް ވިދާޅުވެފައިވާ އިރު ކިޔެވުން ފަށާނެ ސީދާ ދުވަހެއް ވިދާޅުވެފައެއް ނުވެއެވެ.\nބައެއް ބެލެނިވެރިން ބުނީ ސްކޫލް ބަންދު ކުރުމަށްފަހު އޭޕްރިލް މަހުގެ ފީ ދެއްކުމާއި ގުޅޭގޮތުން ސުވާލު ކުރުމުން ކައުންސިލާ ވާހަކަ ދައްވައިގެން ލުއި ލިބޭނެ ގޮތެއް ވޭތޯ މަޝްވަރާ ކުރަމުންދާ ކަމަށް ސްކޫލުން ބުނެފައިވާ ކަމަށެވެ. ބައެއް ރަށްރަށުގައި ހިންގަމުއައި ޕްރީ ސްކޫލްތަކުން ކިޔެވުން ކުރިއަށް ނުގެންދާ މަސްތަކުގެ ފީ އެއްކޮށް ކަނޑާލާފައިވާ ކަންވެސް ބެލެނިވެރިން ވަނީ ފާހަގަކޮށްފައެވެ.\nކައުންސިލާ މަޝްވަރާ ކުރާ ވާހަކަ ސްކޫލުން ބުނެފައިވާކަން ފާހަގަކޮށް ބެލެނިވެރިން ބުނީ އުންމީދުކޮށްގެން ތިބީ ފީ އެއްކޮށް ކަނޑާލާނެ ކަމަށް ނުވަތަ ފީ ކުޑަކޮށްދޭވެ ކަމަށް ކަމަށެވެ. މައްސަލައަކަށްވީ ފީ އަށް ލުއި ހޯދާއިދޭން މަސައްކަތް ކުރާކަމަށް ބުނެ ކުޑަ މުއްދަތެއްގެ ތެރޭ4މަހުގެ ފީ އެއްކޮށް ދައްކަން ޖެހުން ކަމަށެވެ. ސްކޫލުން ދަރިވަރަކަށް ފީގެ ގޮތުގައި ނަގަނީ 350 ރުފިޔާއެވެ.4މަހަށް އެއްކޮށް ދައްކާނަމަ އެއީ 1400 ރުފިޔާއެވެ.\nބެލެނިވެރިން ނުރުހުން ފާޅު ކުރުމުން މިހާރު ވަނީ އެ ސްކޫލުން އިތުރު އިއުލާނެ ނެރެފައެވެ. އެ އިއުލާނުގައި ބުނެފައިވަނީ ޖުލައި މަސް ފިޔަވާ ދެން ފީ ނުދެއްކިވާ3މަހަށް ވާ ފައިސާ ކުރިއަށް އޮތް ހަ މައަށް ބަހާލައިގެން ދެއްކޭނެ ކަމަށާއި އަދި އެއިރުން މަހަކު އިތުރަށް ދައްކަން ޖެހޭނީ 175 ރުފިޔާ ކަމަށެވެ. އަދި އެއިރުން އެ ބެލެނިވެރިއަކަށް ޖުމްލަ މަހަކު 525 ރުފިޔާ ދައްކަން ޖެހޭނެއެވެ.\nއަމީރު އަމީން ސްކޫލް


SunOnline: Guesthouse eh elheythoa balaa, jeebah dollar vahdhaidheynan: Minister Ali\nގެސްޓުހައުސެއް އެޅޭތޯ ބަލާ، ޖީބަށް ޑޮލަރު ވައްދައިދޭނަން: މިނިސްޓަރު އަލީ\nމުއާވިޔަތު އަންވަރު 17 Nov 2019, 00:08\nއަލީވަހީދު: ރަށް ރަށުގައި ގެސްޓު ހައުސްތައް އެޅުމަށް އޭނާ ވަނީ ގޮވާލާފައި -- ސަން ފޮޓޯ: މުޒައްޔިން ނާޒިމް\nއާންމު ރައްޔިތު މީހާ މުއްސަނދި ކޮށްދިނުމަކީ މި ސަރުކާރުގެ ވަރަށް ބޮޑު ވިޝަނެއް ކަމަށާއި އެގޮތުން ރަށްތަކުގައި ގެސްޓްހައުސްތައް އެޅުމަށް ޓުއަރިޒަމް މިނިސްޓަރު އަލީ ވަހީދު ގޮވާލައްވައިފިއެވެ.\nރާއްޖެޓީވީގެ ޕްރޮގްރާމެއްގައި މިރޭ ވާހަކަ ދައްކަވަމުން ޓުއަރިޒަމް މިނިސްޓަރު އަލީ ވަހީދު ވިދާޅުވީ، ފަތުރުވެރިކަން ކުރިއެރުވުމަށް ލުއި ލޯނުތައް ދޫކުރުމަކީ މި ސަރުކާރުން އިސްކަން ދޭ ކަމެއް ކަމަށާއި އޭގެ ނަތީޖާވެސް ފެންނަ ކަމަށެވެ.\nއެގޮތުން އަތޮޅުތެރޭގެ ގިނަ ރަށްތަކެއްގައި ގިނަ ފަރާތްތަކަކުން ގެސްޓުހައުސް އެޅުމުގެ މަސައްކަތް ކުރަމުން އަންނަކަން މިނިސްޓަރު ފާހަގަކުރެއްވިއެވެ.\n"ދެން ތިބި ރައްޔިތުންވެސް ގެސްޓުހައުސްއެއް އެޅޭތޯ ހަމަ މަސައްކަތް ފަށާށޭ. އަޅުގަނޑުމެންގެ ސަރުކާރުން ގެސްޓުން ގެނެސްދޭނަމޭ. ޑޮލަރު ޖީބަށް ވެއްދޭ ވަރަށް މި ވަސީލަތްތައް ގާއިމު ކޮށްދޭނަން،" އަލީ ވަހީދު ވިދާޅުވިއެވެ.\nރާއްޖޭގެ ޓުއަރިޒަމް ފުޅާކުރުމުގެ ގޮތުން "ހަލާލު" ޓުއަރިޒަމް ފެށުމަކީވެސް މި ސަރުކާރުގެ ވިސްނުމެއްކަން އަލީ ވަހީދު ފާހަގަކުރެއްވި އެވެ. އަދި ވިދާޅުވީ، ސަތޭކެ ޕަސެންޓް މުސްލިމް ގައުމެއްގެ ޔުނިކް އައިޑެންޓިޓީތައް އެމްޕަވަރ ކުރުމަކީވެސް މި ސަރުކާރުގެ ސިޔާސަތެއް ކަމަށެވެ.\n"ރާއްޖޭގެ ލޯކަލް ޓުއަރިޒަމް ތެރޭގައި އަޅުގަނޑުމެނަށް ފާހަގަވޭ އަރަބި އިސްލާމު ގައުމުތަކުން އެބައާދޭ މީހުން ދިރިއުޅޭ ރަށްތަކުގައި ބަނގުރަލާއި އޫރުމަސް ވިއްކަން ނެތީމަ އެ ސަބަބުތަކަށްޓަކައި،" އަލީ ވަހީދު ވިދާޅުވިއެވެ.\nމި އަހަރު ރާއްޖެ ގެނައުމަށް އަމާޒުކުރި އަދަދަށް ފަތުރުވެރިން ގެނެވުނު ނަމަވެސް އަދިވެސް ރާއްޖެ އަންނަ ފަތުރުވެރިންގެ އަދަދު މަދުކަމަށް މިނިސްޓަރު ވިދާޅުވި އެވެ. އަދި މި ސަރުކާރުގެ ފަސް އަހަރު ތެރޭގައި 2.5 މިލިއަން ފަތުރުވެރިން ރާއްޖެ ގެނައުމަކީ އަމާޒަކަށްވާއިރު އެ އަމާޒަށް ވީ އެންމެ އަވަހަށް ވާސިލުވާން ބޭނުންކަން އަލީ ވަހީދު ފާހަގަކުރެއްވިއެވެ.


ހަޤީޤީ ޙާދިޘާ: މަސްޖިދުއްނަބަވީއިން ލިބުނު ގެރިމެޓާ\nފުރަތަމަ ޞަފްޙާreportހަޤީޤީ ޙާދިޘާ: މަސްޖިދުއްނަބަވީއިން ލިބުނު ގެރިމެޓާ\nAruzam 2:40 AM\nމިދިޔަ އަހަރު ފިނިމޫސުމުގެ ދުވަސްތަކުގެ ތެރެއިން ދުވަހެއްގައި ﷲގެ ހެޔޮރަޙުމަތުން ޢަޞުރު ނަމާދުގެ ކުރިން މާތް ނަބިއްޔާ ޞައްލަﷲ ޢަލައިހި ވަސައްލަމަގެ ރަށްކޮޅުގައިވާ އެކަލޭގެފާނުގެ އަތްޕުޅުން އެކަލޭގެފާނުގެ ޞަޙާބީންނާއި އެކު ބިނާކުރެއްވި އެކަލޭގެފާނުގެ މިސްކިތްކޮޅުކަމަށްވާ މަސްޖިދުއްނަބަވީއަށް ދެވުމުގެ ތަޢުފީޤު އަޅުގަނޑަށް ލިބުނެވެ. ވަޤުތަކީ ޢަޞުރު ނަމާދުގެ ކުރިއެވެ. ބަންގިގޮވަން އިރުގަނޑެއް ހުއްޓެވެ. (ފޮޓޯއިން އެފެންނަނީ މަސްޖިދުއްނަބަވީގެ މާތް ނަބިއްޔާ ނަމާދުކުރެއްވި މިޙުރާބުކޮޅެވެ. އަދި ދޮރުލާފައި އެހުރީ އެކަލޭގެފާނު ޚުތުބާ ދެއްވަން ހުންނަވާ މިންބަރުކޮޅު ހުރިތަނެވެ. ފޮޓޯގައިން އެފެންނަނީ މިހާރާ އެއްގޮތަށް ހެދިފައިވާ މިންބަރެވެ. ފެހިދޫލަ އަޅާފައި އެވަނީ ރައުޟާއެވެ. އެއީ ޙަދީޘްގައި ބަޔާންވެގެންވާ ސުވަރުގޭގެ ބަގީޗާތެރެއިން ބަގީޗާއެއްކަމަށްވާ ބަޔާންވެފައިވާ ބިންކޮޅެވެ.) ވަދެގެންގޮސް ބާބުލްޙިޖުރަޔާއި(މަސްޖިދުއްނަބަވީިއަށް ވަންނަ ދޮރެއް) ދިމާއިން އެތެރޭގައި ކުރަންޖެހޭ ކަންކަން ކުރުމަށްފަހު ޖައްސާލީމެވެ. މުސްޙަފުތަކުގެ ތެރެއިން މުޞްހަފެއް ނަގާ ކިޔަވަން ފެށީމެވެ.\nމާގިނައިރުތަކެއްނުވެ މުސްކުޅި ބޭބެއަކު އައިސް ކައިރީގައި ޖައްސައިފިއެވެ.. ޢަރައްބެކެވެ. މަދީނާގެ އަހުލުވެރިޔެއްކަމަށް ލަފާކުރެވެއެވެ. އަދި މިސްކިތުގެ ދެރަކުޢަތް އަދާކޮށްފިއެވެ. ފަހެ މިދަކުޢަތަކީ ކޮންމެ މިސްކަތަކަށް ވަނަސް ކޮންމެމީހަކުވެސް އަދާކުރަން ޖެހޭ ދެރަކުޢަތެކެވެ. ބައެއް ޢިލްމުވެރިން ވާޖިބެއްކަމަށްވެސް ވިދާޅުވެއެވެ. އަދި ގަދަވެގެންވާ ސުންނަތެއްކަމަށްވެސް ބައެއް ޢިލްމްވެރިން ވިދާޅުވެއެވެ. އެއީ މާތްނަބިއްޔާ ޞައްލަﷲ ޢަލައިހި ވަސައްލަމަގެ މިމާތް ޙަދީޘްބަސްފުޅުގެ މައްޗަށެވެ.عَنْ أَبِي قَتَادَةَ بْنِ رِبْعِيٍّ الأَنْصَارِيِّ رضي الله عنه قَالَ : قَالَ رَسُولُ صلى الله عليه وسلم : إذَا دَخَلَ أَحَدُكُمْ الْمَسْجِدَ فَلا يَجْلِسْ حَتَّى يُصَلِّيَ رَكْعَتَيْنِ . ހ\nތަރުޖަމާޢީ: އަބޫ ޤަތާދާ ބިން ރިބްޢިއްޔު ރަޟިޔަﷲ ޢަންހު ވިދާޅުވިއެވެ. މާތް ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.\nތިޔަބައިމީހުންގެ މިސްކިތަކަށް ވަދެއްޖެނަމަ (ތަޙިއްޔަތުގެ މަސްޖިދުގެ) ދެ ރަކުޢަތް އަދާކުރުމަށްފަހު މެނުވީ ނުއިށީންނަހުށިކަމެވެ. ބުޚާރީ އަދި މުސްލިމް\nއެކަލޭގެފާނު ޞައްލަﷲ އަލައިހި ވަސައްލަމަ އެވަނީ އަޅުގަނޑުމެން ތިބިތަނާ ދުއިސައްތައެއްހާ ފޫޓުގެ ދުރުގައި ފަސްދާނުވެޑުވިފައެވެ.\nاللهم صل على محمد و على آل محمد كما صليت على إبراهيم و على آل إبراهيم إنك حميد مجيد\nދެން މިބޭބެ އަޅުގަނޑާ ދިމާޔަށް ނަޒަރު ހިންގާލިއެވެ. މުޞްޙަފެއް ބޭނުންވާކަމަށް އަތުން އިޝާރާތްކޮށްލައިފިއެވެ. އަވަސްއަވަހަށް އަތުގައި އޮތް މުޞްހަފު ދިނީމެވެ.\nބޭބެއަށްވީ ވަރަށް އުފާލިބުނު ކަމަކަށެވެ. އެއީ އެއްގޮތަކީ މުޞްހަފު ލިބުނުލެއް އަވަސްކަމެވެ. އަނެއްގޮތަކީ ހަރުގަނޑުން ނަގާ މުސްހަފެއް ދިނުމުގެ ބަދަލުގައި ބޭބެއަށް އަވަސްކުރުމުގެ ގޮތުން އަހަރެންގެ އަތުގައި އޮތް މުޞްހަފުލިބުމެވެ. ބޭބެގެ މޫނަށް ހިތްހަމަ ޖެހުން ލިބުމާއެކު ހިިނިތުންވުމެއް ދީފިއެވެ. ފަހެ މުޅި މިލިޔުމުގެ ޤަޞްދަކީވެސް އެހިނިތުންވުމުގެ ވާހަކައެވެ. އެބޭބެ ހިނިތުންވެލީ ހިތުގެ އެންމެ ފުންމިނުންނެވެ. އެބޭބެ މާގިނަ ބަސްތަކެއް ބުނާކަށް ނަހަދައެވެ. ހަމަ ދިނީ އެންމެ ހިނިތުންވުމެކެވެ.\nފަހެ މާތްނަބިއްޔާ ޞައްލަﷲ ޢަލައިހި ވަސައްލަމަގެ ބަސްފުޅު ހަނދާންކުރަމާތޯއެވެ. އެކަލޭގެފާނު ޞައްލަﷲ ޢަލައިހި ވަސައްލަމަ އެ ޙަދީޘްކުރައްވަނީއެވެ.\n(...قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : " تَبَسُّمُكَ فِي وَجْهِ أَخِيكَ لَكَ صَدَقَةٌ)\nމާނައީ: ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ތިބާގެ އަޚާގެ ކުރިމަތީގައި ތިބާވާ ހިނިތުންވުމަކީ ތިބާގެ މައްޗަށްވާ ޞަދަޤާތެކެވެ.\nފަހެ އެކަމުން އެ ޞަދަޤާތުން ލިބުނު ހިތްހަމަ ޖެހުމަކީ އެހިނިތުންވުމުގެ އިޚުލާސްތެރިކަމެވެ. އެއްވެސް ހާލެއްގައި އެބޭބެގެ އަނގައިގެ ތެރޭގައި އެއްވެސް ދަތެއްނެތުމަކުން ނޫނެވެ. އަދި ކިއެއްތަ؟ އެބޭބެގެ ހިނިތުންވުން އައިސްފައިވަނީ އެންމެފުންމިނުންކަން އެނގެނީ އެހިނިތުންވުމުގެ ސަބަބުން ލިބުނު ހިތްހަމަ ޖެހުމެވެ. އުފާވެރިކަމެވެ. މީހަކަށް ހިނިތުން ވެލުމަކަށް އެކޯފުރެސް އިސްތިހާރު ފަދަ އިސްތިހާރުތަކުގައި އުޅޭ ކަހަލަ މީހެއްގެ ދަތްޕިލައެއް އޮންނާކަށް ނުޖެހެއެވެ. އަދި އެންމެ ދަތެއް ނެތަސް ހިނިތުން ވެލެވިދާނެއެވެ. އަދި ދަތްތައް ހަޑިޔަސް ހިނިތުން ވެލެވިދާނެކަމެވެ. ނަމަވެސް ބޭނުންވަނީ އެއީ ހިތުގެ އަޑިން މާތްނަބިއްޔާގެ ބަސްފުޅުގައިވާ ފަދަ ޞަދަޤާތަކަށް ހެދުމެވެ. އޭ އަޚުންނެވެ. އުޚުތުންނެވެ. ހިނިތުންވުމުން ސަދަޤާތްކޮށްލާށެވެ. ކުޑަ ކަމަކުންވެސް ﷲ ގެ ރުހުން ލިބިދާނެއެވެ.\nދެންފަހެ އެބޭބެއަށް ލިބުނު އުފަލުގެ ސަބަބުން "ޓުރީޓެއް" ދިނުމަށްޓަކައި ޖީބަށް އަތްލުމަށްފަހު އެއްޗެއް ނަގާ އެއްލައިފިއެވެ. އުނގަށް ވެއްޓުނީ ކޮންއެއްޗެއްކަމެއްނޭންގެއެވެ. ނަގާފައި ބަލައިލައިފީމެވެ. ގެރި މެޓަޔެކެވެ. ގެރިމެޓާ އަދި އެނޫންވެސް މެޓާ ޤުރުއާން ކިޔަވައިދޭން ތިބޭ މީހުން ކުޑަކުދިންނަށް ބަހާ ހެދުމަކީ ޢާންމު ކަމެކެވެ. މަސްޖިދުއް ނަބަވީގައި ބައެއް ކުޑަކުދިންނަށް ކިޔަވައިދެއްވަން ތިބޭ މުސްކުޅި ބައެއް ބޭބެއިން ކޮންމެ ފިލާވަޅެއް ނިމުމުން ފިލާވަޅު ނިންމާކުދިންނަށް އާދަކޮށް މެޓާ ބަހާ ހަދާތަން ބައެއް ފަހަރު ފެނެއެވެ. މިއީ އަޅުގަނޑުމެންވެސް ކިޔަވައިދިނުމުގައި ކުޑަކުދިން ލޮއްސުމަށްޓަކައި ބޭނުންކުރެވިދާނެ އުސްލޫބެކެވެ. އަޅުގަނޑުމެންގެ ރާއްޖޭގައިވެސް ނުކިޔަވާން ބޮޑާ ހާކާ ކުދިންނަށް ބޭނުންކުރެވިދާނެ ގޮތެކެވެ. ކޮންމެ އަކަސް މެޓާ މިފަހަރު މިލިބުނީ އަޅުގަނޑަށެވެ. ގެރިމެޓާ ލިބުމުން އުފަލުން އެބޭބެއަށް ބަލާލާފައި އަހަރެންވެސް އެބޭބެފަދައިން އިޚުލާސްތެރިކަމާއެކު ހިނިތުން ވެލެވޭތޯ ބެލީމެވެ.\nއެހިނިތުންވުމަކީ އެބޭބެގެ ހިނިތުންވުމާއި ގާތްކުރާނެ ހިނިތުންވުމެއްވެސް ނޫނެވެ. ނަމަވެސް ގެރިމެޓާ ލިބުމުން ވީ އުފަލުން ހިނިތުން ވެލީމެވެ. ކުޑައިރުގެ އެންމެ މީރު މެޓާ ނުދެކޭތާ އެތައް ޒަމާނެއްފަހުން މާތްނަބިއްޔާ ޞައްލަﷲ ޢަލައިހި ވަސައްލަމަގެ މިސްކިތްކޮޅުން ރިޒުޤު ކުރެއްވި ފަރާތަށް ހަމްދުހުއްޓެވެ. “ޔަމީ ޔަމީ"\nކޮންމެއަކަސް އެދުވަސް އަހަރެންގެ ހަޔާތުގެ މުހިންމު ދުވަހަކަށް ގެރިމެޓާގެ ސަބަބަކުން ނޫނެވެ. ނަމަވެސް އެބޭބެ ދިން އުފާދެނިވި ހިތްގައިމު ހިނިތުންވުމުންނެވެ.\nއެދުވަހު ހިތަށްއެރިއެވެ. ދަތެއް ނެތަކަސް ރީތި ހިތްގައިމު ހިނިތުންވުމެއް ވެވިދާނެއެވެ. އެއީ އަހަރެންގެ ފޭވަރިޓު ހިނިތުން ވުމެވެ. އަހަރެންގެ ހަޔާތުގައި ދިމާވި އެންމެ އުފާވެރި އެއްކަމެވެ. ދުޢާއަކީ ﷲ ސުބުޙާނަހޫ ވަތަޢާލާ އެބޭބެގެ ފާފަ ފުއްސަވައި އެބޭބެގެ މައިންބަފައިންގެ ފާފަ ފުއްސަވައި ހުރިހާ މުސްލިމުންނަށް ހެޔޮ ރަޙުމަތް ލެއްވުމެވެ. އެބޭބެ ފަދައިން ޞަދަޤާތެއްގެގޮތުގައި ހިނިތުންވާ ބަޔެއްކަމުގައި އަޅުގަނޑުމެން އެންމެން ލެއްވުމެވެ.\nތިބާގެ ހަޔާތުގައި ދިމާވި މިކަހަލަ ކަމެއް ޙިއްޞާކޮށްލަން ބޭނުން ހެއްޔެވެ؟ ލިޔުއްވުމަށްފަހު\nއަށް އީމެއިލްކުރައްވާށެވެ. އިންޝާﷲ މި ބުލޮލުގައި ޝާއިޢުކޮށްދެވޭނެއެވެ.\nو صلى الله و سلم على نبينا محمد و على آله و صحبه.\nހ. ޞަޙީހުލް ބުޚާރީ ޙަދީޘް ނަމްބަރު 1167، ޞަހީޙުލް މުސްލިމް ޙަދީޘް ނަމްބަރު 715\nށ. ސުނަނު ތިރުމިޛީ، ޙަދީޘް ނަމްބަރު 1956، ޝެއިޚު އަލްބާނީ ރަޙިމަހުﷲ ޞައްޙަކުރައްވާފައި\nislamic story report\nMaldivian Pearls said…


Turkey ah aa binhelumugai gulhigen Minister Shahid thauziyaa fonuvaifi\nތުރްކީގެ އިޒްމިރް ސްޓޭޓް\nތުރުކީއަށް އައި ބިންހެލުމުގައި ގިނަ ބަޔަކު މަރުވުމުން ޝާހިދު ތައުޒީއާ ފޮނުވައިފި\n30 އޮކްޓޯބަރ 2020 - 22:16:56\nތުރުކީގެ އިޒްމީރަށް އައި ބާރުގަދަ ބިންހެލުމާއިއެކު ބޮޑެތި ގެއްލުންތަކެއް ލިބި ބަޔަކު މަރުވެފައިވަތީ ތުރްކީގެ ހަރިޖީ ވަޒީރަށް ފޮރިން މިނިސްޓަރު އަބްދުﷲ ޝާހިދު ތައަުޒިއާ ފޮނުވާފި އެެވެ\nމިނިސްޓަރު ޝާހިދު ކުރެއްވި ޓްވީޓެއްގައި ވިދާޅުވީ ބިންހެލުމުގައި ތުރުކިީއަށް ބޮޑެތި ގެއްލުންތަކެއްވެ، ބައެއްގެ ފުރާނަ ގެއްލިފައިވާތީ އެކަމަށްޓަކައި ތައުޒިއާ ވިދާޅުވާކަމަށެވެ.\nތުރުކީގެ އޭގަން ސީ އަށް އާ އެބިންހެލުން އައިސްފައިވަނީ 7.0 މެގެނެޓިއުޑްގެ ބާރުމިނުގައި ތްރުކީގެ ހުޅަގުން އޮންނަ އިޒްމީރުގެ ބޭރަކްލި އަވަށަށެވެ. އޭގަން ކަނޑުގެ 16 ކިލޯމީޓަރު އަޑިންއައި އެ ބިންހެލުމުގެ ސަަބަބުން އެ ސަރަހައްދަށް ވަނީ ސުނާމީއެއް އެއްވެސް އައިސްފައެވެ.\nބޭރުގެ ރިޕޯޓްތައް ބުނާގޮތުން ބިންހެލުމުގެ ސަބަބުން މީހާތަަނަށް 120 މީހުންނަށް އެކި ވަރުގެ އަނިޔާ ލިބިފައިވާއިރު 20 އިމާރާތެއްވެސް ވަނީ ބިމާ ހަމަވެފައެވެ. އަދި މިހާތަނަށް ބިންހެލުމުގެ ސަބަބުން އިމާރާތް ދަށުވެގެންނާއި ސުނާމީގެ ސަބަބަުން ގެބިގެން ހަތަރު މީހަކަު ވަނީ މަރުވެފައެވެ.\nވީޑިއޯތަަކުން ފެންނަ ގޮތުގައި އިޒްމިރްގެ ކަނޑު އެއްކޮށްވަނީ ހިދިފައެވެ. އަދި މޫދުގައި އަޅާފައިވާ ބޯޓުތައްވެސް ވަނީ ފެންގަނޑު ހިދުމުގެ ސަބަބަުން އަރިއަޅާލާފައެވެ.\nބިންހެލުމާއިއެކު 15 ސިކުންތައް އިމާރާތްތައް ގުޑުނުކަމަށާއި އެޔާއިއެކު އާއްމުން ދުވެ މަގުމަށްޗަށް ނިކުމެ އާއިލާތަކަށް ގުޅުމަށް މަސައްކަތްކުރަމުން ދިޔަކަކަމަށް މަންޒަރު ދުއް މީހުން ބުނެއެވެ. އަދި ދެވަނަ ގުޑުމެއް އަސްދާނެކަމުގެ ބިރު ހީވުމުގެ ސަބަބުން މީހާރުވެސް ގިނަ ބަޔަކު ތިބީ މަގުމަތީގައި ކަމަށް ބުނެއެެވެ.\nތުރުކީގެ ރައީސް ތައްޔިބު އުރުދުގާން ބުނީ މި ހާދިސާގެ ސަބަބުން ގެއްލުން ލިބުނު ފަރާތަކަށާއި ލިބެމުންދާ ގެއްލުންތަކަށް ސަރުކާރުގެ ފަރާތުން ދެވެން އޮތް ހުރިހާ އެހީތެރިކަމެއް ދެމުންދާކަމަށެވެ.\nތުރުކީއަށް މީގެ ކުރިންވެސް މިފަދަ ބޮޑު ބިންހެލުންތައް އައިސްފައިވެއެވެ. އެގޮތުން 1999 ގައި ތުރުކީ އިޒްމީރަށް އަށް އާ ބިންހެލުމުގެ ސަަބަބުން އެފަހަރުވަނީ 17،000 އެއްހާ މީހުން މަރުވެ ބޮޑެތި ގެއްލުންތަކެއް ލިބިފައެވެ.


BREAKING NEWS: Majlis Govvaalaane Kamuge Inzaaru Dhin Meehaku Hayyarukoffi - Vaguthu\nރައްޔިތުންގެ މަޖިލިސް ގޮއްވާލާނެ ކަމުގެ އިންޒާރުދިން މީހަކު ހައްޔަރުކޮށްފިއެވެ.\nފުލުހުން ވިދާޅުވީ މަޖިލީހުގައި ބޮމެއް ގޮއްވާލާނެ ކަމުގެ އިންޒާރު މީސް މީޑިއާގައި ދިން އުމުރުން 28 އަހަރުގެ ފިރިހެނަކު ހައްޔަރު ކޮށްފައިވާ ކަމަށެވެ.\nމިފަދަ އިންޒާރުތަކާއި ނިރުބުވެރިކަމާއި ގުޅުން ހުރި ކަންކަން ފުލުހުން ވަރަށް ސީރިއަސްކޮށް ބަލާ ރައްޔިތުންގެ ސަލާމަތާއި ރައްކާތެރިކަމަށް ވަގުތުން ފިޔަވަޅު އަޅާނެ ކަމަށް ފުލުހުން ވިދާޅުވިއެވެ.\nމެއި މަހުގެ 17 ވަނަ ދުވަހު ރައްޔިތުންގެ މަޖިލީހުގެ ޖަލްސާ ކުރިއަށް ދަނިކޮށް ޖަލްސާ ލައިވްކުރި ފޭސްބުކް ސްޓްރީމަކަށް ކޮމެންޓު ކުރި މީހަކު ވަނީ، މަޖިލީހަކީ ގޮއްވާލަން ޖެހެ ތަނެއް ކަމަށް ބުނެފަ އެވެ. އަދި މަޖިލިސް މެމްބަރުންނަކީ ރައްޔިތުންގެ ހަރާން ލާރި ކާ ބައެއް ކަމަށާއި، އެފަދަ ބަޔަކު ތިބޭ ތަނެއް "ބަހައްޓާނެ ކަމެއް" ނެތް ކަމަށް އޭނާ ބުންޏެވެ.\nމަޖިލިސް ގޮއްވާލާނެ ކަމުގެ އިންޒާރު ދިނީ ހަސަން އަލާން އަލީ ނަމަކަށް ކިޔާ މީހެކެވެ.\nއޭނާ ހައްޔަރު ކުރަން ރައްޔިތުން މަޖިލީހުގެ ޖަލްސާގައި ވެސް ބައެއް މެންބަރުން ވަނީ ގޮވާލާފައެވެ.\nރައްޔިތުން މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން މެއި މަހުގެ 06 ވަނަ ދުވަހުގެ ރޭ ދިން ހަމަލާއަށް ފަހު ރާއްޖޭގެ ސަލާމަތީ ކަންކަން ވަނީ ވަރުގަދަ ކޮށްފައެވެ. އޭގެ ފަހުން މިހާތަނަށް ގިނަ ބަޔަކު ހައްޔަރުކޮށް، އެމީހުންގެ މައްޗަށް ނިރުބަވެރިންގެ ތުހުމަތުކޮށް ތަހްގީގު ކުރިއަށް އެބަގެންދެއެވެ.\nނަޝީދު އަވަހާރަކޮށްލަން ދިން ހަމަލާއަށް ފަހު ރައްޔިތުން މަޖިލީހުގެ ސަލާމަތީ ކަންކަން ވެސް ވަނީ އިތުރަށް ވަރުގަދަ ކޮށްފައެވެ. މަޖިލީހުގެ އިދާރާ ވަށައިގެން ހަތިޔާރާއިއެކު މިހާރު އަބަދުވެސް ސިފައިން އަންނަނީ ހަރަކާތްތެރިވަމުންނެވެ.\nޖޫން 2, 2021 00:21\nރަނގަޅު އެހެން ބުނިމީހާ އެއީ، އެކަމު ބޮންގޮއްވާ ވާހަކައެއް އެސޮރު ނުބުނޭ ބޭނުމިއްޔާ ސުކުރީން ސޮޓްވެސް ފޮނުވަފާނަން ފަހުން އެކޮމެންޓު ފޮހެފަ މާފައްވެސް އެދިފަވޭ ، މަޖިލިސް ބޭފުޅުން އޯކޭ ކޮންމެ ކަމެއް ކުރިޔަސް ހާއްސަކޮއް ކެނެރީ ނަޝީދު ، ދެން މިހެން ބުނެގެން އަވަހައް އާދޭ އަޅުގަނޑު ހައްޔަރު ކުރަން.\nޖޫން 2, 2021 06:04\nރައީސުލްޖުމްހޫރިއްޔާގެ ނުބައި ނުލަފާކަން މިހުތިހާވެސް ކަމަކީ. އޭނަ ފޮނުައިގެން ފުލުހުން މީހުން ނިދާފަ ތިއްބަ ގެދޮރަށް ވަދެ މީސްމީހުން ދަމާ ނެރެގެން އެގެންދަނީ.\nހަމަ ހެޔޮކޮށް ތިބުނީ.. ފުލުހުން ލައްވާ މިގައުމަކީ ބިރުވެރި ތަނަކަށް ހަދަމުންދަނީ މިހާރު ވެރިކަމުގައި ހުރި އިބުރާހީމް މުައްމަދު ސާލިހް\nޖޫން 2, 2021 06:05\nއިސްލާމްދީން ފޮހެލުމަކީ ވެރިއަކަށް ހުރި ސްލޯލިހުގެ އެޖެންޑާގެ އެންމެ ހައި ޕްރިއޮރިޓީ ވީމަ ހަމީދު އެކަން ތަންފީޒު ކުރަނީ.\nޢިސްލާމްދިނކި ފޮ ހެވޭ އެއްޗެއްތަ\nޖޫން 2, 2021 00:27\nމަޖިލިސް އޮވެގެން ރައްޔިތުންނައް ވާފައިދާއެއްނެތް ތިތަން އުވާލާފަ ނިކަމެތިންނައް ގައުމު ހިންގަންދީ އެމީހުން މާރަނގަޅައް މިގައުމު ހިންގާނެ.\nޖޫން 2, 2021 00:51\nމިޖެހުނީ އަނެއްކާ ރާއްޖޭގެ އުޅޭ ގޮވާތަކެތި ހައްޔަރު ކުރަން ވާލާ ފަޒުނާކޮވެއްޔާއި ގޮޑު ދޮށުގައި އުޅޭ ފިދަނަމާރިޔާ އަދި ބުޅާ ....... މިޔަދު ތިޔަ ޒުވާނާ ހައްޔަރު ކުރީ މަޖިލީހުގެ ފުރާޅުމަތީގަ ކާޅެއް އިދެ ގޮވާ ފިއްޔާމު ފުލުހުން ކާޅު ހައްޔަރު ކުރާނެދޯ\nޖޫން 2, 2021 00:57\nހަބަރެއްގެ ނޭދެވޭ އަސަރު ބައެއްގެ ދިރިއުޅުން ހަލާކު ކޮއްލަފާނެ އެސޮރު ނުލިޔޭ މަޖިލިސް ބޮމަކުން ގޮއްވާ ވާހަކައެއް އެތަން އެއީ ބޭކާރު ތަނެއްވާހަކަ ހާމަ ކޮއްދިނީ އިރު ކޮޅެއްނުވެ އެ ކޮމެންޓް ޑިލީޓުވެސް ކޮއްލި ނަމަވެސް މޑޕ ގެ ބޭފުޅެއް އެކޮމެންޓުގެ ސުކުރީން ސޮޓެއް ނަގައިގެން މުޅި މީސް މީޑިޔާގަ ފަތުރާފަ ވަނީ، އަޅުގަނޑައް ގޯސްވަނީ އެހަބަރު ފެތުރި ބޭފުޅެއް.\nތި ހުރިހާ ކަމަކަށް ވުރެވެސް ނުރައްކާ މަސްތުވާ އެއްޗެހި، އެ އެތެރެ ނުވާނޭހެން އަދި ވިޔަފާރި ކުރާ މީހުންނަށް މަރުގެ އަދަބު ދީބަލަ. ތި ހުރިހާ އިންޒާރު ތަކެއްވެސް ނެތިދާނެ އިސާހިތަކު.\nއިސްލާމް ދީނުގެ ދިފާއުގާ ހައްގުބަސް ނުބުނެވޭގޮތަށް މަޖިލީހުން ގާނޫނު ހަދާއިރު އެހުށަހެޅި މީހަކަށާ އެއާ އެއްކޮޅަށް ވޯޓުދޭ ބަޔަކަށް ވިސްނެންވާނެ ތިމާމެންނަށް އެ ކުރެވޭކަންތައް.\nޖޫން 2, 2021 04:53\nހަރު ކައްޓޭމެން ތެޅޭ ފާޑުދޯދެން\nޖޫން 2, 2021 07:14\nމަޑުކަށިތަކަށް ރޮވެނީ މިއޮއް ދެން. އަވަހަށް މަޑުކަށި ބަލި ރާއްޖޭގަ ފަތުރާ ނިންމާދެން.\nހަރުކަށިވުމަކީ ﷲ ގެ މަގުގައި ތިބުން ކަމުގައި މިހާރު ބަލަނީ.. ވަރަށް ދެރަވަރުކަންކަން މިހުންނަނީ.\nޖޫން 2, 2021 06:00\nމިހުރިހާވެސް ކަމަކީ ލާދީނިއްޔަތު ފަތުރަން ސަރުކާރުން ކުރާ މަސައްކަތް. ހަރުކަށި ފިކުރޭ ކިޔައިގެެން ކަމާ ނުބެހޭ މީހުންނަށް އަނިޔާ ދިނުން. މިގައުމު ހަލާކު ކުރަނީ.\nމިނުބައި ސަރުކާރުން މިގައުމު ހަލާކުކޮށް ނިންމައިފި. އިންޑިޔާ އަށް އަޅުވެތިކޮށްފި. ގައުމު ބައިބައިކޮށްފި. ލާދީނީނފިކުރު ހިމާޔަތް ކޮށް އިސްލާމް ދީން ނައްތާލުމަށް ތެޅިފޮޅެނީ.\nޖޫން 2, 2021 06:08\nމި ސޯލިހުގެ ސަރުކާރުން މުޅި ގައުމު ފަސާދަ ކޮށް ނިންމައިފި.\nޖޫން 2, 2021 06:10\nގައުމުގެ ރައީސްގެ ލާދީނީ އެޖެންޑާ. އޭނަ އެޓަރނީ ޖެނެރަލް ލައްވާ އިސްލާމް ދީނާ ދެކޮޅު ގާނޫނުތައް ޑްރާފްޓް ކުރަނީ. އޭނަ ތަސްދީގު ކުރީމަ ގާނޫނަކަށްވަނީވެސް. އެއީ ހުތިހާވެސް ނުބަޔަކީ. ހިންނަވަރު އިބިލީސް.\nޖޫން 2, 2021 08:15\nއެއްވެސް ތަނެއް ހަލާކުކުރާކަށް ތަނެއްގައި ހުޅުޖަހާކަށް މީހަކަށް އަނިޔާވެރިވާކަށް އެއްބަހެއް ނުވެވޭނެ. އެކަން ހުއްޓުވަންވެސްޖެހޭނެ. އެކަމަށް މަސައްކަތްވެސް ކުރަންޖެހޭނެ. ނަމަވެސް ވަރަށް ވަރަށް ހިތާމައާއެކު އަދި ހިތްދަތިކަމާއެކު ބުނެވެން މިހާރު މިރާއްޖޭގައި މިއޮތް ރައްޔިތުންގެ މަޖިލިސް އަވަހަށް އުވާލައި މަޖިލީހުގެ މެންބަރުންގެ ކިބައިގައި ހުންނަންޖެހޭ ޝަރުޠު ކަނޑައަޅާފައި އެޝަރުޠުގެ ތެރެއަށް އަޚުލާޤު ރަނގަޅު މީހަކަށްވުން ބަލާނެ މިންގަނޑެއް ލުމަށްފަހު މީހުންނަށް މަޖިލީހަށް ކުރިމަތިލެވޭގޮތަށް ހަމަޖައްސާފައި އިންތިޚާބެއް އަވަހަށް ބާއްވައިގެން ނޫނީ ދެނެއް މިގައުމަކަށް ނޭވާލެވިދާނެއޭ މަގޭ ހިތެއް ނުބުނާ ވާހަކަ. ތިޔަ މަޖިލީހުގައި ގިނައިން މިހާރު ތިބީ ދުލަށްއައިހައި އެއްޗެއް ގޮވާ ބަހުލޫލުންނާއި އަދަބެއް އަޚުލާގެއް ފެންވަރެއް ނެތް އަކަޔަންބޯއާއި ގައުމިއްޔަތެއް މިއްލަތެއް ނެތް އެކަން ނުދަންނަ އިއްޒަތްތެރިން.\nޖޫން 2, 2021 09:07\nހާދަ ރީޗޭ ރާއްޖެ ސިފައިން ކުދިން ސޯ ކިޔުޓް\nޖޫން 2, 2021 09:33\nޤާސިމް މަރަން ބުނި އެމްޑީޕީ މީހާ ގޭގަ.ރައީސް ޔާމީން މަރަން ބުނި މީހާ ބުނީ މަޖަލަކަށޯ އޭނާ ގޭގައި .ޤާނޫނަކީ ވަކި ބަޔަކަށް ހިގާ ވަކި ބަޔަކަށް ނުހިގާ އެއްޗެއްތޯ ؟\nމިގައުމުގެ ހަރު ކަށި ޖަމިއްޔާތަ ކާ ގޭންގްތައް ނައްތާލަން ޖެހޭ މީދެން ކިހާދެރަ ކަން ކަން\nޖޫން 2, 2021 14:21\nސުޕަރ މެޖޯރިޓީ ގުރޫޕް ދެކެ ދިވެހިރައްޔިތުންފޫހިވެ. ކުރި އިތުބާރު ގެއްލިއްޖެ.\nޖޫން 2, 2021 22:58\nކަލޭމެންގެ ނުބައި ނުލަފާކަމުގެ ސަބަބުން އަހަރެމެންގެ ލޯބިވާ ދަރިން ދުނިޔެ ދޫކޮށްދާއިރު ކަލޭމެން ތި ތެޅެނި ތަނަކުން މީހަކު ކޮމެންޓެއް ޖަހާލާއިރަށް އެމީހަކު ހިފާ ހައްޔަރުކުރެވޭތޯ!!!! މި ވެރިކަން ނިމޭނެ ވަގުތެއްގެ އިންތިޒާރުގައި ދުޢާކޮށްލަ ކޮށްލާ މި ހުންނަނި!!!!\nޖޫން 4, 2021 09:19\nޢަޅުގަނޑު ހިތައްއަރާ ފާޅުގަ ދީނަށް ފުރައްސާރަ ކުރާމީހުން ވަގުތުން ވަގުތަށް ހައްޔަރު ނުކުރެވިގެން މިަުލެނީ ކީއްވެބާއޭ....؟؟؟\nދީނެއް މުހިއްމެއް ނުވި ދެއްތޯ؟


Mumbai gai faimagu bridge eh vetti5meehun maru vejje – adduLIVE\nމުމްބާއީގައި ފައިމަގު ބްރިޖެއް ވެއްޓި ފަސް މީހުން މަރުވެއްޖެ\nMar 14, 2019, 22:02 އައިޝަތު ފަތުހީ\nހާދިސާ ހިނގި ސަރަޙައްދުގައި ފަޔަރ ބްރިގޭޑް އާއި ޑިޒާސްޓަރ މެނޭޖްމަންޓްގެ އޮފިޝަލުން ޙަރަކާތްތެރި ވަނީ - ފޮޓޯ: ހިންދުސްތާން ޓައިމްސް\nއިންޑިއާގެ މުމްބާއިގެ ޗަތުރަޕަތީ ޝިވާޖީ ޓާމިނަލް ކައިރީގައި މަތިން އަޅާފައިވާ ފައިމަގު ބްރިޖެއްގެ ބައެއް ވެއްޓި ހިނގި ހާދިސާގައި ފަސް މީހުން މަރުވެ، އިތުރު 34 މީހަކަށް އަނިޔާވެއްޖެ އެވެ.\nފުލުހުންނާއި ހަވާލާދީ "ހިންދުސްތާން ޓައިމްސް" އިން ރިޕޯޓްކުރާ ގޮތުގައި މި ހާދިސާގައި މަރުވެފައި ވަނީ އަޕޫރްވާ ޕްރަބޫ (35 އ.) އާއި ރަންޖަނާ ތަމްބޭ (40 އ.) އަދި ޒާހިދް ޝިރާޖް ޚާން (32 އ.) ކަމަށާއި، ހަތަރުވަނަ މީހާގެ ނަން އަދި އެނގިފައި ނުވާ ކަމަށެވެ.\nއެނގިފައިވާ ގޮތުގައި ރަންޖަނާ އާއި އަޕޫރްވާ އަކީ ގޯކުލްދާން ތޭޖްޕާލް (ޖީޓީ) ހޮސްޕިޓަލްގެ ނައިޓް ޝިފްޓްގައި ތިބި ނަރުހުން ކަމަށެވެ.\nއަނިޔާވި މީހުންގެ ތެރެއިން 15 މީހަކު ޖީޓީ ހޮސްޕިޓަލްގައި އެޑްމިޓްކޮށްފައިވާއިރު، 21 މީހަކު ވަނީ ސެއިންޓް ޖޯޖް ހޮސްޕިޓަލަށް ގެންގޮސްފައެވެ.\nމި ހާދިސާ ހިނގާފައި ވަނީ އިންޑިއާ ގަޑިން މިރޭ 19:30 (ރާއްޖެ ގަޑިން 19:00) ހާއިރު އެވެ. އަދި ބްރިޖް ވެއްޓުނުއިރު އޭގެ ދަށުން ވެހިކަލްތައް ދުއްވަމުން ދިޔަ ކަމަށް "ޕްރެސް ޓްރަސްޓް އޮފް އިންޑިއާ" އިން ރިޕޯޓްކުރެއެވެ.\nމި ހާދިސާ އާއި ގުޅިގެން ބޮޑުވަޒީރު ނަރޭންދްރަ މޯދީ ވަނީ މަރުވި މީހުންގެ އާއިލާތަކަށް ހަމްދަރުދީ ފޮނުއްވައި، އަނިޔާވި މީހުންނަށް އަވަސް ޝިފާއަކަށް އެދިވަޑައިގެންފަ އެވެ. އަދި މި ހާދިސާގެ އަސަރުކުރި ފަރާތްތަކަށް ދެވެން އޮތް ހުރިހާ އެހީތެރިކަމެއް މަހަރާޝްތްރާގެ ސަރުކާރުން ފޯރުކޮށްދެމުންދާ ކަމަށްވެސް މޯދީ ވިދާޅުވި އެވެ.\nމަހަރާޝްތްރާގެ ޗީފް މިނިސްޓަރ ދެވޭންދްރަ ފަދްނަވިސް ވިދާޅުވީ މުމްބާއީގެ ފައިމަގު ބްރިޖު ވެއްޓުނު ހާދިސާގެ ޚަބަރު އެއްސެވީ ފުން ހިތާމައާއެކު ކަމަށެވެ.\nހާދިސާ ހިނގި ސަރަޙައްދުގައި ފަޔަރ ބްރިގޭޑް އާއި ޑިޒާސްޓާ މެނޭޖްމަންޓް އޮފިޝަލުން ޙަރަކާތްތެރިވަމުންދާއިރު، ރެސްކިއު އޮޕަރޭޝްންތައް ވެސް މިހާރު ކުރިއަށް އެބަދެއެވެ.\nޗަތުރަޕަތީ ޝިވާޖީ ޓާމިނަލް އަކީ އިންޑިއާގެ އެންމެ ބާރުބޮޑު އެއް ރޭލު ސްޓޭޝަނެވެ.


Duniyeyga Enme Gina Billionaires Thibee Beijing Ga - Vaguthu\nދުނިޔޭގައި އެންމެ ގިނަ ބިލިއަނަރުން ތިބީ ބެއިޖިންގައި\nފޯބްސްގެ އަހަރީ މުއްސަނދިންގެ ލިސްޓަށް ބަލާ އިރު ދުނިޔެއިން އެންމެ ގިނަ ބިލިއަނަރުން އުޅޭ ތަނަކަށް ޗައިނާގެ ބެއިޖިންވެއްޖެއެވެ.\nޗައިނާގެ ވެރިކަންކުރާ ބެއިޖިންގް ސިޓީގައި މިދިޔަ އަހަރު 33 ބިލިއަނަރުން އުފެދުނު އިރު މިހާރު އެ ސިޓީގައި 100 ބިލިއަނަރުން އެބަ ތިއްބެވެ. ވޭތުވެދިޔަ ހަތް އަހަރު އެންމެ ގިނަ ބިލިއަނަރުން ތިބި ސިޓީއަކަށް ވެފައިވަނީ ނިއު ޔޯކް ސިޓީއެވެ.\nކޮރޯނާވައިރަސް ފުރަބަންދުގެ ސަބަބުން ޗައިނާގެ ޓެކްނޮލޮޖީ ފާމްތަށް އިތުރުވުމުން އެ ގައުމުގެ މީހުންގެ އާމްދަނީ އިތުރުވެގެން ދިޔައެވެ. އެންމެ ގިނަ ބިލިއަނަރުން ތިބި ސިޓީ އަކަށް ބެއިޖިންގް ވުމުގެ ސިއްރަކީ މިއީއެވެ.\nޗައިނާގެ ވެރިކަން ކުރާ ސިޓީގައި ހުރި އެންމެ މުއްސަނދި މީހަކީ ޒިހާންގް ޔީމިންގެވެ. އޭނާ އަކީ 2012 ވަނަ އަހަރު ބައިޓްޑާންސްގެ ނަމުގައި ކުންފުންޏެއް އުފައްދައިގެން މަސައްކަތް ކުރަމުންދާ މީހެކެވެ. މިއީ އެތައް ބަޔަކު ބޭނުން ކުރަމުންދާ ޓިކްޓޮކް އެޕްލިކޭޝަން އުފެއްދި މީހާއެވެ. ޓިކްޓޮކް ވަނީ އާންމުންގެ ތެރޭގައި މަގްބޫލު އެޕްލިކޭޝަނަކަށް ވެފައެވެ. އޭނާގެ މިލްކިއްޔާތުގައި 35.6 ބިިލިއަން ޑޮލަރު އެބަހުއްޓެވެ.\nއެންމެ މުއްސަނދި ގައުމުތަކަށް ބަލާއިރު، އެއް ވަަނައިގައި ހިމެނިފައިވަނީ 724 ބިލިއަނަރުންނާއެކު އެމެރިކާއެވެ. ދެވަނައަށް މި ލިސްޓުގައި ހިމެނިފައިވަނީ 626 ބިލިއަނަރުންނާއެކު ޗައިނާއެވެ. އިންޑިއާ ހިމެނިފައިވަނީ ލިސްޓުގެ ފަސް ވަނައިގައެވެ. އެއީ 117 ބިލިއަނަރުންނާ އެކުގައެވެ. އިންޑިއާގެ އެންމެ މުއްސަނދި މީހެއްގެ ގޮތުގައި ފާހަގަ ކޮށްލެވެނީ އެލެކްސީ މޯޑަޝޯ އާއި އޭނާގެ އާއިލާއެވެ. އެލެކްސީގެ މިލްކިއްޔާތުގައި 29.1 ބިލިއަން ޑޮލަރު ވާ ކަމަށް މީޑިއާ ރިޕޯޓުަތައް ބުނެއެވެ.\nކުރިޔަށް އޮތް ފަސް އަހަރު ތެރޭގައި ޗައިނާގައި ކުދިން އުފަންވާ ވަރު ބޮޑު ތަނުން މަދުވެދާނެ\nހަތިޔާރުތައް ވަރުގަދަ ކުރަން ޗައިނާ އިން އެމެރިކާގެ ސޮފްޓްވެއާއެއް ބޭނުން ކުރޭ\nކަނޑަށް އަޅަން އުޅޭ ރޭޑިއޯއެކްޓިވް ފެން ރައްކާތެރިކަން ސާބިތުކޮށްދޭން އެދިއްޖެ\nއޭޕްރީލް 8, 2021 13:14\nތިޔައީވަރަށްބޮޑުއޮޅުމެއް.. ދިވެ ހިރާއްޖޭގަ މާގިނަވާނެ!!\nއޭޕްރީލް 9, 2021 13:51\nނޫނޭ ރާއްޖޭގައި ގިނައީ ކަންކަމުގެ އިލްމު އެންމެ އިނގޭ މީހުން، އެކަމަކު އެއީ ފޭސްބުކުގަ\nއޭޕްރީލް 8, 2021 17:25\nދުނިޔޭގައި އެންމެ ގިނަ ބިލިއަނަރުން ތިބީ ދިވެހިރާއްޖޭގައި އިނގޭތޯ!\nއޭޕްރީލް 9, 2021 13:50\nއޭޕްރީލް 10, 2021 00:41\nމުކޭޝް އަންބާނީ އޮތީ ކިތައްވަނާގައި؟؟އިންޑިއާގެ\nއޭޕްރީލް 10, 2021 09:41\nއެންމެ މުއްސަނދި މީހުން ތިބީ ބެއިޖިންގައޭ އޮތީމާ އަޅުގަނޑުގެ ހިތަށް އެ ރި އެންމެ ފު ރަތަމަ ސުވާލަކީ އޭގެ ތެ ރޭގާ ކިތަށް މުސްލިމުން ވޭތޯއެވެ؟\nނެތްކަމައް ވަންޏާ އަޅުގަނޑުމެން ހަނދާންކު ރަންވީ ލިބިގަންނަންވީ ފިލާވަޅަކީ އެބުނާ މަހުޖަނުންވެސް ﷲ އަށް ޝި ރުކުކު ރާ ހާލު މަ ރުވެއްޖެއްޔާ ދެން ނެތެންނުއް ސަލާމަތެއް.. އޭނާ ފަޤީ ރުންނަށް ބިލިޔަން ޑޮލަ ރުން ހޭދަކު ރިޔަސް އޭނާ ކު ރި ހު ރިހާ ޢަމަލެއް ފެނައްވެ ވަންނަންޖެހޭނީ ނަ ރަކަޔަށް... ދަލީލުތައް ބައިވަ ރު... މީކޮންމެހެން މީހަކަށް އިނގިލި ދިމާކު ރާކަށް ނޫނީ ހަ ރުކަށިވެގެން ދައްކާ ވާހަކަޔެއް ނޫން. ހަމަ ހިޔާލެއް ފާޅުކޮއްލީ މަވެސް....


America meehaku pizza hadhai amillayahepizza ganegen bodu faidhaa eh hoadhaifi - One Online\nއެމެރިކާ މީހަކު ޕިއްޒާ ހަދައި އަމިއްލައަށް އެޕިއްޒާ ގަނެގެން ބޮޑު ފައިދާއެއް ހޯދައިފި\nއެމެރިކާ މީހަކު ޕިއްޒާ ހަދައި އަމިއްލައަށް އެޕިއްޒާ ގަނެގެން ބޮޑު ފައިދާއެއް ހޯދައިފިއެވެ.\nއެމެރިކާގެ ޕިއްޒާ ރެސްޓޯރަންޓެއްގެ އޯނަަރަކު އޭނާގެ އަމިއްލަ ޕިއްޒާ އޮންލައިން އެޕެއް މެދުވެރިކޮށް އަމިއްލައަށް ގަތުމުން ބޮޑު ތަނުން އަގުހެޔޮކޮށް ޕިއްޒާ ލިބޭކަމަށް އޭނާ ވަނީ ފާހަގަކޮށްފަ އެވެ.\nރޯއީ ނަމަކަށް ކިޔާ މިމީހާ ވަނީ ޑޯ ޑޭޝް ކިޔާ އޮންލައިން އެޕް މެދުވެރިކޮށް އޭނާ އުފައްދާ ޕިއްޒާ އޮންލައިންކޮށް ވިއްކަން ފަށައި އަމިއްލައަށް އޯޑަރު ކޮށްފައެވެ.\nޑޯ ޑޭޝް އެޕަށް އޭނާ ޕިއްޒާ ވިއްކަނީ 24 ޑޮލަރަށެވެ. ނަމަވެސް ޑޯ ޑޭޝް އިން ވަނީ އެމީހުންގެ އެޕްގައި މި ޕިއްޒާގެ އަގު 16 ޑޮލަރަށް ޖަހައިފައެވެ.\nރޯއީ ވަނީ ސީދާ އެއަގުގައި ޕިއްޒާ ލިބޭތޯ ޓެސްޓެއް ކުރުމުގެ ގޮތުން އޯޑަރު ޖަހައިފައެވެ. އަދި 16 ޑޮލަރަށް ރޯއީ ވަނީ އެޕް މެދުވެރިކޮށް އޭނާ އަމިއްލައަށް އުފެއްދި ޕިއްޒާއެއް ގަނެފައެވެ. ހުރިހާކަމެއްވެސް ދިޔައީ ރަނގަޅަށެވެ. އެދުވަހުގެ ހިސާބުތައް ނިންމި އިރު ޑޯޑޭޝް އިން ވަނީ ވިކޭ ކޮންމެ ޕިއްޒާއަކަށް ރޯއީ އަށް 24 ޑޮލަރު ދީފައެވެ. މިއީ ރޯއީ އެއެޕަށް ޕިއްޒާ ވިއްކި އަގެވެ.\nރޯއީ ވަނީ މިކަމުގެ ފައިދާ ނަގައި ފަހުންވެސް ގިނަ އަދަދެއްގެ ޕިއްޒާ މި ގޮތަށް އެ އެޕް މެދުވެރިކޮށް ގަންނަން ފަށައިފައެވެ.\nރޯއީ ލަފާ ކުރާ ގޮތުން މިއީ ޑޯޑޭޝް ގެ ޓްރައިލް ގެ ސަބަބުން ދިމާވި ކަމަކަށް ވެދާނެ އެވެ. ރޯއީގެ ޕިއްޒާ ޑޯޑޭޝްއިން މާ އަގުހެޔޮކޮށް ވިއްކާ ކަމުގެ ޝަކުވާ ރޯއީއަށް ކުރީންވެސް ވަނީ ލިބިފައެވެ. ނަމަވެސް ރޯއީގެ ރެސްޓޯރަންޓުން އޭރު ޑެލިވަރީގެ ހިދުމަތް ދީފައެއް ނުވެއެވެ.\nރޯއީއަށް ލިބެމުންދިޔަ ފައިދާގެ ވާހަކަ އޭނާ ވަނީ ފަހުން ޑޯޑޭޝް އަށް ހިއްސާކޮށްފައެވެ. މިއީ ޑޯޑޭޝް އިން އެ އެޕް ގެ ޑިމާންޑް ބޮޑު ކުރުމަށް އަމިއްލައަށް ކުރިކަމެއް ކަމަށް އެމީހުން ވަނީ ބުނެފައެވެ. އެއްވެސް ޗާޖެއް ނުކޮށް އެޕްގެ ހިދުމަތް ދީ އެއެޕް މަޝްހޫރު ކުރުމަށް ކުރިކަމެއް ކަމަށް ވެސް ޑޯޑޭޝް އިން ވަނީ ބުނެފައެވެ.\nގުޅޭ ޓެގު އެމެރިކާ ކާބޯތަކެތި


Miskithah kudakamu dhiya ziyadhah dhauva kohfi\nމިސްކިތަށް ކުޑަކަމުދިޔަ ޒިޔާދަށް ދައުވާކޮށްފި\nމިސްކިތުތެރެއަށް ކުޑަކަމުދިޔަ ޒިޔާދު\nމިސްކިތްތައް ހިމެނޭހެން މާލޭގެ އެކި ތަންތަނަށް ކުޑަކަމުދިޔަ މ. ޝޭޑީހޯމް، ހަސަން ޒިޔާދުގެ މައްޗަށް ދައުވާ ކުރަން ކްރިމިނަލް ކޯޓަށް ފޮނުވައިފި އެވެ.\nއޮކްޓޯބަރު ތިންވަނަ ދުވަހު ރައީސް އޮފީސް ދޮރުމައްޗަށާއި ހުކުރު މިސްކިތާއި އިސްލާމީ މަރުކަޒުގެ އިތުރުން ޖުމްހޫރީ މައިދާނަށް އެކި ވަގުތުތަކުގައި ޒިޔާދު ވަނީ ކުޑަކަމު ގޮސްފަ އެވެ.\nމީގެ ކުރިން ދެ ފަހަރެއްގެ މަތިން ހައްޔަރުކުރުމަށް ފަހު އޭނާ ދޫކޮށްލާފައި ހުއްޓައި އަލުން ހައްޔަރުކުރީ އިބްރާހީމީ މިސްކިތުގައި ހަތިމަކަށް ކުޅުޖަހައިގެންނެވެ. ހަތިމަށް ކުޅުޖެހުމުން ޒިޔާދު ފުލުހުންނާއި ހަވާލުކުރީ މިސްކިތުގައި ތިބި މީހުންނެވެ.\nޕްރޮސެކިއުޓާ ޖެނެރަލްގެ އޮފީހުން މިއަދު ބުނީ ޒިޔާދުގެ މައްޗަށް އުފުލާފައިވަނީ އާންމު މަސްލަހަތަށް ގެއްލުން ހުރި ކަމެއް ކުރުމުގެ ކުށުގެ ދެ ދައުވާ ކަމަށެވެ. އޭނާގެ މައްޗަށް ދައުވާކުރަން ކްރިމިނަލް ކޯޓަށް ފޮނުވާފައިވަނީ މިމަހުގެ 16 ވަނަ ދުވަހު އެވެ.\nއާންމު މަސްލަހަތަށް ގެއްލުން ހުރި ކަމެއް ކުރުމުގެ ކުށުގެ ދައުވާ އަކީ ޖުނަހުގެ ތިންވަނަ ދަރަޖައިގެ ކުށަކަށްވާއިރު، އަދަބުގެ އަސާސީ މިންގަނޑުން ބަލާނަމަ ކޮންމެ ދައުވާއަކަށް އެއް މަހާއި ހަ ދުވަހުގެ ޖަލު ހުކުމެއް އަންނާނެ ކަމަށް ޕީޖީ އޮފީހުން ބުނެ އެވެ. އޭނާ ކުށަށް އިންކާރު ކުރާ ހާލަތުގައި މި ދެ ދައުވާ ސާބިތުވެއްޖެ ނަމަ އަންނާނީ ދެ މަހާއި 12 ދުވަހުގެ ޖަލު ހުކުމެކެވެ.\nހުރުމަތްތެރި ވެގެންވާ ތަނަކަށް އިހާނެތިކޮށް ހިތުމުން ކުށުގެ އެއް ދަރަޖަ އިތުރުވާތީ އިއުތިރާފު ވިޔަސް ލުއި ނުލިބޭނެ ކަމަށް ވެސް ޕީޖީ އޮފީހުން ވަނީ ފާހަގަކޮށްފަ އެވެ.


Filmy Tharin Kamugai Vaa Rishmee Aai Ravee Varivehjje ފިލްމީ ތަރިން ކަމުގައިވާ ރިޝްމީއާއި ރަވީ ވަރިވެއްޖެ – Huvadhoo News Filmy Tharin Kamugai Vaa Rishmee Aai Ravee Varivehjje Huvadhoo News\nފިލްމީ ތަރިން ކަމުގައިވާ ރިޝްމީއާއި ރަވީ ވަރިވެއްޖެ\nދިވެހި ފިލްމީ ތަރިން ކަމުގައިވާ، އައިޝަތު ރިޝްމީއާއި ރަވީ ފާރޫގް ވަރިވެއްޖެއެވެ.\nރިޝްމީއާއި ނެށުންތެރިޔާ ރަވީ ކައިވެނިކުރީ މާރިޗް 25 2019 ގައެވެ. އެދެމީހުން ވަރިވެފައިވާކަން ހާމަކޮށްފައިވަނީ ރިޝްމީ އިންސްޓަގްރާމްގައި ކުރި ޕޯސްޓެއްގައެވެ.\nއެޕޯސްޓުގައި ރިޝްމީ ބުނެފައިވަނީ، އެހެން ގުޅުންތަކެކޭ އެއްގޮތަށް އެދެމީހުން އެކުގައި ހޭދަކުރި ދުވަސްތަކަކީ އަޑިގަނޑުތަކާއި އުސްގަނޑުތައް ގިރާކުރަން ޖެހުނު ނަމަވެސް، އުފާވެރި ދަތުރެއް ކަމަށެވެ. އަދި އެމުއްދަތުގައި އެދެމީހުންގެ ފުރާނައަށް ނުރައްކާވި ދެ ހާދިސާއާ ކުރިމަތިވި ނަމަވެސް، އެކަމުންވެސް އަރައިގަތީ ދެމީހުން އެކުގައި ކަމަށެވެ.\nނަމަވެސް މިދިޔަ ދެއަހަރުގެ ތެރޭގައި އެތައް ކަމަކާ ކުރިމަތިވެ، އެހެން މީހުންނެކޭވެސް އެއްގޮތަށް ކޮވިޑުގެ ބަލިމަޑުކަމުގެ ތެރޭގައި ރަވީއާ ދެމީހުންނަށް ބޮޑެތި ބަދަލުތަކެއް އައިސް އެމީހުންގެ ހިޔާލާއި އިސްކަންދޭ ކަންކަމަށް ބަދަލު އައުމާއި ގުޅިގެން، ދެމީހުންނަށް އެކުގައި އުޅެވެން ނެތުމުން، ދެމީހުންނަށްވެސް ރަނގަޅު ގޮތަކީ ވަކިވުން ކަމަށް ފެންނާތީ ވަރިވާން ނިންމީ ކަމަށެވެ.\nރިޝްމީ ވަނީ އެ މީހުންގެ މި ނިންމުމަށް އެންމެން އިހްތިރާމްކޮށް އެ ބަދަލާ އެކު ކުރިއަށް ދިއުމުގައި އެހީތެރިވާނެ ކަމަށް އުންމީދުކުރާ ކަމަށް ބުނެފަ އެވެ.\nދެން މަކާއި ކޮން ތުރާލެކެ!


Ras Online - އައިއެސްއާއި ހަރުކަށި ފިކުރުގެ ވާހަކަ ވިއްކައިގެން ރިސޯޓުތައް ފުރޭނެތަ؟\nއައިއެސްއާއި ހަރުކަށި ފިކުރުގެ ވާހަކަ ވިއްކައިގެން ރިސޯޓުތައް ފުރޭނެތަ؟\nޒަހީނުއްދީން ސަޢީދު 27 ޖުލައި 2020\nކޯވިޑް-19 އާއި ގުޅިގެން ރާއްޖޭގެ ބޯޑަރު ބަންދުކުރުމުން ރާއްޖޭގެ ރަންބިސްއަޅާ ކުކުޅު ބިސް އެޅުން ހުއްޓިގައުމުގެ އިގްތިސާދު މިއަދު މިވަނީ އިނދަޖެހިފައެވެ. ރާއްޖޭގެ ފަތުރުވެރިކަމަކީ ރާއްޖޭގެ މުޅި އިގުތިސޯދުގެ މައި ބަދައެވެ. ކޯވިޑާއި ގުޅިގެން ގައުމުތަކުގެ ބޯޑަރު ބަންދު ކުރުމާއެމު ރާއްޖޭގެ މައިބަދަ ފުނޑުނީއެވެ. ތެދުވާހާ ވަރުވެސް ނެތުނީއެވެ.\nމިފަހުގެ ތާރީޚެއްގައި ރާއްޖޭގެ ފަތުރުވެރި ކަމަށް ކުޑަ ނަމަވެސް ލޮޅުމެއް އަރާފައިވަނީ 2004 ވަނަ އަހަރުގެ ސުނާމީ ކާރިސާގައެވެ. ނަމަވެސް އެއީ ވެސް ކުޑަ ދުވަސް ކޮޅަކަށެވެ. ކުޑަ ފަރުވާއަކުން ވަރަށް އަވަހަށް އެފާރުގަނޑު ހެއުވެ އިހު ހުރިހާލަތަށް ރުޖޫޢަ ކުރެވިއްޖެއެވެ. ސުނާމީއަށްވުރެ ބޮޑު ގެއްލުމެއް ކޯވިޑާއި ގުޅިގެން ރާއްޖޭގެ ޓޫރިޒަމަށް ކޮށްފައިވާއިރު މިއީ ފަހުގެ ތާރިޚެއްގައި ރާއްޖޭގެ ޓޫރިޒަމް އެއްކޮށް ހުއްޓުނު ފުރަތަމަ ފަހަރެވެ.\nހަގީގަތުގައި ވެސް ރާއްޖޭގެ ބޯޑަރު ބަންދުކުރީ އޭރު ހެދޭނެ އެހެން ގޮތެއް ދޭނެ އެހެން ފަރުވާއެއް، ވިސްނުމެއް ނެތިގެން ހަމަ ގޮތް ހުސްވެ ހަތަރު އުދަރެސް ފެނުޖެހުމުންނެވެ. ސަރުކާރުން ބުރަވީ ހަމައެކަނި ޞިއްޙީ މާހިރުންގެ ލަފަޔަށެވެ. ބަލީގެ ބިރުވެރިކަން އޮތީ އެހާވެސް ބޮޑުވެފައެވެ. އެހެންވީމާ ސިއްހީ މާހިރުންގެ ލަފަޔާ އިރުޝާދުގެ މަތިން ބޯޑަރު ބަންދުކޮށްލީއެވެ. އޭރު ދުނިޔޭގެ ގިނަ ގައުމުތަކުން ވެސް ރޯގާގެ ބިރުވެރިކަމުގައި ތިބީ މުޅި ގައުމުވެސް ބަންދު ކޮށްގެންނެވެ. ބޯޑަރު ބަންދު ކުރުމާއެކު ފަތުރުވެރިކަން ބަންދުވީއެވެ. މިހާހިސާބަށް ދިޔައިރު އަސްލު ރާއްޖޭގެ ފަތުރުވެރިކަމުގެ ހަގީގީ ބާނީންގެ މަތީން ކުޑަކޮށްވެސް ހަނދާން ނެތުނީ ކަންނޭގެއެވެ. އެމީހުންގެ އަޑެއްނީވޭތާގައި އެމީހުންގެ ލަފައެއްގެ ވާހަކައެއްވެސް ނާދެއެވެ.\nއޭރުވެސް ބައެއް ތަޖުރިބާކާރުން ސިއްރު ސިއްރުން ކިޔަމުން ދިޔައީ ރާއްޖޭގެ ފަތުރުވެރިކަމަކީ ދުނިޔޭގެ އެހެން ގައުމުތަކުގައި އޮތް ކަހަލަ ފަތުރުވެރިކަމެއް ނޫން ކަމަށެވެ. ރާއްޖޭގެ ރިސޯޓު ތަކަކީ ވަކިން ހުރި ރަށްތަކެކެވެ. ރިސޯޓަށް އެރުމުން ފަތުރުވެރިޔާ އެކަހެރިވީއެވެ. ކަރަންޓީނު ކުރެވުނީއެވެ. ހޯދަން ޖެހޭނީ ސަލާމަތާއި ރައްކާތެރިކަމާއެކު ރަށަށް އެރޭނެ ގޮތަކާއި ފައިބާނެ ގޮތެކެވެ. އޭނާއަށް ޚިދުމަތް ދޭނެ ރައްކާތެރި ގޮތްތަކެވެ. ހަތަރު ވަރަކަށް މަސް ދުވަހަށް ފަހު ރާއްޖޭގެ ބޯޑަރ މިއަދު ހުޅުވާލާފައި އެއޮތީ މިދެންނެވި ގޮތަށެވެ. އެހެން ގައުމުތަކުގެ ބޯޑަރު ހުޅުވާލައި ދަތުރު ކުރަން ހުއްދަ ކުރާނަމަ ކޯވިޑާއެކު ނުވަތަ މިހާލަތުގައި ރާއްޖެއަށްވުރެ ދަތުރުކުރަން ރައްކާތެރި މަންޒިލެއް ނެތެވެ.\nރާއްޖޭގެ ބޯޑަރު ހުޅުވާލާ ފަތުރުވެރިން އައުމުގެ ހުއްދަދިންއިރު ސަރުކާރުން އަމާޒު ހިފާފައި ވަނީ މި އަހަރު ރާއްޖެއަށް 850،000 ފަތުރުވެރިން ގެނައުމަށެވެ. ރާއްޖޭގެ ބޯޑަރު ބަންދުކުރި އިރު 300،000 އަށް ވުރެ ގިނަ ފަތުރުވެރިން ރާއްޖެ ޒިޔާރަތް ކޮށްފައިވާ ކަމަށް ތަފާސް ހިސާބުތަކުން ދައްކައެވެ. މި މަހުގެ 15 ވަނަ ދުވަހު ރާއްޖޭގެ ބޯޑަރ ހުޅުވާލައި ފަތުރުވެރިކަން އަލުން ފަށާފައިވާއިރު 10 ދުވަސްތެރޭ ރާއްޖެ އައިސްފައިވަނީ 904 ފަތުރުވެރިން ކަމަށް ޓޫރިޒަމް މިނިސްޓްރީގެ ހިސާބުތަކުން ދައްކައެވެ.\nއެތައް ދުވަހަކުން ނޫނީ ފޫނުބެއްދޭ ވަރުގެ ބޮޑު ގެއްލުމަކަށްފަހު އެގެއްލުން ފޫބެއްދޭތޯ ރާއްޖޭގެ ޓޫރިޒަމް އަލުން ހުޅުވާލައި ގައުމަށް ރަނގަޅަށް ހިންދެމި ނުލެވި އުޅެނިކޮށް އަނެއްކާވެސް ސަރުކާރުގެ ވެރިން އައިއެސް އާއި ހައްދު ފަހަނައަޅާފައިވާ ފިކުރު ރާއްޖޭގައި އޮތް ކަމަށް ވިދާޅުވެ މި ދުނިޔެމަތީގެ ސުވަރުގެ ކަމަށް ގިނަ ބަޔަކު ސިފަކުރާ ދިވެހިރާއްޖެ "ނަރަކަ" އެއް ގޮތަށް ބަޔަކަށް ދައްކައިދޭން އުޅުމުން އެފަރާތްތަކުގެ އިޚުލާސްތެރިކަމާއި މަގުސަދާ މެދު ސުވާލު އުފެދެނީ މިއަދު ރާއްޖެ އޮތް ނިކަމެތި ހާލަތު ފެނިފައެވެ. ދިވެހީންގެ މައިބަދަ ބިނދި ގިނަ ދިވެހީންނަށް އާމްދަނީ ލިބޭނެ އެއްވެސް ގޮތެއް ނެތި ހަތަރު އުދަރެސް ފެނުޖެހިފައިވާތީއެވެ.\nމިނިވަން ދުވަހާއި ގުޅިގެން ރައީސް އިބްރާހިމް މުހައްމަދު ސޯލިހު ދެއްވި ޚިތާބުގައި މުޅި އިގްތިސޯދު ވެސް ކަރުތާފެނަށް ގެނބިފައިވާ ކަމަށް ވަނީ ސިފަކުރައްވާފައެވެ. ރާއްޖޭގެ އިގްތިސާދު ވެންޓިލޭޓަރުގައި އޮތް ކަމަށް ސަރުކާރުގެ ވެރިން އިއްތިފާގުވެއެވެ. ރާއްޖޭގެ އިގްތިސާދު ބަރޯސާވާ ރަންބިސް އަޅާ ކުކުޅުވެސް އޮތީ ވެންޓިލޭޓަރުގައެވެ. އިގުތިސީދަށް ރަންބިސް އަޅައިދޭ ކުކުޅު ވެންޓިލޭޓަރުން ނަގައި އަލުން ދިރޭތޯ ކުރެވޭން އޮތް މަސައްކަތެއް ސަރުކާރުގެ އެއްބަޔަކު ހޭބޯނާރާ ކުރަނީއެވެ. ކުރެވުނު ގޮތަކަށް އިސްތިހާރުކޮށް ދެވުނުހާ ލުއިތަކެއް ދީގެން ފަތުރުވެރިން ހިތްހަމަޖެހޭ އުފާވެރި މަންޒިލަކަށް ރާއްޖެ ހެދޭތޯ ސަރުކާރާއި އަމިއްލަ ފަރާތްތަކުން އެއް އަޒުމެއްގައި އަތުކުރި އޮޅާލައިގެން ނޭވާ ނުލާ މަސައްކަތް ކުރަނީއެވެ. މި ދަނޑިވަޅުގައި އެމީހުން ނުރުހޭ ފަދަ ނުވަތަ ފަތުރުވެރިން ރާއްޖެ އައުމަށް ފަހަތަށް ޖެހޭ އެއްވެސް މަންޒަރެއް، އަޑެއް ފޮޓޯއެއް، ވީޑިއޯއެއް އަދި ޚަބަރެއްވެސް ބޭރުވިޔަ ނުދިނުމަކީ މުހިންމު ކަމެއް ކަމުގައި ދެކި އެމީހުން ގަޔާވާހާ ވާހަކައެއް، މަންޒަރެއް ދެއްކޭތޯ ކުރެވޭ މަސައްކަތް ދެގުނަ ތިން ގުނައަށް ޖައްސާލައިގެންނެވެ.\nނަމަވެސް ދައުލަތުގެ ބައެއް ބާރުތަކުގެ ވެރިން، އިސް ބޭބޭފުޅުން މިކަމަށް މާބޮޑު ސަމާލުކަމެއް ދެއްވާ ކަމަކަށް، ފެންނަ މަންޒަރު ތަކުންނާއި އިވޭ އަޑު ތަކަކުން ހަމަ ހީނުވާ ކަމުގައި ހިތާމައާއިއެކު ދަންނަވަން ޖެހެއެވެ. އެއްބަޔަކު ހޭބޯނާރާ ދުވާލަކު އެންމެ ފަތުރުވެރިއަކު ނަމަވެސް ގައުމަށް ވެއްދޭތޯ، އެތެރެ ކުރެވޭތޯ ބުރަ މަސައްކަތް ކުރަމުން ގެންދާއިރު ގައުމުގެ ބައެއް ބާރުތަކުން މިދައްކަވަނީ މިގައުމުގައި އައިއެސްގެ ހަނގުރާމަވެރިންގެ ބާރު ގަދަކުރަމުންދާ ވާހަކައެވެ. މި ގައުމުގައި ގަވާޢިދާ ޚިލާފަށް އުޅޭ ލައްކައެއްހާ ބިދޭސީންނަކީ އިންސާނީ ވަގުފާރީގެ ގޮތުގައި ގައުމަށް އެތެރެކޮށްފައިވާ މީހުން ކަމަށެވެ.\nދައުލަތުގެ އެއްބާރުގެ ވެރިޔާ، ރައްޔިތުންގެ މަޖިލީހުގެ ރައީސް، ރައީސް މުހަންމަދު ނަޝީދާއި ގައުމުގެ ދިފާޢީ ބާރުގެ ވެރިޔާ ޑިފެންސް މިނިސްޓަރު މާރިޔާ އަހުމަދު ދީދީ މިފަދަ ހައްސާސް ދަނޑިވަޅެއްގައިވެސް މިދައްކަވަނީ ވަރަށް ތަފާތު ވާހަކަ ތަކެކެވެ. އެބޭފުޅުން އެވާހަކަ އެދެއްކެވީ ގޯސް ނިޔަތެއްގައިކަމަށް ދަންވަނީއަކީ ނޫނެވެ. އަދި އެއީ މިނިވަން ދުވަހެއް ފާހަގަ ކުރާއިރު ދައްކާން އެންމެ އައުލާކަން ބޮޑު ވާހަކަ ކަމުގައިވެސް ވެދާނެއެވެ. އެކަމަކު މިހާތަނަށް މިގައުމުގެ މިނިވަން ކަމަށް ބުރޫ އަރާފަދަ ހާދިސާއެއް އައިއެސް އަކުން އެބުނާ ކަހަލަ ހައްދުފަހަނައަޅާފައިވާ ޖަމާއަތަކުން ހިންގާފައެއް ނުވެއެވެ. މިހާރުގެ ޖީލުގެ ދަރީންގެ ހަނދާނުގައި އެފަދަ ވާހަކައެއްގެ ގޮތުގައި ހުންނާނީ ނޮވެންބަރު ތިނެއްގެ ހާދިސާގެ ވާހަކައެވެ. ބާޣީން ހަތިޔާރާއެކު މާލެއަރާ މާލެ ހިފަން އުޅުނު ވާހަހަކައެވެ. މިނިވަންކަން ގެއްލިގެން ދިޔަ ހިނދުކޮޅެއްގެ ވާހަކަ ދައްކަންޏާ ހިއްމައްޗަށް އަންނާނީ އެވާހަކައެވެ.\nއައިއެސް އާއި ހައްދު ފަހަނައެޅި ފިކުރު ރާއްޖޭގައި އުޅޭ ވާހަކަ އަކީ އިއްޔެ އަކު މިއަދަކު ދައްކާ ވާހަކަ އެއް ނޫނެވެ. ރާއްޖޭގައި ހިންގާ ބޮޑެތި ޖަރީމާތަކުގެ ފަހަތުގައި އައިއެސް ޖަމާއަތާއި ހައްދު ފަހަނަ އެޅި ޖަމާއަތްތަކުގެ ފިކުރު ހިމެނޭ ކަމަށް މަރު ކޮމިޝަންގެ ރިޕޯޓާއި ފުލުހުންވެސް ހާމަކޮށްފައިވެއެވެ. އެހެން ނަމަވެސް އެއީ ކުރެވޭ ތުހުމަތުތަކެކެވެ. ގާ ފުރޮޅަ ފުރޮޅާ ވެސް އެއްވެސް ހެއްކެއް ގަރީނާއެއް ފެނުނު ކަމަކަށް އަދި ނުވެއެވެ. އެބުނާ ކަހަލަ ދީނީ ގޮތުން ހައްދުފަހަނައަޅާފައިވާ މީހުން ކަމަށް ބުނާ ބަޔަކު ދޭތެރެއަކުން ހައްޔަރުކޮށްފައި ނެތް ވާހަކައެއް ނޫނެވެ. އަދި އެފަދަ މީހުން ރާއްޖޭގައި ވެސް ނޫޅެއެކޭ ނޫނެވެ. އެބުނާ ކަހަލަ ދީނީ ގޮތުން ހައްދުފަހަނައަޅާ ދާ މީހުންނާއި ލާދީނީ މީހުންވެސް ރާއްޖޭގައި ކޮންމެވެސް ވަރަކަށް އުޅެއެވެ. އެކަމަކު އައިއެސްގެ ވާހަކަ އާއި އެބުނާ ކަހަލަ ހައްދު ފަހަނަ އެޅި ޖަމާއަތްތަކުގެ ވާހަކަ ދިޔައީ ހަމަ ޖަމަލު ފޮޑިއަށެވެ. އެވާހަކައަކީ މިހާރު ވަކި މޫސުމަކަށް، ވަކި ހާލަތު ތަކެއްގައި ދެކެވޭ ވާހަކައަކަށް ވަނީ ވެފައެވެ.\nކަންމިހެން އޮތް އިރު މިދަނޑިވަޅުގައި ހޮޅި ވާހަކަ ދައްކައިގެން ކޮޅެއް މެދެއް، ހަގީގަތެއް ނޭނގޭ އައިއެސް ގެ ހަނގުރާމަވެރިން ރާއްޖޭގައި ހަރަކާތްތެރިވަމުންދާ ކަމަށާއި ދިވެހިރާއްޖެއަކީ އެބުނާ އައިއެސްއަށް މީހުން ފޮނުވާ ގައުމެއް ކަމަށް ނުވަތަ އައިއެސްގެ ހަބެއް ކަމަށް ސިފަކޮށް ދުނިޔޭގައި ދިވެހި ގައުމުގެ ނަން މިވަގުތު ކިލަނބު ކުރުމަކީ އޭގެ ގެއްލުމާއި ނުރަނގަޅު އަސަރު ރާއްޖޭގެ ފަތުރުވެރިކަމަށް ނުކޮށް ނުދާނެ ކަމެކެވެ. ގައުމު މިހާރު އޮތް ހާލަތަށް ބަލާއިރު މިވަގުތު މިފަދަ ވާހަކަތައް ދައްކައިގެން މީޑިއާގެ ސުރުޚީތައް ހަދައި ބައިނަލްއަޤްވާމީ ޖަމާއަތްތަކުގެ ސަމާލުކަން ހޯދައި އެކަމާ ދެކޮޅަށް ރިޕޯޓްތައް ނެރުމަކީ "ރިހޭ ފައި މައްޗަށް ފޮއި ވެއްޓުން" ކަހަލަ ކަމެކެވެ.\nރައީސް ނަޝީދަކަސް މާރިޔާ އަކަސް މިއަދު ކިތަންމެ ހެއު ނިޔަތެއްގައި ކިތަންމެ އިހުލާސްތެރި ކަމާއެކު ކިތަންމެ މޮޅަށް އެވާހަކަ ދެއްކެވި ނަމަވެސް އެއީ ގައުމަށް ހެއު އެދިގެން ދައްކަވާ ވާހަކަ އެއް ކަމަކަށް މިއަދު ދިވެހީންނަކަށް ނުދެންނެވޭނެއެވެ. މިއަދު ގިނަ ރައްޔިތުންނަށް ފެންނަނީ އެއަށްވުރެ މާ ނިކަމެތިކޮށެވެ. ގިނަ ރައްޔިތުން ތިބީ ހީކުރާ ވަރަށްވުރވެސް މާ ދަތި ހާލުގައެވެ. ގައުމު މި ފުން ވަޅުގަނޑުން އަރައިގަންނާނެ އިރެއް ވެސް ނޭނގެއެވެ. ފަތުރުވެރިކަމުގެ އާމްދަނީ ކުރީގެ އޮތް ހާލަތަށް އަންނާނެ ދުވަހެއް ނޭނގެއެވެ. ކޯވިޑްގެ ނުރައްކާތެރި ކަޅު ވިލާގަނޑު ނަގާފައި އޮތީ ކިހާ ދުރަކަށް ކަމެއްވެސް އެނގެނީކީ ނޫނެވެ.\nރިސޯޓުތައް ބަންދު ކުރުމުން ދެއަތް އުރާލައިގެން ރަށަށް ގޮސް ވަޒީފާގެ އިންތިޒާރުގައި ފެންކަޅިވެފައި އެތިބި ޒުވާނުން އެތިބީ ހަގީގަތުގައި ވެސް ހަމަ ގޮތް ހުސްވެފައެވެ. އަނބި މީހާގެ އުރުގައި އިން ދަރިފުޅާއި އިނގިލި ކުރީގައި ހިފައިގެން އެހެރަ ދަރިފުޅުގެ މޫނަށް ބަލަހައްޓައިގެން އޭނާ ފެންކަޅިވެފައި ހުރި އިރު މައިންބަފައިން ބޭރު ޖޯލިފަތީގައި ފިކުރު ބޮޑުވެފައި އެތިބީ އޭނާގެ އާމްދަނީ ހުއްޓިފައިވާތީކަން އެނގުނަސް މިއަދު އޭނާއަށް ކުރެވޭނެ މާބޮޑު ކަމެއް ނެތެވެ. ހަމަގައިމުވެސް އެ ނިކަމެތި ޒުވާނާ މިހާރުވެސް ފިކުރު ހިންގާނީ ރާއްޖޭގެ ބޯޑަރު އަލުން ހުޅުވާލައިގެން ފަތުރިވެރިން ރާއްޖެއަށް އައިސް އޭނާ މަސައްކަތް ކުރަމުން ދިޔަ ރިސޯޓް އަލުން ހުޅުވައި އޭނާގެ ވަޒީފާ އަލުން އިޢާދަވެ އާމްދަނީ ލިބެން ފަށާނެ ދުވަހަކަށެވެ. އެކަމަށް ގައުމުގެ ވެރީން ކުރަމުންދާ މަސައްކަތުގެ ނަތީޖާއާއި މެދުގައެވެ. އެކަމަކު އޭނާއަށް މިއަދު އިވެނީ އެ އުއްމީދީ އަޑުތަކެއް ނޫނެވެ.\nއިސްލާމިކް ސްޓޭޓް (އައިއެސް) އަށް ވާގިވެރިވާ ނެޓްވޯކެއް ރާއްޖޭގައި ހަރަކާތްތެރިވަމުންދާ ކަމަށް އދ. ގެ ސަލާމަތީ މަޖިލީހުން މިހަފްތާގައި ނެރުނު ރިޕޯޓެއްގައިވެސް ވަނީ ބުނެފައެވެ. އެ ރިޕޯޓުގައިވަނީ ރާއްޖޭގައި އައިއެސްއަށް ވާގިވެރިވާ ފަރާތްތަކަކާ އެކު އެ ޖަމާއަތުން ރާއްޖޭގައި ހަރަކާތްތެރިވާ ކަމުގެ މައުލޫމާތު މޮނިޓަރިން ޓީމަށް ލިބިފައިވާ ކަމަށެވެ. މިވާހަކަ ތައް ދައްކަން އެފަރާތްތަކަށް ޖާގަ ލިބެނީ ސަރުކާރުގެ އިސްވެރިން ދައްކަވާ އަސްލެއް ނެތް ހޮޅި ވާހަކަ ތަކުގެ ސަބަބުންނެވެ.\nއަދި މިދިޔަ އޭޕްރީލް މަހު އދ. މަހިބަދޫ ފަޅުގައި ހުރި ލޯންޗްތަކެއްގައި ރޯކޮށްލުމަކީ އައިއެސް އިން ރާއްޖޭގައި ހިންގި ފުރަތަމަ ޓެރަރިސްޓް ހަރަކާތް ކަމަށާއި އެ ހަމަލާއަކީ ހައްދުފަހަނާއަޅާފައިވާ މީހުންނާ ދެކޮޅަށް ސަރުކާރުން މަސައްކަތް ފެށުމުން ދިން ހަމަލާއެއް ކަމަށް މައުލޫމާތު ލިބިފައިވާ ކަމަށް ވެސް އެ ރިޕޯޓުގައިވެ އެވެ.\nއެހަމަލާތައް އައިއެސްއާއި ގުޅުވައިގެން އެކަން ކަށަވަރުކޮށް މުޅި ދުނިޔެއަށް ހާމަކޮށްދިނީ ރާއްޖޭގެ ސަލާމަތީ ބާރުތަކުންނެވެ. ބައިނަލްއަޤްވާމީ ފަރާތްތަކުގެ ސަމާލުކަމަށް އެކަން ގެނައުމަށް އިނގިރޭސިބަހުން ޓްވީޓްކުރައްވައި ޔަގީންކަމާއެކު މީޑިއާތަކަށް އެފަދަ މައުލޫމާތު ތައް ދެެއްވާފައިވަނީ މިހާރުގެ ހޯމް މިނިސްޓަރ އިމްރާން ޢަބްދުﷲއާއި ފުލުހުންގެ އިސް ވެރީންނެވެ. އެހެން ނަމަވެސް މިއަދާއި ހަމައަށް އައިއިރުވެސް ފުލުހުންނަކަށް އޭގެ ހަގީގަތެއް ނުހޯދެއެވެ. އެބުނާ ކަހަލަ ޝައްކު ތަކެއް ވެގެން ބައެއްގެ ފައިގައި ޓެގް އެޅުވި ކަމަށް ބަޒީރު އިމްރާން ވިދާޅުވިއެވެ.\nމިނިވަން ދުވަހުގެ މުނާސަބަތުގައި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ފޮނުއްވި މެސެޖުގައިވެސް އެންމެ މުހިންމު ކަމެއް ދެއްވައިގެން ސަމާލުކަމަށް ގެންނަވާފައިވަނީ ރާއްޖޭގައި އައިއެސްގެ ބާރުތައް ހަރަކާތްތެރިވާކަމުގެ ވާހަކައެވެ. މިއީ ރާއްޖޭގެ ފަތުރުވެރިކަން މުޅިން ހުއްޓި އިގުތިޞާދު ފުނފުނޑުވެފައިވާ ދަނޑިވަޅެއްގައި އެސިނާއަތަށް ވަރަށް ބޮޑު ގެއްލުމެއް ލިބޭނެ ކަމެއް ކަމުގައި މި ޚަބަރުތަކާ ގުޅިގެން ޚިޔާލުފާޅުކޮށްފައިވާ އާންމުން ބުނެފައިވެއެވެ.\nރާއްޖޭގައި ހަރުކަށި ފިކުރު އޮތްމިންވަރާއި ގުޅޭގޮތުން މިނިސްޓަރު މާރިޔާ ވިދާޅުވީ ރާއްޖޭގައި ހަރުކަށި ފިކުރު އޮތީ އެހެން ގައުމުތަކާ އަޅައި ބަލާއިރު ވަރަށްވެސް ބިރުވެރި ގޮތަކަށް ކަމަށެވެ. ރާއްޖޭގެ ހުރިހާ އެންމެންނަކީވެސް މުސްލިމުން ކަމަށާއި ފެނިގެން މިދަނީ މުސްލިމުން ދަރަޖަ ކުރަމުން ގެންދާ މަންޒަރު ކަމަށް އެކަމަނާ ވިދާޅުވިއެވެ. މިނިސްޓަރު މާރިޔާ ވިދާޅުވީ ހަރުކަށި ފިކުރުގެ މީހުން ދިވެހިވަންތަ އެއްވެސް ކަމެއް ގަބޫލު ނުކުރާ ކަމަށާއި އެމީހުން ދައްކައިދެނީ އެއީ ވަކި ދައުލަތެއްގެ ގޮތުގައި ކަމަށެވެ.\nކޮންމެ އަކަސް ރާއްޖޭގެ މީޑިޔާތަކުގެ ސަމާލު ކަން ލިބޭ ބައެއް ވާހަކަތައް އޮއްބާލަން ވެސް ހަރުކަށި ފިކުރުގެ ވާހަކަ ސިޔާސީ ފަރާތްތަކުން، ސަރުކާރުން ވަރަށް ގިނައިން ދައްކައެވެ. އެގޮތުން ކީރިތި ރަސޫލާ އަށް ފުރައްސާރަކޮށް ދީނާ ޚިލާފު ވާހަކަތަކެއް ހިމަނައިގެން އެމްޑީއެން އިން ނެރުނު ރިޕޯޓަށް ތާއީދުކޮށް އަންހެނުންގެ ހައްގުތަކަށް މަސައްކަތް ކުރާ ޖަމިއްޔާ އެއް ކަމަށްވާ އުތެމަ އިން، އިތުރު ރިޕޯޓެއް ނެރުނު މައްސަލަ ހޫނުވެ އެޖަމިއްޔާ އުވާލަން ދީނީ އިލްމްވެރިންނާއި އާންމުން ގޮވާލަމުންދާ މި ދަނޑިވަޅުގައި އައިއެސް އާއި ހަރުކަށި ފިކުރުގެ ވާހަކަ އައުން މިއީ ހަމަ އިއްތިފާގެއްތޯ ސުވާލު އުފެދެއެވެ.\nމިވަގުތަކީ އައިއެސްގެ ވާހަކައާއި ދީނީ ގޮތުން ހައްދުފަހަނައަޅާފައިވާ މީހުން ރާއްޖެއަށް އަތް ގަދަކޮށް އެމީހުންނާހެދި ރާއްޖެއަކީ ދުނިޔޭގައި އޮތް އެންމެ ބިރުވެރި، ނުރައްކާތެރި ގައުމުކަން ހާމަކޮށް ބައިނަލްއަޤްވާމީ ޖަމާއަތްތަކުގެ ފަރާތުން އެހީ ހޯދައި، މެޑަލް ޖަހަން މަސައްކަތް ކުރަންވީ ވަގުތެއް ނޫނެވެ. މިއަދަކީ އިސްލާމް ދީނުގެ ހައްދުފަހަނައަޅާފައިވާ ޖަމާއަތްތައް ރާއްޖޭގައި އޮތް ކަމުގެ ބިރުވެރިކަން ހުޅަނގުގެ ޖަމާއަތްތަކަށް ދައްކައިގެން އެމީހުން ނައްތާލުމުގެ ނަމުގައި، އިސްލާމްދީނާ ދެކޮޅުވެރިކަން ދައްކައިގެން އެމީހުންގެ ހިތް ޚަލާޞް ހޯދަންވީ ވަގުތެއްވެސް ނޫނެވެ. ގައުމު ހިންގަވާން ތިއްބެވި ބޭފުޅުން ބޭނުންފުޅިއްޔާ އެކަން އެގޮތަށް ކުރެވިދާނެ އެވެ. އެކަމަކު އޭރުން ހުތުރުވާނީ ގައުމަށެވެ. ދިވެހި ރާއްޖެއަކީ "މި ދުނިޔެމަތީގެ ސުވަރުގެ" އަކަށް އޭރަކުން ހަމަގައިމުވެސް ނުވާނެއެވެ. އަދި ދިވެހި ރާއްޖެއަކީ "ސަނީ ސައިޑް އޮފް ލައިފް" އަކަށްވެސް ނުވާނެއެވެ.\nރަޝިޔާގެ ދެވަނަ ވެކްސިނުގެ ރައްކާތެރިކަން %100 ކަށަވަރު


Lebanon: mulhi qaumu, kanu andhireega! | ThePress\nލުބްނާން: މުޅި ގައުމު ކަނު އަނދިރީގަ!\nއިގުތިސޯދީ ހީނަރުކަމުގެ އަނދަވަޅަކަށް ވެއްޓިފައި ވާ ލުބްނާނަށް ހަކަތައިގެ ދަތިކަން ކުރިމަތިވެ، މުޅި ގައުމުން ކަރަންޓުގެ ހިދުމަތް މެދުކެނޑިއްޖެއެވެ.\nރޮއިޓާޒްއާ ވާހަކަދައްކަވަމުން ލުބްނާން ސަރުކާރުގެ އޮފިޝަލަކު ވިދާޅުވީ އެ ގައުމުން ކަރަންޓުގެ ހިދުމަތް މެދުކެނޑުނީ، އެ ހިދުމަތް ފޯރުކޮށްދޭ އެންމެ ބޮޑު2އިންޖީނު ގެއަށް، ހަކަތައިގެ ދަތިކަން ކުރިމަތިވެ، އޮޕަރޭޝަންތައް ހުއްޓިގެން ކަމަށެވެ.\nދީރު އައްމާރާއި ޒަހްރާނީ އިންޖީނުގެ ގޭގެ އޮޕަރޭޝަންތައް ހޮނިހިރު ދުވަހުގެ މެންދުރު ފަހުގެ ވަގުތެއްގައި ހުއްޓުމަކަށް އައިސްފައި ވާއިރު، ކައިރި މުސްތަގުބަލެއްގައި ހިދުމަތްތައް ފެށޭނެ ކަމުގެ އުއްމީދު ނެތް ކަމަށް އެ ފަރާތްތަކުން ވަނީ ހާމަކޮށްފައެވެ.\nފާއިތުވީ 18 ވަރަކަށް މަސްދުވަހަކީ ލުބްނާނުގެ އިގުތިސޯދަށް ބޮޑެތި ތަކުލީފުތަކެއް ކުރިމަތި ކުރުވި ދުވަސްތަކެކެވެ. އަދި ހަކަތައިގެ ދަތިކަން އިންތިހާއަށް ކުރިމަތިވި ދުވަސްވަރެކެވެ.\nމި ކާރިސާގެ ސަބަބުން، ލުބްނާނުގެ އާބާދީގެ2ބައިކުޅަ 1 ބައިހާ މީހުން ވަނީ އިންތިހާ ފަގީރު ކަމުގެ ތެރެއަށް ވެއްޓިފައެވެ. ގައުމުގެ ފައިސާގެ މުޅިންހެން ވެއްޓިފައި ވާއިރު، އާންމުން ދަނީ ސިޔާސީ ޝަހްސުންނާ ދެކޮޅަށް ވަރުގަދަ މުޒާހަރާތަކެއް ކުރަމުންނެވެ.\nބޭރު ފައިސާ ލިބުމުގައި ދަތިކަން ކުރިމަތިވެ، ބޭރުގެ ސަޕްލަޔަރުންގެ އަތުން ހަކަތަ ގަތުމަށް ލުބްނާން ވަނީ ނުކުޅެދިފައެވެ.\nލުބްނާންގެ އާންމުންގެ ގިނަ މީހުންނަކީ އަމިއްލައަށް އޮޕަރޭޓް ކުރާ ޑީސަލް ޖަނަރޭޓަރު މެދުވެރިކޮށް ކަރަންޓް ނަގާ މީހުން ކަމުގައި ވީ ނަމަވެސް، ހަކަތައިގެ ސަޕްލައިއަށް ކުރިމަތިވެފައި ވާ ހީނަރު ކަމުގެ ސަބަބުން، މިއީވެސް ކުރަން މާ ފަސޭހަ ކަމަކަށް ނުވެއެވެ.\nލުބްނާނުން ކަރަންޓްގެ ހިދުމަތް ކެނޑުމުގެ ކުރިއާ ހަމައަށް، އެ ގައުމަށް އާންމު ކޮށް ކަރަންޓް ލިބެމުން ދިޔައީ ދުވާލަކު2ގަޑިއެއްހާއިރަށެވެ.\nކަރަންޓުގެ ހިދުމަތް މެދުކެނޑުމާއެކު އާންމުން ވަނީ މަގުތަކަށް ނިކުމެ މުޒާހަރާ ފަށާފައެވެ. އެގޮތުން ދައުލަތުގެ ކަރަންޓް ކުންފުނި ހިމެނޭ ސަރަހައްދަށް ގިނަ ބަޔަކު ޖަމާވެ، ނުރުހުން ފާޅު ކުރަމުން ދާ ކަމަށް މައުލޫމާތު ލިބެއެވެ.\nލުބްނާނަށް ކުރިމަތިލާން ޖެހިފައި ވާ ހަކަތައިގެ ދަތިކަމަށް ލުޔެއް ހޯދާ ދިނުމުގެ ނަމުގައި، ހަތިޔާރުއެޅި ހަނގުރާމަވެރި ހިޒްބުއްލޯ ޖަމާއަތުން ހުސްވި މަހު ވަނީ، އީރާނުން ހަކަތަ ގަނެފައެވެ. ނަމަވެސް އިދިކޮޅު ފަރާތްތަކުން ވަނީ، މިއީ އެ ޖަމާއަތުގެ ނުފޫޒު ފުޅާ ކުރުމަށް ހިންގި އަމަލެއް ކަމަށް ބުނެ، ފާޑު ކިއާފައެވެ.\nދުނިޔެ ލުބްނާން މުޒާހަރާ


Supreme court ge fandiyaarakah Mahaz Ayyan kohffi\nސުޕްރީމް ކޯޓުގެ ފަނޑިޔާރަކަށް މަހާޒް އައްޔަންކޮށްފި\nސުޕްރީމް ކޯޓުގެ ފަނޑިޔާރު ކަމަށް މަހާޒް އަލީ ޒާހިރު އައްޔަންކުރައްވައިފި އެވެ.\nމަހާޒް ފަނޑިޔާރު ކަމުގެ ހުވާ ކުރައްވާފައިވަނީ މިއަދު ރައީސް އޮފީހުގައި ބޭއްވި ރަސްމިއްޔާތެއްގަ އެވެ. މަހާޒް މަގާމަށް އައްޔަންކުރައްވާ މަގާމުގެ ލިޔުން ހަވާލުކުރެއްވީ ރައީސް އިބްރާހިމް މުހައްމަދު ސޯލިހެވެ.\nސުޕްރީމް ކޯޓުން ހުސްވެފައިވާ ފަނޑިޔާރު ކަމުގެ މަގާމަށް އައްޔަން ކުރަން ޑުރަގް ކޯޓުގެ ގާޒީ، މަހާޒް އަލީ ޒާހިރަށް ރައްޔިތުންގެ މަޖިލީހުން ރުހުންދިނީ މިދިޔަ މަހުގެ 30 ވަނަ ދުވަހުއެވެ. މަހާޒްގެ އިތުރުން ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރަން ރައީސް ސޯލިހު ހުށަހެޅުއްވީ ކުރީގެ ބަންޑާރަ ނައިބު ދިޔާނާ ސައީދުގެ ނަމެވެ.\nސުޕްރީމް ކޯޓަށް މަހާޒް އައްޔަންކުރަން ފާސްވީ ވޯޓުގައި ބައިވެރިވި 55 މެންބަރުންގެ އިއްތިފާގުންނެވެ.\nމެލޭޝިޔާއިން ގާނޫނީ ދާއިރާއިން މާސްޓާސް ހާސިލްކުރައްވާފައިވާ މަހާޒް ވަނީ މީގެ ކުރިން ބަންޑާރަ ނައިބުގެ އޮފީހުގެ އިތުރުން ޕްރޮސެކިޔުޓާ ޖެނެރަލް (ޕީޖީ) އޮފީހުގައި ވަޒީފާ އަދާކުރައްވައިފަ އެވެ. ޑްރަގް ކޯޓުގެ ގާޒީކަމަށް މަހާޒް އައްޔަނުކޮށްފައިވަނީ 2012 ވަނަ އަހަރުގެ ފެބްރުއަރީ މަހު އެވެ.\nސެޕްޓެންބަރު މަހުގެ ހަތަރުވަނަ ދުވަހު، ޑރ. އަޒްމިރާލްދާ ޒާހިރާއި ސިވިލް ކޯޓުގެ ކުރީގެ ގާޒީ އާއިޝާ ޝުޖޫން ވެސް ވަނީ ސުޕްރީމް ކޯޓަށް އައްޔަންކުރައްވާފައެވެ. އެއީ ސުޕްރީމް ކޯޓުގެ ފަނޑިޔާރު ކަމަށް އަންހެން ބޭފުޅުން އައްޔަން ކުރެއްވި ފުރަތަމަ ފަހަރެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + މަހާޒް އަލީ ޒާހިރު


އެމްޓީސީސީގެ އަހަރީ އާންމު ޖަލްސާ މި މަހުގެ 20 ވަނަ ދުވަހު\nއަހަރީ އާންމު ޖަލްސާ ފަސްކުރުން\nޖަލްސާގައި ބައިވެރިވާން ބޭނުންވާ ޙިއްޞާދާރުން މި މަހުގެ 18 ވަނަ ދުވަހުގެ 13:00ގެ ކުރިން ރަޖިސްޓަރ ކުރަން ޖެހޭނެ\n8 ޖޫން 2021 | އަންގާރަ 11:03\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) ގެ އަހަރީ އާންމު ޖަލްސާ މި މަހުގެ 20 ވަނަ ދުވަހު ބާއްވަން ނިންމައިފިއެވެ.\nއެމްޓީސީސީގެ 2020 ވަނަ އަހަރުގެ އަހަރީ ޢާންމު ޖަލްސާ ބޭއްވުމަށް ހަމަޖެހިފައިވަނީ މޯލްޑިވްސް ސެކިއުރިޓީޒް ޑިޕޮސިޓަރީގެ އޮންލައިން ވެބް އެޕްލިކޭޝަން "ފަހިވޯޓް" މެދުވެރިކޮށެވެ. މި ޖަލްސާ އޮންނާނީ މި މަހުގެ 20 ވާ ޢާދިއްތަ ދުވަހުގެ މެންދުރު 13:00 ގައެވެ. ޖަލްސާގައި ބައިވެރިވާން ބޭނުންވާ ޙިއްޞާދާރުން މި މަހުގެ 18 ވަނަ ދުވަހުގެ 13:00ގެ ކުރިން ރަޖިސްޓަރ ކުރަން ޖެހޭނެ ކަމަށް އެމްޓީސީސީން ބުނެއެވެ.\nމީގެ ކުރިން އެމްޓީސީސީން އަހަރީ އާންމު ޖަލްސާ ބޭއްވުމަށް ނިންމީ މިދިޔަ މަހުގެ ތެރޭގައެވެ. އޭރު ކުންފުނީގެ ހިއްސާދާރުންނަށް ފޮނުވި ނޯޓިސްގައި ބުނެފައިވަނީ 2020 ވަނަ އަހަރުގެ އަހަރީ އާންމު ޖަލްސާ ބާއްވަންޖެހޭ އެންމެފަހު ތާރީޚަކީ 31 މެއި ކަމަށެވެ. އެހެންނަމަވެސް ކުންފުނީގެ ޚާއްސަ ޖަލްސާ މެއި 16 ވަނަ ދުވަހު ބޭއްވުމާ ގުޅިގެން ކެޕިޓަލް މާރކެޓް ޑިވެލޮޕްމެންޓް އޮތޯރިޓީގެ ހުއްދަ އާއެކު އަހަރީ އާންމު ޖަލްސާ ފަސްކޮށްފައިވާ ކަމަށެވެ.\nއެމްޓީސީސީ އަށް މިދިޔަ އަހަރު ލިބުނު ފައިދާ އިން ހިއްސާދާރުންނަށް ހިއްސާއަކަށް ތިން ރުފިޔާ ބަހަން އަހަރީ އާންމު ޖަލްސާ އަށް ހުށަހަޅަން ޑިރެކްޓަރުންގެ ބޯޑުން ވަނީ ފާސްކޮށްފައެވެ.\nއަހަރީ އާންމު ޖަލްސާ ފަސްކޮށްފައިވާއިރު އެމްޓީސީސީއަށް 2021 ވަނަ އަހަރުގެ ފުރަތަމަ ކުއާޓަރގައި ސާފު ފައިދާގެ ގޮތުގައި 72.55 މިލިއަން ރުފިޔާ ވަނީ ލިބިފައެވެ. ކުންފުނީގެ 2021 ވަނަ އަހަރުގެ ފުރަތަމަ ކުއާޓާރގެ މާލީ ނަތީޖާ ދައްކާގޮތުން ޓެކުހަށް ކެނޑުމުގެ ކުރިން ސާފު ފައިދާގެ ގޮތުގައި 72.55 މިލިއަން ރުފިޔާ އެ ކުންފުންޏަށް ލިބިފައިވެއެވެ. މިއީ 2020 ވަނަ އަހަރުގެ ފުރަތަމަ ކުއާޓާރގެ ނަތީޖާއާ އަޅާބަލާއިރު %40.16 އިތުރު އަދަދެކެވެ.\nމާލީ ހިސާބުގެ ތަފްސީލަށް ބަލާއިރު، 2021 ވަނަ އަހަރުގެ ފުރަތަމަ ކުއާޓާރގައި ޖުމުލަ 423.12 މިލިއަން ރުފިޔާ ލިބިފައިވާއިރު، 2020 ވަނަ އަހަރުގެ ފުރަތަމަ ކުއާޓާރގައި ލިބިފައިވަނީ 353.53 މިލިއަން ރުފިޔާއެވެ.\n2021 ވަނަ އަހަރު ވިޔަފާރި ކޮށްގެން 82.31 މިލިއަން ރުފިޔާ، ހިންގުމުގެ ފައިދާގެ ގޮތުގައި ލިބުނު އިރު 2020 ވަނަ އަހަރުގެ ފުރަތަމަ ކުއާޓާރގައި ހިންގުމުގެ ފައިދާގެ ގޮތުގައި ލިބިފައިވަނީ، 72.44 މިލިއަން ރުފިޔާއެވެ.\nފާއިތުވި އަހަރު، ފުރަތަމަ ކުއާޓަރުގައި ޓެކުހަށް ކެނޑުމަށްފަހު ސާފު ފައިދާގެ ގޮތުގައި ވަނީ 61.67 މިލިއަން ރުފިޔާ ލިބިފައިވާ ކަމަށް ރެކޯޑު ކޮށްފައިވާއިރު، 2020 ވަނަ އަހަރުގެ މި މުއްދަތުގައި ލިބުނުކަމަށް ރެކޯޑު ކޮށްފައިވަނީ، 52.98 މިލިއަން ރުފިޔާއެވެ. މި ނަތީޖާއާ އެކު ހިއްސާއަކަށް ޖެހުނު ފައިދާވަނީ 67.7 ރުފިޔާއަށް އަރާފައެވެ.\nކޮވިޑް-19 ގެ ހާލަތަށް ބަލައި ފަރުވާތެރިކަމާއެކު ވިޔަފާރިތަކަށް މިހާލަތުގައި ގެންނަންޖެހޭ ބަދަލުތައް ގެނެސް، ވިޔަފާރި ކުރިއަރުވައި، ކުންފުނީގެ މަގްސަދުތައް ހާސިލްކުރުމަށް ހިކްމަތްތެރިކަމާއެކު ފިޔަވަޅުތައް އަޅައި، މި ފިޔަވަޅުތަކުގެ ނަތީޖާ ހާސިލްކުރެވިފައިވާކަން މާލީ ނަތިޖާއިން ފެންނަން އޮތްކަމަށް ކުންފުނިން ފާހަގަކޮށްފައިވެއެވެ.\nއެމްޓީސީސީއަކީ އެ ކުންފުނިން މަޝްރޫއުތައް ހިންގަމުންދާ ރަށްރަށުގައި އިޖުތިމާއީ ޒިންމާގެ ދަށުން އެކި ޕްރޮޖެކްޓްތައް ހިންގާ ކުންފުންޏެކެވެ. އެމްޓީސީސީގެ 2020 ވަނަ އަހަރުގެ މާލީ ނަތީޖާ މިހާރު އާންމުކޮށްފައިވާއިރު ފާއިތުވި އަހަރު އެކުންފުނިން ކުރި 1.37 ބިލިއަން ރުފިޔާގެ ވިޔަފާރިން ޓެކުހަށް ކެނޑުމުގެ ކުރިން ސާފު ފައިދާގެ ގޮތުގައި 224.7 މިލިއަން ރުފިޔާ ލިބިފައިވެއެވެ.\nއެމްޓީސީސީގެ ދަށަށް ބަހުގެ ޚިދުމަތް ބަދަލުކުރުމަށް މި މަސް ނިމޭއިރު އެއްބަސްވުމުގައި ސޮއި ކުރެވޭނެ- އެމްޕީއެލް


Gaidheen ge interview nugennan engumun court ah\nރާއްޖެޓީވީގެ ދެ އިސްވެރިން\nހުކުމް ތަންފީޒުކުރަމުންދާ މީހުންނާއި ކުށުގެ ތުހުމަތުގައި ހައްޔަރުކޮށްފައި ތިބޭ މީހުންގެ ބަޔާންތަކާއި އިންޓަވިއުތައް ބްރޯޑްކާސްޓް ނުކުރުމަށް ބްރޯޑްކާސްޓިން ކޮމިޝަނުން އެންގި މައްސަލާގައި ރާއްޖެޓީވީ ކޯޓަށް ދާން ނިންމައިފި އެވެ. އެ ސްޓޭޝަނުން ކޯޓަށް މައްސަލަ ހުށަހަޅަނީ ބްރޯޑްކާސްޓިން ކޮމިޝަނުން އިއްޔެ ނެރުނު ސާކިއުލާ ބާތިލުކުރުމަށެވެ.\nއިއްޔެ ހޯމް މިނިސްޓްރީންނާއި ބްރޯޑްކާސްޓިން ކޮމިޝަނުން ވަނީ ގައިދީން ޕްރޮމޯޓްކޮށް ހަބަރުތައް ގެނެސްދޭ މީޑިއާތަކަށް ފިޔަވަޅު އަޅާނެ ކަމުގެ އިންޒާރު ދީފަ އެވެ.\nއެކަމާ ގުޅިގެން ރާއްޖެޓީވީއިން މިއަދު ނެރުނު ބަޔާނެއްގައި ބުނީ ކޮމިޝަނުގެ އެންގުމަކީ ގާނޫނާ ހިލާފު އެންގުމެއް ކަމަށެވެ. އެންގުމަކީ މީޑިއާތަކަށް ބިރު ދެއްކުމުގެ އަމަލެއް ކަމަށެވެ. އެ ކޮމިޝަނަށް ލިބިފައިވާ ގާނޫނީ ބާރުގެ ބޭނުން ނާޖައިޒު ގޮތުގައި ހިފަމުންދާކަން ވަނީ ފާހަގަކޮށްފަ އެވެ.\nބަޔާނުގައި ކޮމިޝަނުން ހަވާލާދީފައިވާ ގަވައިދުގައިވާ ގޮތުން ވެސް ގައިދީއެއްގެ ބަޔާނެއް ނުވަތަ އިންޓަވިއު ގެނެސްގެން ބްރޯޑްކާސްޓަރުން ޒިންމާ އުފުލަން ނުޖެހޭނެ ކަމަށް ރާއްޖެޓީވީއިން ފާހަގަކުރި އެވެ. އަދި ބްރޯޑްކާސްޓްކުރުމުގެ ގާނޫނާއި އަބުރު ރައްކާތެރިކުރުމުގެ ގާނޫނުގައި ވެސް އެފަދަ ކޮންޓެންޓެއް ގެނައުމަށް މަނާކޮށްފައިނުވާކަން ރާއްޖެޓީވީގެ ބަޔާނުގައި ފާހަގަކުރި އެވެ.\n"މިކަންކަން މިހާ ސަރީހަކޮށް އެނގެން އޮތްވާ ކޮމިޝަނުގެ ދެ މެންބަރަކު އިސްވެ ތިއްބަވައިގެން ބައެއް މެންބަރުން މާލޭގައި ނުވެސް ނެތި މިފަދަ ނުރައްކާތެރި ސާކިއުލާއެއް ނެރުމަކީ މިހާރު ވެސް އެ ކޮމިޝަނުން ހަނިކޮށްފައިވާ ނޫސްވެރިކަމުގެ މިނިވަންކަން އިތުރަށް ހަނިވެގެންދިޔަ ކަމެއް،" ރާއްޖެޓީވީއިން ބުންޏެވެ.\nހޯމް މިނިސްޓްރީ އާއި ބްރޮޑްކޮމް އިން މީޑިއާތަކަށް މި ގޮތަށް އިންޒާރު ކުރި އިރު، 13 އަހަރުގެ ޖަލު ހުކުމެއްގައި ހުންނެވި މުހައްމަދު ނަޝީދު ގެންދަވަނީ އެމްޑީޕީގެ ރިޔާސީ ޕްރައިމަރީގައި ވާދަކޮށް، "ޖަޒީރާ ރައީސް"ގެ ނަމުގައި މުޅި ރާއްޖޭގައި ކެމްޕޭނެއް ވަނީ ހިންގާފަ އެވެ. ގައިދީން ބައިވެރިކޮށްގެން ސިޔާސީ ކެމްޕެއިން ނުހިންގުމަށާއި ރިޔާސީ ޕްރައިމަރީ ނުބޭއްވުމަށް އިލެކްޝަންސް ކޮމިޝަނުން ވަނީ އެމްޑީޕީއަށް އަންގައިފަ އެވެ.


SunOnline: Leads united balikoh chelsea in thaaval ge3vana kashavaru koffi\nލީޑްސް ޔުނައިޓެޑް ބަލިކޮށް ޗެލްސީން ތާވަލްގެ ތިން ވަނަ ކަށަވަރުކޮށްފި\nއަހްމަދު އިޒްމީމް 12 May 2022, 02:51\nލީޑްސް އަދި ޗެލްސީ ބައްދަލުކުރި މެޗުގެ ތެރެއިން\nމިރޭ ކުޅުނު އިނގިރޭސި ޕްރިމިއާ ލީގުގައި ލީޑްސް ޔުނައިޓެޑް 3-0 އިން ބަލިކޮށް ޗެލްސީން ތާވަލުގެ ތިން ވަަނަ ކަށަވަރުކޮށްފިއެވެ.\nމިރޭގެ މެޗަށް ޗެލްސީން ނިކުތްއިރު އެ ޓީމު އެންމެ ފަހުން ކުޅުނު މެޗުގައި ވޯލްސާއި އެ ޓީމު ވަނީ އެއްވަރުވެފައެވެ. ދެން އެ ޓީމު ލީގުގައި ބާކީ ކުޅެން ޖެހޭނީ އެންމެ މެޗެކެވެ.\nއެ މެޗު ކުޅުމުގެ ކުރިން މިރޭގެ ނަތީޖާއާ އެކު އެ ޓީމު ވަނީ ލީގު ތާވަލްގެ ތިންވަނަ 70 ޕޮއިންޓައެކު ޔަޤީންކޮށްފައެވެ. އަދި މެޗުން ބަލިވި ލީޑްސް އޮތީ ރެލިގޭޝަން ޒޯނުގައެވެ. 34 ޕޮއިންޓާއެކު ތާވަލްގެ 18 ވަނައިގައި އޮތް ލީޑްސްއަށް އަންނަ ސީޒަނުގައި ޕްރިމިއާ ލީގު ކުޅުމުގެ ފުރުސަތު އަދި އެބައޮތެވެ.\nމިރޭގެ މެޗު ފަށައިގެން ވެސް ޗެލްސީން ވަނީ މޮޅު ކުޅުމެއް ކުޅެ ލީޑްސްގެ ގޯލަށް ނުރައްކާ ހަމަލާތަކެއް ފޮނުވާފައެވެ. އެ ގޮތުން މެޗުގެ ފުރަތަމަ ހަތަރު މިނެޓުގެ ތެރޭގައި ޗެލްސީގެ މޭސަން މައުންޓް ވަނީ އެ ޓީމަށް ލީޑު ނަގައިދީފައެވެ. މައުންޓް މި ގޯލު ޖަހައިފަައިވަނީ ރީސް ޖޭމްސް ތަނަވަސްކޮށްދިން ފުރުސަތެއްގައެވެ.\nމެޗުގެ 24 ވަނަ މިނެޓުގައި ލީޑްސްގެ ރީސް ޖޭމްސް ޗެލްސީގެ މަޓިއީ ކޮވަޗިޗްއަށް ކުރި ފައުލަކާ ގުޅިގެން އޭނާއަށް ވަނީ ރަތްކާޑު ދައްކައި ދަނޑުން ފޮނުވާލައިފައެވެ.\nދެވަނަ ހާފު ފަށައިގެން 10 ވަނަ މިނެޓުގައި ޗެލްސީން ދެވަނަ ގޯލު ކާމިޔާބުކޮށް ލީޑު ވަނީ ފުޅާކޮށްފައެވެ. އެ ގޯލު ކާމިޔާބުކޮށްދިނީ ޗެލްސީއަށް ކުޅެމުންއަންނަ އެމެރިކާ ފޯވާޑް ކްރިސްޓިއަން ޕުލިސިޗްއެވެ. އޭނާ އެ ގޯލު ޖަހައިފައިވަނީ ފުރަތަމަ ގޯލު ޖަހައިދިން މައުންޓު ތަނަވަސްކޮށްދިން ފުރުސަތަކުންނެވެ.\nމެޗުގެ 83 ވަނަ މިނެޓުގައި ހަކީމް ޒިޔެޗްގެ އެހީތެރިކަމާއެކު ރޮމިއޯ ލުކާކޫ ވަނީ ޗެލްސީގެ ތިން ވަނަ ގޯލު ކާމިޔާބުކޮށްދީފައެވެ. އެއީ ލުކާކޫ ޗެލްސީއަށް ކާމިޔާބުކޮށްދިން 34 ވަނަ ގޯލެވެ.


Vazeefaa ge yageen kan hoadhan miee ranuge furusatheh, beynun hifaa: Faisal | Mihaaru\nވަޒީފާގެ ޔަގީންކަން ހޯދަން މިއީ ރަނުގެ ފުރުސަތެއް، އޭގެ ބޭނުން ހިފާ: ފައިސަލް\nރަނިންމޭޓް ފައިސަލް ނަސީމް: އިސްލާހީ ހަރަކާތުގައި މަސައްކަތް ކުރާ މީހުންނަށް ވަޒީފާގެ ބިރު ދައްކަމުންދާ ކަމަށް ވިދާޅުވި --- ފޮޓޯ/އެމްޑީޕީ\n06 ސެޕްޓެމްބަރ 2018 - 23:34\nމިރޭ މާފަންނުގައި އިދިކޮޅު ކޯލިޝަންގެ ޖަގަހައެއް ހުޅުވައިދެއްވުމަށް ފަހު ވާހަކަ ދައްކަވަމުން ފައިސަލް ވިދާޅުވީ އިސްލާހީ ހަރަކާތުގައި މަސައްކަތް ކުރާތީ އެއްވެސް ހައްގަކާ ނުލައި، މީހުން ވަޒީފާ އިން ވަކިކޮށް ނުވަތަ ވަޒީފާ އެހެން ތަންތަނަށް ސަރުކާރުން ބަދަލު ކުރަމުންދާ ކަމަށެވެ. އެ ކަންކަމަށް ފަސް ޖެހުމެއް ނެތި، އިސްލާހީ މަސައްކަތުގައި ބައެއް މީހުން މިހާރު ވެސް މަސައްކަތް ކުރަމުންދާ ކަމަށާއި އެފަދަ މީހުންގެ ކިބައިން ހިތްވަރު ލިބިގަންނަން ޖެހޭ ކަމަށް ފައިސަލް ވިދާޅުވި އެވެ.\n"ވަކި ގޮތަކަށް ކަންތައްތަކެއް ކުރާކަށް ލާޒިމެއް ނުކުރެވޭނެ. މަޖުބޫރުން މަސައްކަތް ކުރުވުމަކީ ގާނޫނު އަސާސީން އެއްގޮތަކަށް ވެސް ހުއްދަ ކުރާ ކަމެއް ނޫން." ފައިސަލް ވިދާޅުވި އެވެ،\nފައިސަލް ވިދާޅުވި ގޮތުގައި ވަޒީފާ ގެއްލިދާނެ ކަމަށް ނުވަތަ ވަޒީފާ ބަދަލުކޮށްފާނެ ކަމުގެ ބިރަށް ފަސްޖެހުމުގެ ބަދަލުގައި ވަޒީފާގެ ޔަގީން ކަން ލިބެން އޮތީ މި ސަރުކާރަށް ނޫނެކޭ ބުނެގެންނެވެ. މި މަހުގެ 23 ގައި ބާއްވާ ރިޔާސީ އިންތިޚާބަށް އިޝާރާތް ކުރައްވައި، އޭނާ ވިދާޅުވީ މިހާރު މި އޮތީ އެ ފުރުސަތު ލިބިފައި ކަމަށާއި އޭގެ ބޭނުން ހިފަންޖެހޭ ކަމަށެވެ. އަދި ނުހައްގުން ވަޒީފާ ބަދަލުކޮށް ނުވަތަ ވަކިކޮށްފައިވާ ފަރާތްތަކަށް އިދިކޮޅު ކޯލިޝަންގެ ވެރިކަމުގެ ފުރަތަމަ ދުވަހު ވެސް އޭގެ ބަދަލު ހަމަޖައްސައިދޭނެ ކަމަށް އޭނާ ވިދާޅުވި އެވެ.\n"ޖެހިލުންވެ އަޅުގަނޑުމެން ގޭގައި މަޑުކޮށްގެން ނުވާނެ. އަޅުގަނޑުމެންގެ ކޮންމެ މީހަކު ވެސް މިއަދު ލިބިފައި އޮތް ފުރުސަތުގެ ބޭނުން ހިފަން އެބަޖެހޭ. ދިވެހި ޒުވާނުންނަށް ވަޒީފާގެ ޔަގީންކަން ލިބެން އޮތީ، ވަޒީފާގެ މާހައުލު ރައްކާތެރިކޮށް، ހިމޭން މާހައުލަކަށް ހެދެން އޮތީ މިއަދު މި ދައްކާ ބިރުތަކާއި ފޯރުވާ ނުފޫޒުތަކަށް ސީދާ އިދިކޮޅު ހަދައިގެން،" ފައިސަލް ވިދާޅުވި އެވެ.\n"ފަސް އަހަރުން އެއް ފަހަރު ލިބޭ ފުރުސަތަކީ ވަރަށް މަދު ފުރުސަތެއް. އަޅުގަނޑުމެންގެ ގައުމުގެ މިސްރާބު އަޅުގަނޑުމެން ބޭނުންވާ ދިމާލަކަށް ބެހެއްޓުމަށްޓަކައި އަޅުގަނޑުމެން ގޮތެއް ނިންމަން އަޅުގަނޑުމެންނަށް ލިބޭ ފުރުސަތު މިއީ ރަނުގެ ފުރުސަތެއް،" އޭނާ ވިދާޅުވި އެވެ.\nފައިސަލް ވިދާޅުވީ އިދިކޮޅު ކޯލިޝަންގެ ކެމްޕެއިނަށް ހުރަސް އެޅުމަށް އެކި ގޮތްގޮތުން މަސައްކަތް ކުރަމުންދާ ކަމަށާއި އެކަމުން ވެސް އެނގިގެންދަނީ ސަރުކާރު ބަލިވަމުންދާ ކަން ކަމަށެވެ. ހުރަސް އެޅުމުގެ ގޮތުން އެކި ފަރާތްތަކުން ކިތަންމެ މަސައްކަތެއް ކުރިޔަސް، އިދިކޮޅު ކޯލިޝަނުން ކުރާނީ ރީތި ކެމްޕެއިނެއް ކަމަށާއި އިންތިޚާބު ކާމިޔާބު ކުރާނީ ވެސް އެގޮތަށް ކަމަށް އޭނާ ވިދާޅުވި އެވެ.\n"އިންތިޚާބާ ހަމައަށް ވެސް އަޅުގަނޑުމެން ދައްކަމުން ދާނީ ރީތި މިސާލެއް. ރީތި ގޮތުގައި ބާރަށް މަސައްކަތް ކުރަމުން ގޮސް އިރާދަކުރެއްވިއްޔާ އަޅުގަނޑުމެން މި އިންތިޚާބު ކާމިޔާބު ކުރާނީ،" ފައިސަލް ވިދާޅުވި އެވެ.\nލޯކަލް އިންތިހާބު އިދިކޮޅު ފަރާތްތައް ނައިބު ރައީސް ފައިސަލް ނަސީމް\n16 ކޮމެންޓް, 44 ރިއެކްޝަންސް\nޢެމެރިކާ އެއުޅެނީ ކުރާނެކަމެއް ނޭނގިގެންތަ މޮޅުވާހަކަލިޔާ ބައެއްމީ...\nތިހެން ބުނާނީ. އެންމެ ފަހުވަގުތު ބޮލަށް ގުއި ކަންނޭގެ ދުއްވާލާނީ\nރިޝޯޓް ބޯއީސްއިންނަށް ކޮންކަހަލަ ފުރުސަތެއްބާ.\nކޮބާ މިހާރުވެސް އެނގިއްޖެ މިމީހުންގެ ވިސްނުން ހުރިގޮތް. ތިމަންނަ މެންނަށް ތާއީދުނުކުރަންޏާ ވަޒީފާ ގެއްލޭނޭ އެބުނެވުނީ. އިބޫއަކީ ރަނގަޅު މީހެއް. އެކަމަކު ޔާމީނާ ގާތަށްވެސް ތަރައްޤީ ގެނެވޭނެކަމުގެ ޔަގީންކަމެއް ނެތް. ސަބަބަކީ ނަޝީދުގެ ޕަޕެޓަކަށް ވާތީ. ވެރިކަން ލިބޭއިރަށް މުޅި ޕާޓީގެ ކޮންޓްރޯލް ނަޝީދު ނަގާނެ. އެއީ ޔަގީންކަމެއް.\nވަކި ފިކުރަކަށް ތާއީދު ކުރުމަކީ ވަޒީފާގެ ބިރު އޮންނަން ޖެހޭ ކަމެއް ކަމަށް ބުނުމަކީ ސުވާލު އުފެދޭ ކަމެކެވެ. އިދިކޮޅު ހަރަކާތެއް އޮތުމަށް އެއްމެ ބޭނުން ވާނީ ވެސް ތިސިޔާސީ ލީޑަރުން ނެވެ.\nކޮން ވަޒީފާގެ ޔަޤީކަމެއް..... ޕޮލިސް އުވާލާ، ސިފައިން އުވާލާ... ދެން ސިވިލް ސާރވިސްވެސް އުވާލާ..\nބަލަ އެމްޑީޕީ އިސްވެ އޮންނަ އިއްތިހާދަކަށް ވެރިކަމަށް އާދެވުނަސް މާބޮޑު ބާރެއް ނުލިބޭނެވެ. އެމީހުން ބޭނުން ގޮތެއް ހަދާލާނެވެ. މިހާރު ކެމްޕެއިންގައި ވަޒީފާ އޢި މުސާރަ ވާހަކަ ދައްކާއިރު ،އެމްޑީޕީގެ ވެރިކަމުގައި ސަރުކާރުގެ ހުރިހާ މުޒާރާގެ މުސާރަ ކުޑަކޮށް ރައްޔިތުން ރޮއްވާލި ހަދާން އަދިވެސް އެބަހުއްޓެވެ.\nސާބަސް ރަނިންމޭޓް ބިރުވެރިކަމުގަ ތިބެގެން ވަޒީފާ އަދާނުކުރެވޭނެ.\nއެންޑީޕީން ރާއްޖޭގައި ވަޒީފާގައި ތިބި މީހުން އެންމެ ހާލުގައި ޖެއްސީ. އަދި ފައިސަލްއާއި ގާސިމް ބޭނުން ކޮށްލައިގެން ވެރިކަމަށް އާދެވުނަސް، ހަމަ ކޮޅުފައިންޖަހާ ބޭރުކޮށްލާނެކަން ޔަގީން ކަށަވަރު.


Iboo Ge Campaign Male' Ge Gethakah! - Vaguthu\nއިބޫގެ ކެމްޕެއިން މާލޭގެ ގެތަކަށް!\nއިދިކޮޅު އިއްތިހާދުގެ ފަރާތުން ރިޔާސީ އިންތިހާބަށް ކުރިމަތިލާ ކެނޑިޑޭޓު އިބްރާހިމް މުހައްމަދު ސޯލިހުއަށް ކެމްޕެއިން ކުރުމުގެ ގޮތުން، އެމްޑީޕީ އިން މިއަދު މާލޭގެ ބައެއް ގެތަކަށް ޒިޔާރަތް ކޮށްފިއެވެ.\nއެމްޑީޕީގެ ޑޯ ޓު ޑޯ ހަރަކާތް ފަށާފައި ވަނީ މިއަދު ހެނދުނު 9:30 ހާއިރު އެ ޕާާޓީގެ ހަރުގޭގައެވެ. ހަރަކާތް ފެށުމުގެ ކުރިން އިބޫ ވަނީ ޕާޓީގެ މެމްބަރުންނާ ބައްދަލު ކުރައްވާ ވާހަކަފުޅު ދައްކަވާފައެވެ.\nއިބޫ ވިދާޅުވީ މި މަހުގެ 10 ވަނަ ދުވަހު ރަނިންމޭޓަކު ކަނޑައެޅުމުން ކެމްޕެއިންގެ ހަރަކާތްތައް އިތުރަށް ވަރުގަދަ ވެގެންދާނެ ކަމަށެވެ. އޭނާ ވިދާޅުވީ އިންތިހާބުގެ ކުރިން މާލޭގެ ހުރިހާ ގެތަކަށް ޒިޔާރަތް ކުރައްވާ ރައްޔިތުންގެ ހާލު ބައްލަވާނެ ކަމަށެވެ.\nދޮރުން ދޮރަށް ހިނގުމަކީ އެންމެ ކުރިން ފަށައިގެން ވެސް ކެމްޕެއިން ކުރުމަށް އެމްޑީޕީއިން ހިންގާ ހަރަކާތެކެވެ. އެ ހަރަކާތުގެ މަގުސަދަކީ ރައްޔިތުންނަށް ދިމާވެފައިވާާ މައްސަލަތައް ދެނެގަނެ އެކަން ކަމަށް ހައްލު ހޯދުން ކަމަށް އެ ޕާޓީ އިން ބުނެއެވެ.\nއިދިކޮޅު އިއްތިހާދުން ރިޔާސީ ކެނޑިޑޭޓެއްގެ ގޮތުގައި އެމްޑީޕީގެ ކެނޑިޑޭޓެއް ނެރެން ނިންމާފައިވާއިރު ރަނިންމޭޓަކަށް ނެރެން ނިންމާފައި ވަނީ ޖުމްހޫރީ ޕާޓީގެ ބޭފުޅެކެވެ. އެހެން ނަމަވެސް ރަނިން މޭޓަކަށް ހޮވާނެ ބޭފުޅާކާ މެދު މިހާރު ހިޔާލުތަފާތުވުންތައް ވަނީ ގިނަ ވެފައެެވެ.\nޖޭޕީގެ ބައެއް ފަރާތްތަކުން ކެމްޕެއިން ކުރަމުން ގެންދަނީ އެ ޕާޓީގެ ލީޑަރު ގާސިމް އިބްރާހިމްގެ ހަނގު އަނބިކަނބަލުން އައިޝާ ރަނިންމޭޓަކަށް ހަމަޖެއްސުމަށެވެ. ނަމަވެސް އެ ޕާޓީގެ އެހެން ފަރާތްތަކުންނާއި، އިދިކޮޅު އެހެން ޕާޓީތަކުުގެ އެހެން ފަރާތްތަކުން ބުނަމުންދަނީ އައިޝާއަށް ވުރެ ތައުލީމީ އަދި ހިންގުންތެރި މީހުން ޖޭޕީގައި އުޅޭ ކަމަށެވެ.\nޖުލައި 7, 2018 11:42\nޖުލައި 7, 2018 11:48\nއިބޫއޮޅާލާ ނެއްޗާސްއެއް އިންޝާﷲމިފަހަރުވެސްރައީސްޔާމިން މީދިވެހިންގެނިންމުން\nޖުލައި 7, 2018 11:49\nޖުލައި 7, 2018 11:51\nޖުލައި 7, 2018 11:52\nޖުލައި 7, 2018 11:55\nޖުލައި 7, 2018 12:02\nޢައިޝާ ނެރުމަކީ ވަރަށް އެދެވިގެން ވާކަމެއް ޖެންޑާ އީކުވަލް ވާން ޖެހޭދޯ އަދާލަތުގެ އެމްޕީ.. މިކަމާ ބަސް ނުކިޔާ... ޙާދަ ހެއްވަޔޭ\nދޮރު ހުރީ ހުޅުވިފަ\nޖުލައި 7, 2018 12:20\nޖުލައި 7, 2018 12:27\nރައްޓެހިންގެ ގެތަކަށް ދޯ؟ މިކަން މަގޭކައިރިޔަށް އައިސްބަލަ!\n6 ދަރިންގެ އަމާ\nޖުލައި 7, 2018 12:29\nމިއޮއް ހުރިހާ ދުވަހު އަހަރު ދެކޮޅު ވިހަން ގޭގައި އޮންނަވާފައި، ޓަސްލާފަ ސިޔާސީ މައިދާނަށް ނިކުންނެވިޔަކަސް އެކަމެއް ނުވާނެއެވެ. މިހާރުވެސް މިއުޅެނީ މައިތިރި ނުވާ މީހުންގެ ޢަދަދު ގިނަވެގެންނެވެ. ތަޖުރިބާ ނެތް ޅަދަރި މަޔަކަށް މިފަދަ ތަނަކަށް ކޮށްދެވޭނީ ކޮންކަމެއް ހެއްޔެވެ؟ ޤާސިމް އިބްރާހީމް ދަތްޕިލާ ޖެހިލެއްވިޔަކަސް، ދިވެހި ރައްޔިތުން ތިބޭފުޅާ ސިޔާސީ ރޮނގުން އަދި ބަލައެއް ނުގަންނާނެއެވެ.\nޖުލައި 7, 2018 12:45\nޤައުމުގެ ވެރިކަމަށް ގްރޭޑް ދިހައެއްގެ ފެންވަރުގެ މީހެއް، ނައިބު ރައީސްކަމަށް ބިޑިކާ ބަޑިއެއް؟؟ މިހިރީ ތަހްޒީބު މުޖްތަމަޢެއްގެ ތެރޭގައި ދައްކަން ހެޔޮވާވަރުގެ ވާހަކަތަކެއް ނޫން!! ހެޔޮނުވާނެ، މިކަހަލަ ވާހަކަ ނުދައްކާ!! ކަލާކޮށްޓަކައި ގޮވާފައި މިބުނީ!!\nސޮރީ ވޯޓު ނުދޭނަން\nޖުލައި 7, 2018 13:19\nއަދި ނިކަން ވެފަޔޭދޯ މިކަލޭގެ މިހުންނަނީވެސް..\nޖުލައި 7, 2018 13:40\nދައްކާނެ އިތުރު ވާހަކައެއް ނެތް އިބޫ އަކަސް ވެބޫ އަކަސް އެމްޑީޕީ ގައި އޮންނާނީ ލާދީނީ ސިޔާސަތު. އެމްޑީޕީ އަކީ ދިވެހިރާއްޖޭގެ މިނިވަންކަމާ، އިސްތިގުލާލާ، އެއްބައި ވަންތަކަމާ، ކުރިއެރުމާއި، ތަރައްގީގެ އިތުރުން މާތްވެގެންވާ އިސްލާމް ދީނަށް ހުރި ބޮޑުބިރެއް. އެމްޑީޕީ އަށް ވެރިކަން ލިބިއްޖެނަމަ، އިންޑިއާ ގެ އަޅުވެތިކަމުގެ ދަށަށް މި ލޮބުވެތި ވަޠަން ވައްޓާލާނެ. ކުރިން ވެރިކަން ކުރިއިރު އިންޑިއާގެ ޖީބަށް ވެއްޓުނު މިންވަރަކީ ދެން އދ ގައި ރާއްޖެ އިން ވޯޓުދޭނީ އިންޑިއާ އެދޭގޮތަކަށް ކަން އިޢުލާނުކުރުން. އދ ގައި މިނިވަން ކަމާއިއެކު ބަސްބުނުމަކީ އދ ގެ މެންބަރު ކޮންމެ ގައުމަކަށް ވެސް ލިބިފައިވާ ޙައްގަކަށް ވީ އިރުވެސް ރީނދޫ ސަރުކާރުން އެ މިނިވަންކަންވެސް އޮތީ ވިއްކާލާފަ. އެހެންކަމުން ހުރިހާގޮތަކުންވެސް ފެއިލްވެގެންދިޔަ އެމްޑީޕީ އަށް ވޯޓު ދިނުމަކީ އަމިއްލަފައިގައި ފުރޮއިން ޖެހުން ނޫންކަމެއްނޫން....!!!!\nޖުލައި 7, 2018 13:41\nއަނހަ. އަންނީގެ އަޅުކަލޭގެ ނިކުތީތަ.....؟؟؟\nޖުލައި 7, 2018 13:58\nނުފޯރާފޮތިން ފޫގަޅަންޏާ ފެންނާނެތަން ކެނެރީގެ ކޮކަޑި ކުމާރު ކިޔާދިން އަޑު ނާހަންތަ؟ އިބްރާހިމްބެ މެން މަޖީދީ މަގުން ހިނގާފައި ދާއިރު ފައިގަ ގަލެއް ނާޅާދޯ މިހާރު އަދި ބޮޑުފެންގަނޑެއް ގެ ތެރެޔަށް ފައިބައިގެން ދާން ނުޖެހޭ ދޯދޮރުން ދޮރަށް ހިނގާއިރު. ތިހެން އުޅޭއިރު ބޭރުމަގަށް ޖެލިލަން ޖެހިއްޖެ ނަމަ އެރޭނީ ޒަމާނީ ތާރު މަގަކަށް އެއީމައްސަލައެއްނޫން ފިނިކޮށްލަން އިހަށް ޕާކެއްގައި މަޑުކޮށްލާ ވަރުބަލި ފިލުވަން އޯކޭވާނެ ވިންޓާ ޕާކަށް ވަނަސް ނަމަ ނަމަ މާފަންނު ކޮޅުން މައްޗަށް ބޯހިއްލާނުލާތި އޭރުން ނިކަން އުސްކޮށް ހުރި އިމާރާތެއް ފެނި ބޯއަނބުރައިގަންނަ ގޮތެއް ވެދާނެ މާބޮޑު މައްސަލައެއްނޫން އެކު އުޅޭ ކުދިންނަށް ޖޫސް ދޭން އިހަށް ރަސްފަންނު ޕެވެލިއަންއަށް ޖައްސާލަބަލަ. އަނހާ އެއްދުވަހު ހަތަރުދަމު ހިނގާ ހިނގާ އަވަދިވި އިރު އަދި ދޮރެއް ނުފެނޭދޯ. ކީއްކުރާނީ ދޯ. ކަކުނި މިސާލުން މިސާލު ނަގާނަމަހީ ކުޑާކޮށް ރަނގަޅުވީސް.\nޖުލައި 7, 2018 15:04\nއިދިކޮޅު އެހެން ޕާޓީތަކުުން ބުނަމުންދަނީ އައިޝާއަށް ވުރެ ރީތި ތައުލީމީ އަދި ހިންގުންތެރި މީހުން ޖޭޕީގައި އުޅޭ ކަމަށެވެ.\nޖުލައި 7, 2018 15:06\nވަގަކަށް ވުރެއް ކިހިނެއްތަވީ 10 ގރ ފެންވަރު ހުއްޓަސް.. މޮޅު އިކޮނިމިސްޓު އަރާ މުޅި ގައުމު އަމިއްލަ ޖީބަށް\nޖުލައި 7, 2018 15:07\nއިދިކޮޅު އެހެން ޕާޓީތަކުުގެ އެންމެހާ ފަރާތްތަކުން ބުނަމުންދަނީ އައިޝާއަށް ވުރެ ރީތި ތައުލީމީ އަދި ހިންގުންތެރި ޒުވާން އަންހެން މީހުން ޖޭޕީގައި އުޅޭ ކަމަށެވެ. އައިޝާ ކަމަކުނުދޭ.\nޖުލައި 7, 2018 19:46\nއިބޫ ރައްޔިތުންނާ ގާތަށް އާންމުންގެ އެތައް އުއްމީދެއް ކަމަށް އެމްޑީޕީން ނޫސްވެރިން މެދުވެރިކޮށް ޕްރޮޕެގެންޑާ ފެތުރި ނަމަވެސް އިބޫ އަށް މާލޭގެ ރައްޔިތުންނަށް ކޮށްދެވޭނެ ކަމެއް ނޯންނާނެއޭ ފުރަތަމަ ކަމަކީ އިބޫ އަކީ އެއީ ކުޑަ ކުޑަ އާބާދީ އަކުން އައިސް ފައި ހުރި ކުޑަ ބޮއްކުރަ އެެއް ދޯ މާލެ އެއީ ދަ ގްރޭންޑް ކެޕިޓަލް ބޮުޑު ބިޔަ އޮޑި ދޯ. އޮޑި ދޮށަށް ބޮއްކުރާ ކަނބަން ޖެހޭނީ މިހާރު މިވާ ގޮތުން ބޮއްކުރާ ދޮށަށް އޮޑި ކަނބަން ޖެހޭނީ ސަރުކާރުން މިކަން ޖެހޭނެ ޑެޑް ސީރިއަސް ކޮށް ނަގައިގެން ބޮއްކުރާ ދޮށަށް އޮޑި ނުކަނބާ ވާނެ ގޮތެއް ހޯދަން. އެކަން ކުރުމަށް ޓަކައި މާލެ ސަރަހައްދުގައި ވިޔަފާރި ކުރާ ހުރިހާ ފަރާތް ތަކަށް ގުޅި ފަޅުން 10 ހާސް އަކަފޫޓްގެ ބިން އަކަފޫޓަކަށް މަހަކު 1 ރުފިޔާ އަށް 100 އަހަރު ދުވަސް ވަން ދެން ކުއްޔަށް އެެއްވެސް ބަދަލެއް ނާންނާނެ ކަމަށް ބުނެ ސަރުކާރުން އެކަން އިއުލާން ކޮށް އަދި ކޮންމެ ކްއާރޓަރ އެއްގައި 50 ހާސް ރުފިޔާ އަށް ވުރެން ދަށުން ޖީއެސްޓީ ދައްކާ ކުންފުނި ތަކަށް އެފަދަ ލިޔުން ހަވާލު ކުރަންވީއޭ އެކުންފުނި ތަކާއި އިކޮނޮމިކް މިނިސްޓަރު ސައިއްޓޭ ކީއްތޭ ކުރަނީ ފިލައިގެން އުޅޭ ބަންގާޅީންގެ ކަންކަން ވެސް ހައްލެއް ނުކުރެވުނު އަދި ބޭރުން މީހުން ގެންނައިރު ބަހައްޓަން ޖެހޭ ބޮޑު ޑިޕޮޒިޓް ކުޑަ ވެސް ނުކުރެވުނު އިކޮނޮމިކް މިނިސްޓަރު ސައިއްޓޭ މެން ތިޔާ ޑޯރ ޓު ޑޯރ ޖެއްސުމުގެ ބަދަލުގައި ތަމެން ތިޔާ މިނިސްޓްރީން ކުދި އަދި މެދު ފަންތީގެ ވިޔަފާރި ތަކަށް ފަހި ކޮށްދޭން ޖެހޭ ކަންކަން ކޮށްދިނިއްޔާ މާތާހިރު ވާނެ އެއް ނޫންތޭ.


E Dhuvas: Aharemen mi thibee ehgamugai kanduvefai | Mihaaru\nއެ ދުވަސް: "އަހަރެމެން މިތިބީ އެއްގަމުގައި ކަނޑުވެފައި"\nއަހުމަދު އަބްދުﷲ އަދި އިސްމާއިލް ރަޝީދު\n26 ޑިސެމްބަރ 2019 - 08:362comments\nރ. ކަނދޮޅުދޫ، އޯޝަން ގޭގެ ދޮރު ލައްޕާލުމާ އެކު ހަދީޖާ މޫސާ ގެއިން ނުކުތީ އޭނާގެ ދަރިފުޅަކު ހިތުގެ މައްސަލައެއް ކުރިމަތިވެގެން އުޅޭތީ އޭނާ އަށް އެހީތެރިވާށެވެ. އެހެންނަމަވެސް އޭނާގެ އުމުރުން ފާއިތުވި 45 އަހަރުގެ ތެރޭގައި ހުވަފެނަކުން ވެސް ފެނިފައި ނުވާ ވަރުގެ ބިރުވެރި، ނުރައްކާތެރި، ހިތްދަތި ވަގުތުކޮޅާ ކުރިމަތިވީ ހަމަ ކުއްލިއަކަށެވެ. ގަޑިއަކީ ހެނދުނު 0920 އެވެ. ރަށުގެ ހަތަރު ފަރާތުން އަރައިގެން އައި ވަރުގަދަ ރާޅުގެ އޮއިވަރުގައި ހަޖީދާ އާއި އޭނާގެ ދަރިފުޅު ޖެހުނެވެ.\nދޭތެރެ ދޭތެރެއިން އުދަ އަރައި ފެން ބޮޑުވުމުގެ ހިތްދަތި ތަޖުރިބާތައް ކުރަމުން ގެންދާ، 3،500 އަށް ވުރެ ބޮޑު އާބާދީއެއް އޮންނަ ކަނދޮޅުދުއަށް އިއްޔެ ބޮޑު ރާޅު އަރައި މުޅި ރަށް، މީހުން ދިރިނޫޅެވޭ ވަރަށް ހަލާކުވުމުގެ ސަބަބުން އެރަށުގެ މީހުން މިހާރު ވަނީ އަތޮޅުގެ އެކި ރަށަކަށް ގެންގޮސްފަ އެވެ. ކަނދޮޅުދޫ މީހުން ވަގުތީ ހިޔާވަހިކަން މިވަގުތު ހޯދަމުން އަންނަނީ އުނގޫފާރު، މަޑުއްވަރީ، ހުޅުދުއްފާރު، އިންނަމާދޫ، އަލިފުށި އަދި އަނގޮޅިތީމުގަ އެވެ. އެންމެ ގިނަ މީހުން ގެންގޮސްފައި ވަނީ އުނގޫފާރަށެވެ.\n"މި ރަށުގައި އަލުން މީހުން ދިރިއުޅެން ފެށުމަށް ވުރެ، އަލުން އެހެން ރަށެއް އާބާދުކުރުން ވެސް މާ ހަރަދު ކުޑަވާނެ. މުޅި ރަށް އޮތީ ހަލާކުވެފައި. އިންސާނުން ދިރިނޫޅެވޭ ވަރަށް ރަށް ވަނީ ހަލާކުވެފައި،" އުދަ އެރުން ކޮންޓްރޯލް ކުރުމަށާއި ބިން ހިއްކުމަށް ފާއިތުވި ފަސް އަހަރެއްހާ ދުވަހު 35 މިލިއަން ރުފިޔާ ހޭދަކޮށްފައިވާ ރަށުގެ ކުޑަ ކަތީބު މުހައްމަދު އަލިފުޅު މިއަދު ވިދާޅުވި އެވެ.\nކަނދޮޅުދޫ އޭޝިޔާ މުހައްމަދު ހުސެއިން، 65، ގާތު އަނބުރާ ކަނދޮޅުދުއަށް ދާނަންތޯ ސުވާލުކުރުމުން ފުރަތަމަ ވެސް ފެށީ ރޯށެވެ. ރޮމުން އޭނާ ބުންޏެވެ:\n"ދަތުރުވަރެއްގައި ވެސް ދެނެއް ކަނދޮޅުދުއަކަށް ނުދާނަން. މިވަރުން ފުދިއްޖެ. އަހަރެން އުމުރުގައި ވިޔަފާރިކޮށްގެން ހޯދި ހުރިހާ ފައިސާ އާއި އަށް ލައްކަ ރުފިޔާގެ ފިހާރަ ވީ ތަނެއް ވެސް ނޭނގޭ. އަލުން ބަލުން މި ޖެހުނީ ދިރިއުޅުން ބިނާކުރަން."\nއިންޑޮނީޝިއާގެ ސުމަޓްރާއަށް އިއްޔެ ހެނދުނު ކުރިމަތިވި، ދުނިޔޭގެ ތާރީހުގައި ފާއިތުވި 40 އަހަރުގެ ތެރޭ އައި އެންމެ ވަރުގަދަ ބިން ހެލުމުގެ ސަބަބުން އުފެދުނު ބޮޑު ރާޅުގެ އަސަރު ރާއްޖެއަށް ކުރީ ވަރަށް ކުއްލި ގޮތަކަށެވެ. ވެރިރަށް މާލެ އާއި ރާއްޖޭގެ ގިނަ ރަށްތަކުގައި ފެން ބޮޑުކޮށްލަން ހޭދަވީ އެންމެ ފަސްވަރަކަށް މިނިޓެވެ. އެވަގުތުކޮޅުގެ ތެރޭގައި ކަނދޮޅުދޫގައި، އެކަކު ބުނި ގޮތުން ނަމަ، "ކަރުތާ ފެނަށް ފެން ހެދުނެ"ވެ.\n"މި ރަށުގައި 10 ފޫޓަށް ފެން ބޮޑުވި،" ކަނދޮޅުދޫ އެހެން މީހަކު ބުންޏެވެ.\nއިއްޔެގެ ހާދިސާގައި ކަނދޮޅުދުއަށް ލިބުނު ބޮޑު ގެއްލުން ސިފަކޮށްދެއްވަމުން ކުޑަ ކަތީބު ވިދާޅުވީ ރަށުގެ ބައެއް ހިސާބުތަކުން ވަނީ އަޑިން ފަސްގަނޑު ދަމައިގަތުމުގެ ސަބަބުން ގޭގެ އާއި މަގުތަކުގައި ބޮޑެތި ވަޅުގަނޑުތައް ހެދިފައި ކަމަށެވެ.\n"ވަރަށް ގިނަ ގެތައް ވަނީ ރާޅާ އެކު ވެއްޓިފައި. ނުވެއްޓި ހުރި ގެތައް ވެސް ވަނީ އަލުން ބޭނުން ނުކުރެވޭ ވަރަށް ހަލާކުވެފައި. ނަރުދަމާ ވެސް މައްސަލަ ޖެހިއްޖެ. ކަރަންޓް ދޭން ގެންގުޅޭ މުޅި ނިޒާމު ހަލާކުވެއްޖެ،" މުހައްމަދު އަލިފުޅު ވިދާޅުވި އެވެ.\nކަނދޮޅުދުއަށް ސުނާމީ އެރި ތަނުގެ ވީޑިއޯ: މިއީ ޑިސެމްބަރު 26، 2004 ގައި ރާއްޖެއަށް އެރި ސުނާމީގެ ލޮނުގަނޑުގެ ބާރާއި ބޮޑު މިން އެންމެ ފުރިހަމައަށް ފެންނަ ވީޑިއޯ\nރަށުގައި ފެން ބޮޑުވުމުގެ ސަބަބުން އިއްޔެ ރ. ހުޅުދުއްފާރަށް ގޮސް ހުރި ކަނދޮޅުދޫ މީހަކު، އުފަން ރަށަށް ބޮޑު ރާޅު އެރުން ސިފަކުރީ މިގޮތަށެވެ.؛ "ލައިގެން ހުރި އަންނައުނާއި އަހަރެމެންގެ ފުރާނަ ފިޔަވާ ސަލާމަތްވި އެއްވެސް އެއްޗެއް ނެތް. މުޅި ދިރިއުޅުން އޮޔާ ހިނގައްޖެ."\nކަނދޮޅުދުއަށް އިއްޔެ ހެނދުނު ދެ ފަހަރެއްގެ މަތިން ރާޅު އަރާފައިވެ އެވެ. ފުރަތަމަ ރާޅު އެރި ކަމަށް ވަނީ ހެނދުނު 0920 އަހާކަންހާއިރު އެވެ.\n"އެ ރާޅު އެރުމުން މީހުންނަށް ލިބުނު ގެއްލުމަށް ސިއްހީ މަރުކަޒުގައި ފަރުވާ ދެމުން ދަނިކޮށް ދެ ވަނަ ރާޅު އަރައިގެން އައީ. އެފަހަރު އެއްވެސް ހިމާޔަތެއް ނެތް. މުޅި ރަށް ކަނޑަކަށް ހަދާލި،" ޖަމާއަތުގެ ސިއްހީ އެހީތެރިޔާ ހަސަން ޝިހާމް ވިދާޅުވި އެވެ.\nބައެއް މީހުން ސިފަކުރި ގޮތުގައި ކަނދޮޅުދޫގައި އިއްޔެ ފެން ބޮޑުވީ "ފުރިފައިވާ ފެން އެއްޗަކަށް ތައްޓެއް ގަންބާލުމުން ދެ ފަރާތަށް ފެންގަނޑު ފައިބައިގެން ދާ ގޮތަށެ"ވެ.\nބައެއް މީހުންގެ އިސްކޮޅަށް ވުރެ އުސްކޮށް ފެން ބޮޑުވުމުގެ ސަބަބުން އެރަށު މީހުން ފުރާނަ ސަލާމަތް ކުރުމަށްޓަކައި، ފެެންމަތީގައި ތިބުމަށް ބޭނުންކުރީ މަޅުގަނޑުގަނޑާއި ކުކިން އޮއިލް ހުސްކުރި ހަންހަން ފަދަ ތަކެއްޗެވެ. މިހާތަނަށް ސާފުވި މައުލޫމާތުތަކުން އެނގެނީ ކަނދޮޅުދޫން ތިން މީހުން މަރުވެފައިވާ ކަމެވެ.\nގޭގެ ދޮރު ލައްޕާލެވުނީ މުޅި އުމުރަށް!\nއޯޝަން ގޭގެ ދޮރު ލައްޕާލާފައި އިއްޔެ ހެނދުނު އޭނާ ގެއިން ނުކުތް އިރު އެއީ ދާއިމަށްޓަކައި ލެއްޕުނު ދޮރެއްކަމުގެ ކުޑަ ހިލަމެއް ވެސް ހަދީޖާ މޫސާއަކަށް ނުވެ އެވެ. ހަގީގަތުގައި ވެސް، މުޅި ރާއްޖެ އެ ބިރުވެރި، ނުރައްކާތެރި އަނދަވަޅަކަށް ވެއްޓިގެން ދިޔައީ ހަމަ އެއްވެސް ހިލަމެއް ނުވެ، ހިނދުކޮޅެއްގެ ތެރޭގަ އެވެ. އެހެންވެ ދިވެހިން އަދިވެސް ތިބީ، ޑޮކްޓަރުން ސިފަކުރައްވާ ގޮތުގައި "ނަފުސާނީ މަޑުމޮޅިކަމެއްގެ ތެރޭގަ" އެވެ.\nއެއް ޑޮކްޓަރަކު އެކަން ސިފަކުރެއްވި ގޮތަކީ މި އެވެ؛ "ހަށިގަނޑަށް ލިބޭ އަނިޔާތަކުގެ އަސަރު ވެސް ބޮޑަށް ކުރަން ފަށަނީ އައްސިކަން ކެނޑުނީމާ. މިހާރު ދިވެހިން މިތިބީ އެފަދަ ހާލަތެއްގައި. މަޑުމަޑުން އެމީހުންނަށް ނަފުސާނީ ގޮތުން ތަދުވާން ފަށާނެ."\nއެތެރެހަށީގެ ތަޖުރިބާކާރު ޑޮކްޓަރު އަހުމަދު ރާޒީ ވިދާޅުވީ މިފަދަ ގުދުރަތީ ބޮޑެތި ހާދިސާތަކާ ގުޅިގެން ޕޯސްޓް ޝޮކް ސިންޑްރޯމް ކިޔާ ހާލަތަކަށް އިންސާނާ ވެއްޓޭނެ ކަމަށާއި ގިނަ މީހުންގެ ކިބައިން މިހާރު ވެސް ފެންނަނީ "ޝޮކް ސިންޑްރޯމްގެ އަސަރު" ކަމަށެވެ.\n"އެ ހާލަތަށް ދިއުމުން ބައެއް މީހުން ބުއްދި ގޯސް ވެދާނެ. އެއްގޯސްވާނެ. މާޔޫސްވުމާއި ކަންބޮޑުވެ، ހާސްވެ، ފިކުރު ބޮޑުވާނެ. ރުޅި އަރައިގަންނަ ގޮތް ވެސް ދިމާވާނެ. އަދި މިވަގުތު އެންމެން އެ ތިބީ ރޮއިލާން ވެސް ނޭނގިފައި،" ޑރ. ރާޒީ ވިދާޅުވި އެވެ.\nނަފުސާނީ ތަޖުރިބާކާރުން ވިދާޅުވަނީ ކުރިއަށް އޮތް ހަފުތާއެއްގެ ތެރޭގައި މީހުންގެ ސިކުނޑިތައް ހާދިސާ އަށް ހާނާލަން ޖެހޭނެ ކަމަށާއި އެހެން ނޫން ނަމަ ފަހުން ނުކުންނަ ނަތީޖާ ގޯސް ވެދާނެ ކަމަށެވެ.\nސިފަކޮށްދޭން ވެސް ނޭނގޭ ބިރުވެރިކަމެއް\nގއ. ދާންދޫ ކުޑަ ކަތީބު ވިދާޅުވީ "މިއީ ސިފަކޮށްދޭން ވެސް ނޭނގޭ ފަދަ ބިރުވެރިކަމެއް" ކަމަށެވެ.\n"އަދިވެސް ރައްޔިތުން ތިބީ ހާދިސާ ހިނގި ގޮތުން ގަބޫލުކުރަން ވެސް ނޭނގޭ ފަދަ ބޮޑު ޝޮކެއްގައި،" އޭނާ ވިދާޅުވި އެވެ.\n"މިވަގުތު ކައުންސެލިން ވަރަށް މުހިންމު. މީހުންގެ ދުލުން އެވާހަކަ ދައްކުވާ އެ މީހުންގެ ހިތުގެ އަޑީގައި ބޭރުނުވެ ހުރި އިހްސާސްތައް އޭގެ އަސަރާ އެކު ބޭރުކުރުވަންވީ. އެވަގުތު އެމީހުން ރޯނެ. ގިސްލާނެ، އެހެންނަމަވެސް މަޑުމަޑުން ހަމަޖެހުމަކަށް އަންނާނެ،" ތިނަދޫ ބޯޓު ބަންޑުން ޖަހާލި ހާދިސާގައި އެރަށުގެ ރައްޔިތުންނަށް ކައުންސެލިންގެ ޚިދުމަތް ދިނުމުގައި ހަރަކާތްތެރިވެފައިވާ ތަޖުރިކާރު ކައުންސެލަރަކު ބުންޏެވެ.\nކ. ކާށިދޫ ޒުވާނެއް ކަމަށްވާ އަހުމަދު އަރީފު ބުނީ ކަރަންޓް ކަނޑައިގެން ގޮސް މުޅި ރަށް ރޭ ކަނުއަނދިކަމުގެ ތެރޭގައި އޮތް އިރު ވެސް ރައްޔިތުން ތިބީ ލޯމަރާލަން ވެސް ނުކެރިފައި ކަމަށެވެ.\n"ޝަހާދަތް ދުލުން ނުކިޔާ ހަމަ އެކަކު ވެސް މިރަށުގައި ނެތް. ރޭގައި ވެސް އެއްވެސް މީހަކު ނުނިދާ. މުޅި ރަށުގައި ހިތާމައިގެ ހަމަހިމޭންކަމެއް މިއޮތީ. ރަށުގައި އެއްވެސް ދިރުމެއް ނެތް،" އަރީފު ކިޔައިދިނެވެ.\nދިވެހި ތާރީހުގައި މިހާތަނަށް ކުރިމަތިވި އެންމެ ބިރުވެރި އަދި ހިތްދަތި ހާދިސާގެ އަސަރު ނުކުރާ ހަމަ އެންމެ ދިވެއްސަކު ވެސް ނެތެވެ. ކަނދޮޅުދޫގެ އިތުރުން އެހެން ބައެއް ރަށުން ވެސް ވަނީ މީހުން ބަދަލުކޮށްފަ އެވެ. މިއީ ގައުމީ ބޮޑު ހިތާމައެކެވެ. ބިރުވެރިކަމެކެވެ.\nއަހުމަދު އަބްދުﷲ (ކ) އާއި އިސްމާއިލް ރަޝީދު.\nލިއުންތެރިޔާ އަހުމަދު އަބްދުﷲގެ ނޫސްވެރިކަމުގެ ހަޔާތަށް ފަހު މިހާރު މަސައްކަތް ކުރައްވަނީ ވިޔަފާރީގެ ދާއިރާގަ އެވެ. އިސްމާއިލް ރަޝީދަކީ އަދުވެސް ނޫސްވެރިޔެކެވެ. ސީއެންއެމްއަކީ އޭނާގެ އަމިއްލަ މީޑިއާ އެވެ. އިސްމާއިލް ނޫސްވެރިކަމުގައި އުޅުއްވާތާ މިހާރު 25 އަހަރަށް ވުރެ ގިނަ ދުވަސް ވެއްޖެ އެވެ.\nމި ރިޕޯޓަށް ވާހަކަ ދައްކަވާފައިވާ ޑރ. ރާޒީ ވަނީ އަވަހާރަވެފަ އެވެ.


Hibalhidhoo'in fenunu hathiyaaruthah: E'vaahaka nimuneetha!?\nހިބަޅިދޫއިން ގިނަ އަދަދެއްގެ ހަތިޔާރާއި ގޮވާތަކެތި ފެނުނު\nއެ މައްސަލައާއި ގުޅިގެން ކުރި ހުރިހާ ދައުވާތަކެއް ވަނީ އަނބުރާ ގެންގޮސްފައި\nމިއީ ފަހުގެ ތާރީހެއްގައި ރާއްޖޭގެ ގައުމީ ސަލާމަތަށް ކުރިމަތިވީ އެންމެ ބޮޑު ނުރައްކާ\nކ. މާލެ 16 ފެބުރުއަރީ 2020 | އާދީއްތަ 19:21 11,039\nހިބަޅިދޫ ކަނޑު އަޑިއަށް ފައްތާފައި ހުރި ބައެއް ހަތިޔާރުތައް - ގޫގުލް\n2015 ވަނަ އަހަރުގެ ނޮވެމްބަރު މަހުގެ އެއްވަނަ ދުވަހެވެ. އެމްއެންޑީއެފްއާއި ދިވެހި ފުލުހުން ގުޅިގެން ބޭއްވި ނޫސްވެރިންގެ ބައްދަލުވުމެއްގައި ހާމަކުރި މައުލޫމާތަކީ، ބ. ހިބަޅިދޫ ބޭރުން ކަނޑު އަޑީގެ 42 މީޓަރު އަޑީގައި ފޮރުވާފައި ހުއްޓާ އަތުލައިގަތް ގިނަ އަދަދެއްގެ ހަތިޔާރުތަކުގެ ތެރޭގައި ސިފައިންގެ އާމަރީއަށް ނިސްބަތްވާ ދެ ބަޑިއެއް ހިމެނޭކަމަށެވެ.\nމިއީ ފަހުގެ ތާރިހެއްގައި ރާއްޖޭގައި ހިނގައިދިޔަ އެންމެ ބިރުވެރި އެއް ހާދިސާކަމާއިމެދު އެއްވެސް ބޭފުޅަކު ޝައްކު އުފައްދާނެ ޖާގައެއް ނެތެވެ. ފެނުނު ބައެއް ސާމާނުތަކުގެ ތެރޭގައި އެސޯލްޓް ރައިފަލް ބަޑި އަދި ވަޒަން، ފިސްތޯލައާއި އޭގެ ވަޒަން، ސްނައިޕަރ ރައިފަލް އާއި އެއް ވަޒަން، މިލިޓަރީ ގްރޭޑްގެ ދެ ހޭންޑް ގްރެނޭޑް އަދި އައިއީޑީގެ އިތުރުން އެކްސްޕްލޯސިވް ޗަރޖްޒް ހިމެނެއެވެ. ބަޔަކަށް ހަމަލާއެއް ދޭން ބޭނުންވިނަމަ، ހިނދުކޮޅެއްގެ ތެރޭގައި އެތައް ބަޔަކު މަރާލެވޭނެހާ ހަތިޔާރު ފެނުނެވެ.\nފުލުފުލުގައި އޭރު ނޫސްވެރިންގެ ބައްދަލުވުންތައް ބޭއްވިގެން ދިޔައިރު، އޭރުގެ ސަރުކާރުގެ ވެރިން ރައްޔިތުންނަށް ދެތިން ކަމެއްގެ ޔަގީންކަން އެރުވިއެވެ. އެގޮތުން އޭރު ހޯމް މިނިސްޓަރަކަށް ހުންނެވި އުމަރު ނަސީރު ވިދާޅުވީ، މި މައްސަލައާއި ގުޅިގެން ނުވަތަ މައްސަލައިގައި ޝާމިލްވާ ބައެއް މީހުން ސަސްޕެންޑްކޮށް، ވަޒީފާއިން ވަކިކޮށް އަދި އެއް ބަޔަކު ހައްޔަރުކުރެވިފައިވާ ކަމަށެވެ.\nއޭރު އެމްއެންޑީއެފްގެ ބަޑި ގުދަނުގެ ޑެޕިއުޓީ ކޮމާންޑިން އޮފިސަރަކަށް ހުންނެވި، ކެޕްޓަން އަލީ އިހުސާން (ރިޓަޔަރޑް) ވިދާޅުވީ، ސިފައިންގެ ހަތިޔާރު ގުދަނާ ގުޅިގެން މިފަދަ ކަމެއް ދިމާ ނުވާނެކަމުގެ ފުރިހަމަ ޔަގީންކަން ރައްޔިތުންނަށް އަރުވާ ކަމަށެވެ. ސުވާލަކީ އެ ޔަގީންކަން އެބައޮތްތޯ؟ އެވެ.\nމި މައްސަލައާއި ގުޅިގެން ހަތް މީހަކު ހައްޔަރުކުރެވުނެވެ. ކުރީގެ ނައިބު ރައީސް އަދީބު އާއި އޭރު ބަޑި ގުދަނުގެ ވެރިޔަކަށް ހުންނެވި ކާނަލް އަހުމަދު ފަޔާޒް އަލީ ރިޒާ (ޕާޕާ) ގެ މައްޗަށް ބޮޑެތި ތުހުމަތުތަކެއް ކުރެވި، ޓެރަރިޒަމްގެ ދައުވާވެސް ކުރެވުނެވެ. ނަމަވެސް، މިހާރު އެދައުވާތަކަށް ވީނުވީއެއް ނޭނގެއެވެ.\nއަނެއްކޮޅުން ހަތިޔާރުތައް ފެނުނު ބ. ހިބަޅިދޫއަކީ، އަދީބާ ގާތްގުޅުމެއް ބޭއްވި އަދި ދައުލަތުގެ ފައިސާއަށް ހިޔާނާތްތެރިވުމުގައި އިސް ރޯލެއް އަދާކުރި މުހައްމަދު އައްލާމް ލަތީފް (މޮހޯ) ގެ ބޮޑު ހިއްސާއެއް އޮތް ކުންފުންޏަކަށް، ރިސޯޓެއް ތަރައްގީކުރަން ދޫކުރެވިފައި އޮތް ރަށެކެވެ. އޭނާއާއި އަދީބުގެ އެހެން ބައިވެރިންގެ އަތެއް މިކަމުގައިވާ ކަމަށްވެސް ފުލުހުންނާއި އެމްއެންޑީއެފްއިން ވަނީ ބުނެފައެވެ.\nމައުލޫމާތު ލިބިފައިވާ ގޮތުގައި، މައްސަލައިގައި ޝާމިލުވާ ހުރިހާ ފަރާތްތަކުގެ މައްޗަށް ކުރި ދައުވާތައް ވަނީ އަނބުރާ ގެންގޮސްފައެވެ. ދައުވާތައް އަނބުރާ ގެންގޮސްފައިވާއިރު، މި މައްސަލައާއި ގުޅިގެން އަދި މިހާތަނަށް އެއްވެސް މީހަކަށް އެއްވެސް ހުކުމެއް ކޮށްފައި ނުވާކަން ފާހަގަކޮށްލާނަމެވެ. އަދި މިހާތަނަށް މި މައްސަލައިގެ ތަހުގީގު ގޮސްފައިވާ ހިސާބެއްވެސް އަދި މިހާރު މި ތަހުގީގު ކުރިޔަށްދޭތޯވެސް ބަޔަކަށް ނޭނގެއެވެ. މިއީ ހަގީގަތުގައި ރައްޔިތުންނަށް އެނގެން ޖެހޭ މައުލޫމާތެވެ.\nބޮޑެތި ކުށްތަކަށް އަރައިގަނެ، ބޮޑެތި ޖަރީމާތައް ހިންގަން ރޭވިއިރު، އޭރުވެސް އެމްއެންޑީއެފްގެ އިސް މަގާމުތަކުގައި ތިއްބެވި އެތައް ބަޔަކު އަދިވެސް ތިއްބެވީ އެ މަގާމުތަކުގައެވެ. ސީދާ އެއިން ކަމެއް ރޭވުމުގައި ބައިވެރިނުވިއަސް، އަދި ޝާމިލް ނުވިޔަސް، އެމްއެންޑީއެފްގެ ބަޑި ގުދަނުން ހަތިޔާރު ގެއްލި، ރާއްޖެއަށް ގިނަ އަދަދެއްގެ އަސްކަރީ ގިންތީގެ ގޮވާތަކެއްޗާއި ބަޑި އަދި ވަޒަން އެތެރެވީ އެވެރިން އެތަނުގައި ތިއްބައެވެ. ހަތިޔާރުތައް ބޭރު ވެގެން ދިޔައީ، ސިފައިންގެ ބައިވެރިވުމާއެކީގައިކަން ކަށަވަރެވެ.\nމިއީ މިހާ ފަސޭހައިން އެއްގޮތަކަށްވެސް ދޫކޮށްލައިގެން ވާނެ ކަންތައްތަކެއް ނޫނެވެ. ތަހުގީގެއް ކުރިޔަށް ދާނަމަ އެތަހުގީގަކާއި ބެހޭ މައުލޫމާތާއި، ދައުވާއެއް ކުރިނަމަ އެ ދައުވާ ކުރި ބަޔަކުވެސް ރައްޔިތުންނަށް އެނގެން ޖެހެއެވެ. ނަމަވެސް، އެއިން ވާހަކައެއް މިއަދު ދައްކާލާނެ އިދާރާއެއްވެސް ނުވަތަ މުއައްސަސާއެއްވެސް ނެތެވެ. ގައުމީ ސަލާމަތައް ނުރައްކާތެރި ވާނީ މިވަރަކަށެވެ.


Roavi geygai thaashivegen maruvi Shauna valhulaifi | Mihaaru\nއައިޝަތު ޝައުނާގެ މަހާނަ ކައިރީ އޭނާގެ ބޭބެ ދުއާކުރަނީ. -- ފޮޓޯ: ސޯޝަލް މީޑިއާ\n21 ސެޕްޓެމްބަރ 2019 - 14:12 11 comments\nހ. ރަދުވާނިއާގޭގައި ދިރިއުޅުނު ޝައުނާ، 46، މަރުވީ އަލިފާން ރޯވެ އެ ގޭގެ ދޮރު ތާށިވެ ނުނިކުމެވިގެން ކަމަށް ވެ އެވެ. އެހީ އަށް އެދި އާއިލާގެ މެމްބަރަކަށް ގުޅި އެވެ. އެކަމަކު ފަޔަ އެންޑް ރެސްކިއު ޓީމަށް ފެނުނުއިރު އޭނާގެ ހަށިގަނޑު އޮތީ ވަރަށް ބޮޑަށް އަނދައިފަ އެވެ.\nއޭނާގެ ކަށުނަމާދު އޮތީ، މެންދުރު ނަމާދަށް ފަހު އިސްލާމީ މަރުކަޒުގަ އެވެ. ޖަނާޒާގައި ގިނަ އަދަދެއްގެ ބަޔަކު ބައިވެރިވި އެވެ.\nކުރިން ކައިވެންޏެއްކޮށް ޝައުނާގެ ދެ ފިރިހެން ކުދިން ތިބެ އެވެ. އެ ދެ ކުދިން ދިރިއުޅެނީ ބައްޕައާ އެކުގައި ކަަމަށް ވެ އެވެ. މަންމަ އާއި ބައްޕަ ވެސް މަރުވެފައިވާ ޝައުނާގެ އެއްބަނޑު އެއްބަފާ ހުންނަނީ އެންމެ ފިރިހެނެކެވެ.\nއިސްލާމިކް ޔުނިވާސިޓީން ގުރުއާނުން ޑިގްރީ ހަދާފައިވާ ޝައުނާ އަކީ ގުރުއާން ޓީޗަރެކެވެ. ދަރުމަވަންތަ ސްކޫލުގައި ޓީޗަރަކަށް ވެސް އުޅުނު ޝައުނާ ގެންދިޔައީ ކުޑަކުދިންނަށް ގުރުއާން އިލްމު އުގަންނައި ދެމުންނެވެ.\nއިތުރު ލިޔުންތައް އަލިފާނުގެ ހާދިސާ ޕޮލިސް އެމްއެންޑީއެފް މަރު\nރޯވި ބޯޓުގެ ތެރެއިން އިންސާނެއްގެ ކަށިތައް ފެނިއްޖެ


ލޯބި ވީމޭ ސިއްރު ސިއްރުން (7 – Esfiya\nދުވަސްތައް ހަފުތާތަކަށް, ހަފުތާތައް މަސްތަކަށް ބަދަލުވަމުން އައިސް ހަނާގެ ބަނޑަށް ވެސް ނުވަމަސް ފުރެން ކައިރި ވަނީއެވެ. އެތައް ދުވަހެއްގެ ކެތްތެރި ކަމާއި އުއްމީދުތަކެއްގެ ފޮނިކަން ހާސިލު ވާނެ ވަގުތު އައިސް ކައިރިވާތީ ހަނާއާއި ދާނިޝް ހުންނަނީ ވަރަށް އުފަލުންނެވެ. ޚާއްޞަކޮށް ދާނިޝްގެ އުފާވެރިކަމާއި ވަމުން އައި ތައްޔާރީތައް ފާހަގަ ކުރެވެއެވެ. މުޅި ގޭތެރޭގެ ކުލަވަރާާއި ވައްޓަފާޅި ބަދަލުކޮށްލާފައި ވާގޮތުން ތުއްތު ކުއްޖަކަށް މަރުޙަބާ ކިޔައިފައިި ވާކަން ނަޒަރު ހިންގާލި ކޮންމެ ދިމާއަކުން ހާމަވާން ހުއްޓެވެ. ދާނިޝްމެންގެ އިތުރުން ވަސީމާ ވެސް ހުރީ ވަރަށް އުފަލުންނެވެ. އަލަތު މާމަ ދަރިފުޅުގެ އިންތިޒާރުގައި ވަސީމާ ވެސް ހުރީ ކެތްތެރިކަން ކުޑަވެފައިވާ ހާލުގައެވެ.\nއެއްރޭގެ ދަންވަރުގެ ވަގުތެކެވެ. ހަނާއަށް ކުއްލިއަކަށް ހޭލެވުނީ އުނދަގޫތަކެއް ވާން ފެށުމުންނެވެ. އާދަޔާ ޚިލާފަށް ބަނޑުގައި ރިއްސަައިގަތުމުން ހަނާއަށް ރޮވެން ފެށުނެވެ. ފަހަކަށްއައިސް އޭނާގެ ބަނޑުގައި ރިއްސާތީީ އުޅެން ޖެހޭ ވަގުތުތައް އާދެއެވެ. ނަމަވެސް މިހާރު އޭނާގެ ބަނޑުގައި ރިއްސަމުން އެދަނީ ކެތްކުރަން އުނދަގޫވާާ ވަރަށެވެ. ވޭނާއި ރުއިމުގެ ތެރެއިން ގަދަ ނިދީގައި އޮތް ދާނިޝްއަށް ހަނާ ގޮވަން ފެށިއެވެ. ނަމަވެސް ހަނާގެ އަޑު ދާނިޝްގެ ކަންފަތުގައި ޖެހޭގޮތެއް ނުވިއެވެ. އެހާ ކުޅަދާނަކަން އެ އަޑުގައި ނެތީ ކަމަށް ވެދާނެއެވެ. ދެވަނަ ފަހަރަށް ވެސް ހަނާ ދާނިޝްއަށް ގޮވަންފެށިއެވެ. ހޭލާތޯއެވެ. ނަމަވެސް ހަނާގެ މަސައްކަތް ވީ ބޭކާރެެވެ. ދެންއިވުނީ ހަނާގެ ހަޅޭކުގެ އަޑެވެ. މަންމާ އޭ ކިޔައި ހަނާ ހަޅޭއްލަވައިގަތް އަޑަށް ދާނިޝް ފުންމައިގެން ތެދުވިިއެވެ. ހަނާގެ ހާލަތު ފެނިފައި ދާނިޝްގެ މޭ ގުޑައިގަތެވެ. ހިތް ބާރުބާރަށް ތެޅެންފެށިއެވެ. އަވަސް އަވަހަށް ކޮޓަރީީގެ ހުރިހާ ބޮކިތަކެއް ދިއްލާލުމަށްފަހު ދާނިޝް ދުއްވައިގަތީ އޭނާގެ މަންމަގެ ކޮޓަރިއާއި ދިމާއަށެވެ. “މަންމާ…!މަންމާ..!” ވަސީމާގެ ކޮޓަރީީގެ ދޮރުގައި އަތުހުރި ބާރެއް ލާފައި ތަޅައިގަންނަމުން ދާނިޝް ވަސީމާއަށް ގޮވަަންފެށިއެވެ. ދާނިޝްގެ އަޑު ޖެހުމާއިިއެކު ސިއްސައިގެން ގޮސް ވަސީމާއަށް ހޭލެވުނެވެ. އެނދުން ތެދުވެގެން ގޮސް ކޮޓަަރީގެ ދޮރު ހުޅުވާލިއިރު ވަސީމާގެ ހިތް ބާރުބާރަށް ތެޅެމުންދިއެވެ. “ދަރިފުޅާާ…! ކިހިނެއްވީ…؟” ބިރުން ތުރުތުރު އަޅައަޅާ ހުރި ހާލެއްގައި ވަސީމާ އަހާލިއެވެ. .”މަންމާ..! ހަނާ..” ދާނިޝްއަށް ބުނެވުނީ އެވަރަށެވެ. ހަނާގެ ހާލު ބަޔާން ކުރުމުގެ ކުރިން ވަސީމާއަށް ހަނާގެ ހާލަތު ދެނެގަނެވުނު ކަހަލައެވެ. އެހެންކަމުން ދުވެފައި ކަހަލަ ގޮތަކަށް ހަނާގެ ގާތަށް ވަސީމާ އައެވެ. ވަސީމާގެ ފަހަތުން ދާނިޝްވެސް އައިސް ހަނާގެ އެއްފަރާތުުގައި އިށީނެވެ. “ދަރިފުޅާ..! އަވަހަށް އެމްބިއުލާންސްއަށް ގުޅާ…!” ވަސީމާގެ ޚިޔާލު ހުރީ ވަރަށް ތަނަވަސްކޮށެވެ. ހަނާގެ އެ ރުއިން ވަސީމާއަށް އެތައް ކަމެއް ހާމަކޮށްދިން ކަހަލައެވެ. ހަނާ އެއުޅެނީ ވިހަން ވެގެން ކަން ވަސީމާއަށް ވިސްނުނެވެ. އެހެންކަމުން ވީހާވެސް އަވަހަކަށް ހަނާ ހޮސްޕިޓަލަށް ގެންދިއުމަށް ވަސީމާ ޚިޔާލުދިނެވެ.\nމާލަސްތަކެއް ނުވެ ހަނާ ހޮސްޕިޓަލަށް ގެނެވުނެވެ. އެއިރު ވެސް ހަނާގެ ރުއިމަކަށް ބަދަލެއް ނާދެއެވެ. އަޅަމުން ދިއަ ގަދަ ވޭނެެއްގެ ސަބަބުން ގިސްލަ ގިސްލާާފައި ހަނާ ރޮމުން ގެންދިޔައިިރު ހަނާގެ އަތުގައި ހިފަހައްޓައިގެން އެއްފަރާތެެއްގައި ދާނިޝް ހުއްޓެވެ. އަނެއް ފަރާތުގައި ވަސީމާ ހުއްޓެވެ. އެ ދެމައިންގެ މޫނުމަތިން ވެސް ފެންނަނީ ހާސްކަމެވެ. ހަނާގެ ވޭނީއާހް ކަންފަތުގައި ގުގުމައި ހުރުމުން ދާނިޝްގެ ލޯ ވެސް ހުރީ ތެމިފައެވެ. ހަނާގެ ހާލަތު ފެނިފައި ޑޮކްޓަރގެ މޫނުމަތިން ހާސްކަން ފާޅުވިއެވެ. ހަނާގެ ހާލު ވަރަށް ނާޒުކު ކަމަށް ބުނެ ވީހާވެސް އަވަހަކަށް ހަނާއަށް ފަރުވާ ދިނުމުގެ މަސައްކަތް ކުރިއަށް ގެންދިއުމަށް ކައިރީގައި ތިބި ނަރުސް ކުދިންނަށް ޑޮކްޓަރ އިޝާރާތް ކޮށްލިިއެވެ. އެހެންކަމުން ލަސްތަކެއްނުވެ އޮޕަރޭޝަން ތިއޭޓަރަށް ހަނާ ވެއްދުނެވެ.\nދާނިޝްއާއި ވަސީމާއަށް ޖެހުނީ ބޭރުގައި މަޑު ކުރާށެވެ. ކައިރީގައި ހުރި ގޮނޑިއެއްގައި ވަސީމާ އިށީނެވެ. ދާނިޝް ހުރީ ކޮޅަށެވެ. ކުއްލިއަކަށް ކަމެއް ހަނދާންވެގެން ދާނިޝް އޭނާގެ ޖިންސުގެ ޖީބުތައް ހާވަން ފެށިއެވެ. ނަސީބު ރަނގަޅުކަމުން ދާނިޝް ހީކުރި ގޮތަށް އޭނާގެ ފޯނު ޖިންސުގެ ޖީބު ތެރޭގައި އޮތެވެ. އަވަސް އަވަހަށް ޖީބު ތެރެއިން ފޯނު ނެގުމަށްފަހު އަޒީލްއަށް ގުޅައިފައި ހަނާ ހޮސްޕިޓަލަށް ގެނައި ޚަބަރުދިނެވެ. އެއިރު ބޭރުގައި އުޅެފައި އައިސް އަޒީލް އުޅުނީ ނިދަން އޮށޯންނަން ކަމަށެވެ. ނަމަވެސް އެ ޚަބަރު ލިބުމާއިއެކު ހޮސްޕިޓަލަށް އައުމަށް އަޒީލް އަވަސްވެގަތެވެ.\nކުޑައިރުކޮޅެެއް ފަހުން އޮޕަރޭޝަން ތިއޭޓަރުން ނަރުސް ކުއްޖަކު ނިކުތެވެ. އެއާއިއެކު އެ ނަރުސް ކުއްޖާއާއި ދިމާއަށް ދާނިޝް ހިނގައިގަތެވެ. “ކާާކު ރީޝާއަކީ…؟” އެ ނަރުސްކުއްޖާ ދާނިޝްއަށް ބަލާލައިފައި ސުވާލު ކޮށްލިއެވެ. “ކިހިނެއްވީ..؟” ދާނިޝްއަށް އަމާޒުވި ސުވާލަަށް ޖަވާބު ދިނުމުގެ ބަދަލުގައި ހައިރާންވެފައި އޭނާއަށް ވެސް ކުރެވުނީ ސުވާލެކެވެ. އެއިރު ވަސީމާ ވެސް ގޮނޑިން ތެދުވެގެން އެމީހުންގެ ކައިރިއަށް އަންނަނީއެވެ. “ޕޭޝަންޓް ވަރަށް ބޮޑަށް ބޭނުން އެބަވޭ ރީޝާ އާއި ބައްދަލު ކުރަން…” އެ ނަރުސްކުއްޖާ ކަންވީގޮތް ބުނެދިނެވެ. ރުއިމުގެ ތެރެއިން ހަނާގެ ދުލުގައި ވީ ރީޝާ ކަމަށް އޭޭނާ ބުންޏެވެ. “ދަރިފުޅާ..! އަވަހަށް ދޭ ރީޝާ ބަލާ..” ވަސީމާ ޚިޔާލު ދިނީ ރީޝާ ގެނައުމަށެވެ. ދާނިޝް ހުރީ ހަދާނެގޮތް ހުސްވެފައެވެ. އެ ފުރަ މެންދަމުގައި އެހާ އަވަހަށް ރީޝާއާއި ހަމައަށް ދާނީ ކިހިނެއްބާއޭ އޭނާގެ ހިތަށް އެރިއެވެ. ނަމަވެސް އެ ވިސްނުމުގައި މާގިނައިރު ހުންނާކަށް ދާނިޝްއަކަށް ނުޖެހުނެވެ. އޭގެ ކުރިން އަޒީލް އައުމުން އެކަމުގެ ހައްލު ލިބިގެންދިއެވެ. އަޒީލްގެ އަތުން އޭނާގެ ސައިކަލްގެ ތަޅުދަނޑި އަތުލުމަށްފަހު ދާނިޝް ދުވެފައި ކަހަލަ ގޮތަކަށް ހޮސްޕިޓަލުުން ބޭރަށް ނިކުތެވެ. އެއަށްފަހު އަޒީލްގެ ސައިކަލަަށް އަރައި ރީޝާގެ ގެއާއި ދިމާއަށް މިސްރާބު ޖަހައިލިއެވެ. ކޮންމެފަދަ ހާލެއްގައި ވެސް ހަނާގެ އެ އެދުން ފުރިހަމަ ކޮށްދޭން ދާނިޝް ބޭނުންވިއެވެ.\nއޭގެ ދިހަވަރަކަށް މިނެޓްފަަހެވެ. ބާރު ސްޕީޑެއްގައި ސައިކަލު ދުއްވަމުން ރީޝާ ގޮވައިގެން ހޮސްޕިޓަލަށް ދާނިޝްއައެވެ. ހަނާ ހޮސްޕިޓަލަށް ގެނައި ޚަބަރު ލިބުމާއިއެކު ރީޝާ ހުރީ ހަނާ ގާތަށް އަންނަން ކެތްމަދުވެފައެވެެ. ވަސީމާ ފެނުމާއިއެކު ރީޝާ ފުރަތަމަ ހިނގައިގަތީ ވަސީމާއާއި ދިމާއަށެވެ. ” ކޮބާ ހަނާ..؟” ވަސީމާގެ އަތުގައި ހިފާލަމުން ރީޝާ އަހާލިއެވެ. “ތީތަަ ރީޝާއަކީ…؟” ހަމަ އެވަގުތު ކުރިން ތިއޭޓަރުން ނިކުތް ނަރުސް ކުއްޖާ ދެވަނަ ފަހަރަށް ތިއޭޓަރުން ނިކުމެ ރީޝާއަށް ބަލަަންހުރެފައި އަހާލިއެވެ. ރީޝާ އާއެކޭ ބުނުމުން އޭނާއާއި އެކު ތިއޭޓަރަަށް ވަނުމަށް އެދުނެވެ. ރީޝާ ހިނގައިގަތެވެ. އެއިރު އޭނާގެ ހިތް ބާރުބާރަށް ތެޅެމުން ދިއެވެ. ނިއްކުރިން ދާ ތިކިތައް ހިލެންފެށިއެވެ. ނަމަވެސް ހިތްވަރު ކޮށްފައި ރީޝާ ތިއޭޓަރު ތެރެއަށް ވަނެވެ. ހަނާއަށްޓަކައެވެ. ހަނާގެ އެދުމަށް ފުރަގަސް ދޭކަށް އޭނާގެ ހިތެއް ނޭދުނެވެ.\nރީޝާއަށް ހަނާ ފެނުނުމާއިއެކު ހަނާގެ ހާލު ރަނގަޅުު ނޫންކަން ހަނާގެ ވޭނުން ފުރިގެންވީ ރުއިމުގެ އަޑުން އެނގިގެންދިއެވެ. ކަރުނުން ދެލޯ ތެމިފޯވެެފައި ވީއިރު ހަނާގެ ނޭވާ ވަނީ ކުރުވެފައެވެ. ރީޝާ ފެނުމާއި އެކު ރީޝާއާއި ވާހަކަ ދައްކަން ހަނާ މަސައްކަތް ކުރިއެވެ. ނަމަވެސް އެކަން ހަނާއަށް ވޭނަކަށްވިއެވެ. ހަނާގެ ނިކަމެތި ހާލަތު ފެނިގައި ރީޝާގެ ލޯވެސް ކަރުނުން ފުރުނެވެ. ހަނާގެ އަތުގައި ހިފަހައްޓައިލަަގެން ހުރެ ހަނާގެ މޫނަށް ބަލަހައްޓައިގެން ރީޝާ ހުރީ ދެން އިތުރަށް އެ މޫނު ނުފެންނާނެ ކަމުގެ ބިރު އިހްސާސް ކުރެވޭ ހާލުގައެވެ. އޭރުވެސް ހަނާ ވިއްސުމުގެ ކަންތައް ކުރިއަށް ދިއެވެ. “ރީޝާ…! އަހަރެންގެެ…އަހަރެންގެ ދަރިފުޅު…!” އަޅަމުންދިއަ ވޭނާއި އެކު ރީޝާގާތު އެއްޗެއް ބުނަން ހަނާ މަސައްކަތް ކުރިއެވެ. އެހެނަސް ހަނާއަކަށް އޭނާ ބުނަން އުޅުނު ޖުމްލަ ފުރިހަމައެއް ނުކުރެވުނެވެ. އޭނާއަށް ބުނެވުނީ ވަކި ހިސާބަކަށެވެ. އެއާއިއެކު އޭނާގެ ދަރިފުޅުގެ ރުއިމުގެ އަޑު މުޅި ތަނުގައި ގުގުމައިގެންދިއެވެ. އެ ވަގުތު ރީޝާގެ ހިތް އުފަލުން ފުރުނެވެ. މޫނުމަތި އުޖާލާވެގެންދިއެވެ. ހެވިފައި ހުރެ އެ ތުއްތު ތުއްތު ކުއްޖާއަށް ރީޝާ ބަލާލިއެވެ. އެއަށްފަހު ހަނާއަށް ނަޒަރު ހިންގާލިއެވެ. ރީޝާގެ ހިތް ތެޅިގަތެވެ. މޫނުމަތީގެ ކުލަވަރު ފަޅި ސިކުންތެއްގެ ތެރޭ ބަދަލު ވެގެންދިއެވެ. “ހަނާ…!” ހަނާގެ މެރިފައިވާ ދެލޮލަށް ބަލަން ހުރެފައި ރީޝާ ހަނާއަށް ގޮވާލިއެވެ. ނަމަވެސް ހަނާގެ ފަރާތުން ޖަވާބެއް ނުލިބުނެވެ. “ހަނާ…! ހަނާ…!” ދެވަނަ ފަހަރަށް އަދި ތިންވަނަ ފަހަރަށް ވެސް ހަނާއަށް ރީޝާ ގޮވާލިއެވެ. އެހެނަސް ހަނާގެ ފަރާތުން އެއްވެސް ޖަވާބެއް ރީޝާއަކަށް ނުލިބުނެެވެ. ލިބޭނީވެސް ކިހިނަކުން ހެއްޔެވެ. އޭނާގެ ނޭވާ ވަނީ ހުއްޓިފައެވެ. ހަނާގެ ދަރިފުޅުގެ ފުރަތަމަ ނޭވާއާއި އެކު ހަނާ ވަނީ މި ދުނިޔެއަށް އޭނާގެ އެންމެ ފަހު ނޭވާ ދޫކޮށްލާފައެވެ. އަބަދަށްޓަކައި މި ފަނާކުރުވަނިވި ދުނިޔެއާއި ހަނާވަނީ އަލްވަދާޢު ކިޔައިފައެވެ. “ހަނާ…!” ހޯސްލާފައި ލޮލުން އޮހޮރިގަތް ކަރުނައާއިއެކު ހަނާގެ ފުރާނަ ނެތް މަސްގަނޑުގައި ރީޝާ އޮޅުލައިގަތެވެ. އަދި އެއްފަހަރު ނަމަވެސް ލޯ ހުޅުވާލުމަށް އެދި އާދޭސް ކުރަން ފެށިއެވެ. އެންމެ ފަހަރަކު ނަމަވެސް އެ ދުލުން ބަހެއް ބޭރުކޮށްލުމަށް އެދި އަޅުދާސް ކުރަންފެށިއެވެ. ނަމަވެސް ހަމަ ހިލާ އެހެނަަކުން ނުވާނެތާއެވެ. ހަނާ ވަނީ އަބަދަށްޓަކައި މި ކެހިވެރި ޢާލަމާާއި ވަކިވެފައެވެ. ކުރާނީ ކީއްހެއްޔެވެ..؟ ތަޤުދީރު ހަނާއަށް ފުރުސަތު ދިނީ އެ ވަގުތާއި ހަމައަށެވެ.\nހަނާގެ މަރުގެ ހިތާމަވެރި ޚަބަރު ދާނިޝްއަށް ލިބުނު ވަގުތު އަނބުރައިގަނެގެން އޭނާ ނުވެއްޓުނީ ހަމަ ކިރިޔާއެވެ. އޭގެ ކުރިން އަޒީލް އޭނާ ހިފެހެއްްޓިކަން ނަސީބެކެވެ. ޤަބޫލު ކުރަން ދަތި އެ ޚަބަރުން ދާނިޝްގެ މުޅި ހަށިގަނޑަަށް ލޮޅުމެއް ގެނުވިއެވެ. ދާނިޝްއަށް ބޭއިޚުތިޔާރުގައި ރޮވެންފެށުނެވެ. އޭނާގެ ލޯބިވާ އަނބިމީހާ އަބަދަށްޓަކައި އޭނާއާއި ވަކިވެގެން އެ ދިޔައީ އޭނާގެ ހިތް ފޮތިފޮތި ކޮށްލާފައެވެ. ކަޅު އަނދިރި ވިލާގަނޑެއް އޭނާ ވަށާލިކަހަލައެވެ. ހަނާއާއި ނުލައި ދިރިއުޅޭނީ ކިހިނެއްބާއޭ ދާނިޝްގެ ހިތަށް އަރަމުންދިއެވެ. އެ ހިތާމައިގައި ދާނިޝްއަށް އޭނާގެ ދަރިފުޅާާއިމެދު ވިސްނާލަން ވަގުތު ނެގިއެވެ. ދާނިޝް ފަދައިން ވަސީމާގެ ހާލަކީ ވެސް އެއީއެވެ. ހަނާގެ މަރު ވަސީމާގެ ކަރުބުޑުގައި ލައްވާލި ހިތި ރަހައަކަށް ވެގެންދިއެވެ. އެ ހިތި ރަހަ ދުވަހަކުވެސް ކެނޑިގެން ނުދާނޭފަދައެވެ. ވަސީމާއަށް ވެސް ރޮވެންފެށުނެވެ. ހަނާދެކެ ވަސީމާ އިންތިހާއަށް ލޯބިވިއެވެ. އޭނާގެ އުފަން ދަރިއަކުފަދައިންނެވެ. ހަނާގެ ރަނގަޅުކަން ވަސީމާ އަބަދުވެސް ފާހަގަ ކުރެއެވެ. ހަނާގެ ހިތްހެޔޮކަމާއި މަޑުމައިތިރިކަމަށް ވަސީމާ ތަޢުރީފުކޮށް ހެދިއެވެ. ނަމަވެސް ދެން އިތުރަށް ވަސީމާއަކަށް އެ ފުރުސަތެއްނެތެވެ. އޭނާގެ ތަޢުރީފުގެ ބަސްތައް އަޑުއަހާކަށް ހަނާއެއްނެތެވެ. އެންމެންގެ ލޯތައް ތެންމާލައިފައި ހަނާ ވަނީ މި ޢާލަމާާއި ވަކިވެފައެވެ. އަބަދަށްޓަކައެެވެ. ކޮންމެ ނަފުސެއް ވެސް މަރުގެ ރަހަ ދެކޭނެތާއެވެ.\nVvrh reethi………when next part……\nYay second…. ???Vv reethi… Waiting for Next part ???????\nim third dhw\nGreat job!!!I’m 4th dho\nvvv reethi ekmk haadha hithaamaveri gothakashey hanaa maruvy…….. 🙁 🙁\nHattey keevetha abadhu thanks. …readersge suvaalu thakuge javaabu beynun ve ey\nލޯތްބޭތީ ހިތްއެދޭ.. (7)\nއެހެނިހެން ލޯބި June 29, 2016\nހިއްސުތަކާ ކުޅެލާހެން ހީވޭ 1


Bridge aai port ge masakkaiy anna aharu fesheyne: Fayyaz | Mihaaru\nބްރިޖާއި ޕޯޓުގެ މަސައްކަތް އަންނަ އަހަރުގެ މެދުތެރޭގައި ފެށޭނެ: ފައްޔާޒު\nއަންނަ އަހަރުގެ މެދު ތެރޭގައި ތިލަ-މާލެ ބްރިޖާއި ގުޅީފަޅު ޕޯޓުގެ މަޝްރޫގެ އަމަލީ މަސައްކަތް ފެށޭނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއިލް ރޭ ވިދާޅުވެއްޖެ އެވެ.\nމާލެ-ވިލިމާލެ ބްރިޖްގެ ޕްރޮޖެކްޓަކީ ރައީސް އިބްރާހިމް މުހައްމަދު ސޯލިހުގެ ސަރުކާރުން މިހާތަނަށް އިއުލާނު ކޮށްފައިވާ އެންމެ ބޮޑު ޕްރޮޖެކްޓެވެ. މި މަޝްރޫ އަށް އެކްސްޕޯޓު އިމްޕޯޓު ބޭންކް އޮފް އިންޑިއާ (އެގްޒިމް ބޭންކް) އާ އެކު ވި ލައިން އޮފް ކްރެޑިޓް އެއްބަސްވުމުގައި، 400 މިލިއަން ޑޮލަރުގެ ލޯނަކާއި 100 މިލިއަން ޑޮލަރުގެ ހިލޭ އެހީ ވަނީ ދީފަ އެވެ.\nޕީއެސްއެމްގެ "ރާއްޖެ މިއަދު" ޕްރޮގްރާމުގައި ފައްޔާޒު ވިދާޅުވީ، ޕޯޓު ޕްރޮޖެކްޓުގެ ބީލަމަށް މިހާރު ހުޅުވާފައިވާ ކަމަށާއި އަންނަ ބުރާސްފަތި ދުވަހު ބީލަން ބަންދުކުރާނެ ކަމަށެވެ. ބްރިޖުގެ ބީލަން ވެސް މި މަހުގެ 26 ވަނަ ދުވަހު ބަންދުވާނެ ކަމަށާއި ދެ ކަންތައް ވެސް ކުރިއަށް ގެންދަނީ އެއްކޮށް ކަމަށް ވިދާޅުވި އެވެ.\nފައްޔާޒު ވިދާޅުވިގޮތުގައި، މަޝްރޫއަށް ކޮލިފައިވާ ޕާޓީތައް ކުރިއަށް އޮތް އެއް މަސް ތެރޭގައި އެގްޒިމް ބޭންކުން ފޮނުވާނެ އެވެ. އެއާ އެކު، ވީ އެންމެ އަވަހަކަށް ރަސްމީ ޓެންޑާ އަނބުރާ އެކޮޅަށް ފޮނުވާނެ ކަމަށް އޭނާ ވިދާޅުވި އެވެ. އަދި އަންނަ އަހަރު ކުރީ ކޮޅު ކޮންޓްރެކްޓަރުން ހަމަޖެހޭނެ ކަމަށް ވެސް ވިދާޅުވި އެވެ.\n"ޖެނުއަރީ މަސް ތެރޭގައި ނޫނީ ފެބްރުއަރީ މަސް ތެރޭގައި އަޅުގަނޑުމެންނަށް ކޮންޓްރެކްޓަރުން ލިބޭނެ. އޭގެ މާނަ އަކީ ޑިޒައިން ބިލްޑް ކަމަކަށް ވާތީވެ، މޭ/ ޖޫން ހިސާބުގަ މެޝިނަރީއާ އެއްކޮށް މަސައްކަތް ފެށޭނެއޭ،" ފައްޔާޒު ވިދާޅުވި އެވެ.\nއަންނަ އަހަރުގެ މެދުތެރޭގައި ބްރިޖު މަޝްރޫގެ އަމަލީ މަސައްކަތް ފެށޭނެ ކަމަށް މިނިސްޓަރު ވިދާޅުވިއިރު، އެ އަހަރުގެ ބަޖެޓުގައި ވެސް އެންމެ ބޮޑު އަދަދެއް ހިމަނާފައިވަނީ އެ ކަމަށެވެ. އެގޮތުން ބަޖެޓުގައި ބްރިޖު މަޝްރޫއަށް 444.9 މިލިއަން ރުފިޔާ ހިމަނާފައި ވެއެވެ.\nތިލަ-މާލެ ބްރިޖް މަޝްރޫގެ މަޝްރޫއުގެ ކޮންސަލްޓަންސީ މަސައްކަތް ކުރަން ކަނޑައަޅާފައިވާ "އެމްއެސް އަރޫޕް" ހޮވާފައި ވަނީ ދިވެހި ސަރުކާރުންނެވެ. އަދި އެ ފާމުން ތައްޔާރު ކުރި ޕްރޮޖެކްޓުގެ ތަފުސީލީ ރިޕޯޓަށް ދެ ގައުމުގެ ސަރުކާރުގެ ފަންނީ އިދާރާ އިން މިހާރު ވަނީ ހުއްދަ ދީފަ އެވެ.\nމި މަޝްރޫއުގެ ތެރޭގައި ހިމެނޭ ކަންތައްތައް:\n- ފުން ހިސާބުތަކުގައި 141 ކިލޯމީޓަރުގެ މެރީން ވިއަޑެކްޓެއް ހެދުން. - ތިލަ ހިސާބުތަކުގަ އާއި އެއްގަމު ސަރަހައްދުތަކުގައި 2.32 ކިލޯމީޓަރުގެ މެރިން ވިއަޑެކްޓް ހެދުން. - ރަށްރަށުގައި 2.96 ކިލޮމީޓަރުގެ އެޓް-ގްރޭޑް މަގުތަކެއް ހެދުން. - ރަށްރަށުގެ މެދުގައިވާ ކަނޑުގައި 140 މީޓަރުގެ ތިން ނެވިގޭޝަން ބްރިޖެއް ހެދުން. - ވިލިމާލެ ލޭންޑް އިންޓަޗޭންޖް ސަރަހައްދުގައި ސިގްނަލައިޒްޑް ޖަންކްޝަން ހެދުން. - ގުޅިފަޅާއި ތިލަފުށީގައި ރައުންޑްއަބައުޓްތަކެއް ހެދުން. - ކޮންމެ ރަށެއްގެ ބްރިޖް ޖަންކްޝަން ކައިރި ބަސް ޓާމިނަލެއް ހެދުން. - ރޯޑް ލައިޓިން، ނެވިގޭޝަން ލައިޓިން، ދެކް ސެލް ލައިޓިން އަދު ސީސީޓީވީ ފަދަ އެހެން ތަކެތި ބޭނުން ކުރާނީ އިރުން އުފައްދާފައި ހުންނަ ހަކަތަ. - ލޭމްޕް ޕޯސްޓާއި ބްރިޖްގެ ޕަރަޕެޓްގައި ސޯލާ ޕެނަލްސް ހަރުކުރާނެ.\nތިލަފުއްޓާ ހަމައަށް ގުޅުވާ، އެ ބްރިޖާއި އެކު މާލެ ސަރަހައްދުގެ ޓްރެފިކަށް ލުޔެއް ލިބޭނެ ކަމަށް ބެލެވެ އެވެ. މިއާއެކު ގުޅީފަޅު ޕޯޓާއި ތިލަފުށި އިންޑަސްޓްރިއަލް ޒޯނު ވެސް އެއްގަމު ދަތުރުފަތުރުން ގުޅައިލާނެތީ، އިގްތިސާދަށް ގިނަ ކުރިއެރުންތަކެއް ލިބޭނެ ކަމަށް ބެލެވޭ ކަމަށް އިންޑިއާ ސަރުކާރުން ބުންޏެވެ.\nއިންޑިއާ ތިލަފުށި ގުޅިފަޅު ފައްޔާޒް އިސްމާއިލް، އިކޮނޮމިކް މިނިސްޓަރު އިކޮނޮމިކް ޑިވެލޮޕްމެންޓް މިނިސްޓްރި ރާއްޖެ-އިންޑިއާ އިކޮނޮމިކް މިނިސްޓަރު\n25 ކޮމެންޓް, 62 ރިއެކްޝަންސް\nބުރިޖް ވެސް އަަަަޅާނަނެ މިސަރުކާރުން ދެން ހުރި ކަންތައް ވެސް ކުރާނަނެ ތިބޭ ބިމަށް ތުން ހަރައިގެން ބަލަން\nކޮބާ ބްރިޖް ދޮންބެ\nއިންޑިއާއިން ލޯނު ނަގައިގެން ބުރިޖު އަޅާކަށް ބޭނުމެއް ނޫން.\nމާލޭ ބުރިޖު މާލޭ އެއަރޕޯޓް މާލޭ ޕޯޓަކަށް ޑޭޓެއްނޯންނާނެ އަބަދުވެސް ހެދިހެދި އޮންނާނީ އެޖެންޑާ 19 ތަފާތުވާނެ\nއެމްއެސް އަރޫފް ކިޔާ ކޮންސަލްޓެންސީ ފާމެކޭ. އާއްމު މީހަކަށް އެއްވެސް މައުލޫމާތެއް އިންޓަނެޓުން ނުލިބޭ ކަހަލަ ކުންފުނިތަކާ ފާމްތަކަށް މިސަރުކާރުން ބޮޑެތި ކަންކަން ހަވާލުކުރަނީ.\nމަށަކަށް ހަމަ ގައިމުވެސް ނުކެރޭނެ ބުނާކަށް ބްރިޖެއް ނޭޅޭނެޔޭ ސަބަބަކީ ބްރިޖް އެއީ އެޅިދާނެ އެއްޗެއްކަން ދައްކާފައިވާތީ އެ ބްރިޖް ފެންނަން ނެތް ނަމަ މަވެސް ބުނާނީ ބްރިޖެއް ނޭޅޭނެޔޭ.\nމުޅިގައުމު ފުނޑާލާފާ އޭގެ ކައްފާާއަކަށް ބުރިޖު. މާފާއެކު ބުނެވޭނީ ނެތޭ ތިކަން ބަލައިގަނެވޭކަށް.\nރައްޔިތުންނަށްދޭ ޚިދުމަތްތަކުގައި ދުވަސް ކަނޑައަޅާ ބުނާކަށް ނޭޏގެއެވެ އަންނަ އަހަރު މެދެކި ތެރެ އަންނަ އަހަރު ފަހުކޮޅު މިހެންގޮސް ހިނގަަިދާނެ ފަސް ހަމަސް ލަސްވެގެން އެކަމަކު ނިކަން ބައްލަވާ ސަރުކާރުން ނަގާ ވާރުގެ ކަނަތައް ހުރި ގޮތް ދުވަސް ކަނޑައެޅިފަ ނުދައްކައިފިނަމަ ޖޫރިމަނާ ވާނެވަރާ އެކު އެކަމަކު މަގު ހުރަސްކުރާ ކިތައް މަގުތޯ ފުހެވިފަ ހުރީ ކިތައް މެސު ރޮނގުތޯ ފުހެވިފަ ހުރީ ކިތައް މަގުގަތޯ އަޑި ގުޑަންވެ ގަދަ ކަނޑުގަ ދުއްވާޙެން ދުއްވަން ޖެހެނީ\nއަންނަ އަހަރު އައިސް އައިސްހުންނާނެ. އަހަރަކަށް ފަހު އަހަރެެއް . އެކޮޅު ކޮޅުން ހިނގައިލާނޭ ކުއްޖެއް ނެތްބާ؟\nބްރިޖް އެޅިޔަސް ވޯޓެއް ނުދޭނަން.


Dhuniyege enme busy Airport. Dhuniyege enme busy Airport.\nދުނިޔޭގެ އެންމެ ބިޒީ އެއަރޕޯޓް\nހާޓްސްފީލްޑް ޖެކްސަން އެޓްލާންޓާ އިންޓަނޭޝަނަލް އެއަރޕޯޓް / މިއީ ދުނިޔޭގެ އެންމެ ބިޒީ އެއް އެއަރޕޯޓް\nއެއަރޕޯޓްތަކަކީ ޢާއްމު ގޮތެއްގައި 24 ގަޑިއިރު މަސައްކަތް ހިނގަ ހިނގަ ހުންނަ ތަނެކެވެ. ބައެއް ވަގުތުތަކުގައި އެއަރޕޯޓުގައި ފަސިންޖަރުން މަދުކޮށް އޮތަސް، ފްލައިޓެއް ޖައްސާ ވަގުތު، ނުވަތަ ފުރަން ތައްޔާރުވާއިރު އެއަރޕޯޓެއްގެ ބިޒީކަން ފެނިގެންދެއެވެ. މީގެ ތެރެއިންވެސް އެންމެ ބިޒީވަނީ އެންމެ ގިނަ މީހުން ދަތުރުކުރާ އެއަރޕޯޓްތަކެވެ.\nއެއަރޕޯޓްސް ކައުންސިލް އިންޓަނޭޝަނަލްއަކީ ފަސިންޖަރުން ކުރާ ދަތުރުތަކުގެ ތަފާސް ހިސާބު ބަލަހައްޓާ ބައެކެވެ. 2017 ވަނަ އަހަރުގެ ތަފާސް ހިސާބުތައް ދައްކާގޮތުން ދުނިޔޭގެ އެންމެ "ބިޒީ" އެއަރޕޯޓަކީ އެމެރިކާގެ އެޓްލާންޓާ ސިޓީގެ ހާޓްސްފީލްޑް ޖެކްސަން އެޓްލާންޓާ އިންޓަނޭޝަނަލް އެއަރޕޯޓެވެ. މިގޮތުން 104 މިލިއަން ފަސިންޖަރުން މިއެއަރޕޯޓުން ޚިދުމަތް ހޯދާފައިވާކަމަށް ތަފާސް ހިސާބުތަކުން ދައްކައެވެ.\nހާޓްސްފީލްޑް ޖެކްސަން އެޓްލާންޓާ އިންޓަނޭޝަނަލް އެއަރޕޯޓް / 104 މިލިއަން ފަސިންޖަރުން މިއެއަރޕޯޓުން މިދިޔަ އަހަރު ޚިދުމަތް ހޯދާފައިވާކަމަށް ތަފާސް ހިސާބުތަކުން ދައްކާ\nދުނިޔޭގެ އެންމެ ބިޒީ އެއަރޕޯޓަށް އެޓްލާންޓާ އެއަރޕޯޓް ވެފައިވާއިރު، މިއީ އުތުރު އެމެރިކާގެ ޤައުމުތަކަށް ދަތުރުކުރާ ފަސިންޖަރުން އެންމެ ގިނައިން ބޭނުންކުރާ އެއަރޕޯޓެވެ. މީގެ އިތުރުން އެއަރޕޯޓް އޮންނަ ސަރަޙައްދުގެ ގޮތުން އެމެރިކާއަށް ދަތުރުކުރާ ގިނަ މީހުންވެސް މިއެއަރޕޯޓް ބޭނުންކުރެއެވެ.\nނަމަވެސް ތަފާސް ހިސާބުތައް ދައްކާގޮތުން މިއެއަރޕޯޓް ބޭނުންކުރި މީހުންގެ އަދަދު 0.26 އިންސައްތަ ވަނީ ދަށްވެފައެވެ. އެހެންކަމުން އަންނަ އަހަރު އެންމެ ބިޒީ އެއަރޕޯޓުތަކުގެ ލިސްޓުގެ އެއްވަނަ ނުލިބުން އެކަށީގެންވެއެވެ.\nޗައިނާގެ ބެއިޖިންގ ކެޕިޓަލް އިންޓަނޭޝަނަލް އެއަރޕޯޓް / މިދިޔަ އަހަރު 94.4 މިލިއަން ފަސިންޖަރުން މިއެއަރޕޯޓުން ދަތުރުކުރި\nދުނިޔޭގެ އެންމެ ބިޒީ އެއަރޕޯޓުތަކުގެ ލިސްޓުގެ2ވަނަ ލިބުނީ ޗައިނާގެ ބެއިޖިންގ ކެޕިޓަލް އިންޓަނޭޝަނަލް އެއަރޕޯޓެވެ. މިދިޔަ އަހަރު 94.4 މިލިއަން ފަސިންޖަރުން މިއެއަރޕޯޓުން ދަތުރުކުރިއެވެ. މިއީ އޭގެ ކުރީ އަހަރާ އަޅާބަލާއިރު 1.5 އިންސައްތަ އިތުރު އަދަދެކެވެ. ލިސްޓުގެ3ވަނަ ލިބެނީ ޔޫއޭއީގެ ދުބާއީ އިންޓަނޭޝަނަލް އެއަރޕޯޓަށެވެ. މިދިޔަ އަހަރު 88 މިލިއަން ފަސިންޖަރުން މިއެއަރޕޯޓުން ދަތުރުކުރިއެވެ.\nއެއަރޕޯޓްސް ކައުންސިލް އިންޓަނޭޝަނަލުން ޢާއްމުކުރި ތަފާސް ހިސާބުތައް ދައްކާގޮތުން މިދިޔަ އަހަރު ފަސިންޖަރުން ދަތުރުކުރި އަދަދާއި، ކާގޯ ފޮނުވުނު އަދަދާއި ބޯޓުތަކުގެ ދަތުރުކުރުންތައްވެސް ވަނީ އިތުރުވެފައެވެ. މިގޮތުން އެތެރޭގެ އުދުހުންތައް ހިމެނޭ ގޮތަށް ވައިގެ ދަތުރުފަތުރުކުރި ފަސިންޖަރުންގެ އަދަދު ވަނީ 6.6 އިންސައްތަ އިތުރުވެފައެވެ. އަދި އިންޓަނޭޝަނަލް ފަސިންޖަރުންގެ އަދަދު ވަނީ 8.4 އިންސައްތަ އިތުރުވެފައެވެ.\nދުނިޔޭގެ އެންމެ ބޮޑު އެއަރ ކާގޯ ހަބަކީ ހޮންގކޮންގް\nތަފާސް ހިސާބުތައް ދައްކާގޮތުން ދުނިޔޭގެ އެންމެ ބޮޑު އެއަރ ކާގޯ ހަބަކީ ހޮންގކޮންގެވެ. ދެވަނަ އެމެރިކާގެ މެމްޕިސް ސިޓީއަށް ލިބޭއިރު3ވަނަ ލިބެނީ ޗައިނާގެ ޝަންހާއީއަށެވެ.\nއެއަރޕޯޓްސް ކައުންސިލް އިންޓަނޭޝަނަލްގެ ތަފާސް ހިސާބުތަކަކީ ދުނިޔޭގެ އެކި ކަންކޮޅުތަކުން 1200 އަށްވުރެ ގިނަ އެއަރޕޯޓުތަކުން އެއްކޮށްފައިވާ މަޢުލޫމާތުތަކުގެ މައްޗަށް ބިނާކޮށްފައިވާ ތަފާސް ހިސާބުތަކެކެވެ.\nއިތުރު ލިޔުންތައް ލައިފް ސްޓައިލް ލައިފް ސްޓައިލް\nބައިކް މޯލްޑިވްސްގެ މިއަހަރުގެ ހަރަކާތްތައް ރަސްމީކޮށް ފަށައިފި\nއޭދަފުށީގެ "ތަރައްޤީ 50" ފާހަގަކުރުން\nކެއްސުމަށް އެންޓިބަޔޮޓިކްސްގެ ބަދަލުގައި މާމުއި ބޭނުންކުރަން ސިއްހީ އިދާރާތަކުން ލަފާދެނީ!


Japan2Vana Burah Dhiyaee Senegal Ah Vure Madhun Card Dhahkaafai Vaathee - Vaguthu\nޖަޕާން ދެވަނަ ބުރަށް ދިޔައީ ސެނެގާލް އަށްވުރެ މަދުން ކާޑު ދައްކާފައިވާތީ\nޖަޕާން ޓީމުގެ ކުޅުންތެރިން - ފޮޓޯ: އޭއެފްޕީ\nމިހާރު ރަޝިޔާގައި ކުރިއަށްދާ ފީފާ ވޯލްޑް ކަޕުގެ ގްރޫޕް އެޗުގައި ވާދަކުރާ ޖަޕާނާއި ސެނެގާލް، ގްރޫޕިގެ ގޮތުން އެއްވަރުވުމުން، ފެއަރ ޕްލޭ އަށް ބަލައިގެން، ދެވަނަ ބުރަށް ދާނެ ޓީމެއް ކަނޑައަޅައިފިއެވެ. ފެއަރ ޕްލޭ އަށް ބެލުމުގައި ބަލާފައިވަނީ ދައްކާފައިވާ ރީނދޫ ކާޑަށެވެ.\nޖަޕާނަށް ވުރެ ގިނަ ރީނދޫ ކާޑު ސެނެގާލް އަށް ދައްކާފައިވުމުން، ދެވަނަ ބުރުގެ ޖާގައެއް ހޯދާފައިވަނީ ޖަޕާނެވެ. މިއީ ގްރޫޕުގެ ދެވަނައެވެ.\nއެހެންނަމަވެސް، އެޓީމު މިއަދު ޕޮލެންޑާ ކުޅުނު މެޗުން، 0-1 ގެ ނަތީޖާއަކުންވަނީ ބަލިވެފައެވެ.\nބައިނަލްއަޤުވާމީ ނޫސް ރިޕޯޓުތައް ބުނާގޮތުގައި މިއީ، ފެއަރ ޕްލޭ އަށް ބަލައިގެން، ވޯލްޑް ކަޕެއްގެ ދެވަނަ ބުރަށް ނުވަތަ ރައުންޑް އޮފް ސިކްސްޓީން އަށް ދާނެ ޓީމެއް ކަނޑައެޅި ފުރަތަމަ ފަހަރެވެ. މިކަމުގެ ސަބަބުން، ވޯލްޑް ކަޕުގެ ތާރީޚުން، ޖަޕާން ވަނީ ޚާއްޞަ މަޤާމެއް ހޯދާފައެވެ.\nގްރޫފު އެޗުގެ ޕޮއިންޓު ޓޭބަލް އޮތްގޮތުން، އެންމެ ކުރި ލިބެނީ ކޮލަމްބިޔާ އަށެވެ. އެޓީމަށް ޖުމުލަ ހަ ޕޮއިންޓު ލިބޭއިރު، ދެވަނަ ދެ ޓީމަކަށް ލިބެއެވެ. އެއީ ފައިދާ ގޯލާއި ބައިކޮޅަށް ވަތް ގޯލު އަދި މޮޅުވި މެޗުތަކަށް ބަލައިގެންވެސް ހުރިހާ ގޮތަކުން އެއްވަރުވި ޖަޕާނާއި ސެނެގާލް އެވެ. ގްރޫޕުގެ އެންމެ ފުލުގައި ތިން ޕޮއިންޓާއެކު އޮތީ ޕޮލެންޑެވެ.\nމިކަމާ ގުޅިގެން ބައެއް ފަރާތްތަކުން ފާޑު ކިޔާފައިވާއިރު، ބައެއް ފަރާތްތަކުން ބުނެފައިވަނީ މިއީ ރަނގަޅު ނިންމުމެއްކަމަށެވެ.


ސަޕޯޓިން ކޯ އެލަވަންސްގެ ގޮތުގައި -/1200 ރުފިޔާ ދެވޭނެވެ.\nމި މަރުކަޒުގެ އެތެރޭގެ ހުރިހާތަނެއް ކޮންމެ ދުވަހަކު ކުނިކަހާ، ފޮޅާ ސާފުކޮށް ބެލެހެއްޓުން.\nކޮންމެ ދުވަހަކު އިމާރާތުގައިހުރި ބިއްލޫރި ދޮރުފަތްތައް ސާފުކޮށް ބެލެހެއްޓުން.\nވެރިންގެ ކޮޓަރިކޮޅުތަކުގައި ހުންނަ ބިއްލޫރި ދޮރުފަތްތައް ކޮންމެ ދުވަހެއްގެ ހެދުނު ސާފުކުރުން.\nމި އޮފީހުގެ ފާޚާނާތައް ދުވާލަކު އެއްފަހަރު ދޮވެ ސާފުކުރުން.\nމަރުކަޒުގެ މުވައްޒަފުން ތިއްބަވާ ގޮނޑި، މޭޒުފަދަތަކެތި ފޮޅާސާފުކުރުމާއި އޮފީހުގެ އެތެރޭގައި ހުންނަ ކަބަޑުތަކުގައި ހުންނަ ފޮތް ފައިލްފަދަ ތަކެތި މަދުވެގެން މަހަކު އެއްފަހަރު ފޮހެ ސާފުކުރުން.\nމުވައްޒަފުންނަށް ސައިތައްޔާރުކުރައްވާ ބިއްލޫރިތަށި، ޖޯޑް މިފަދަތަކެތި ސާފުތާހިރުކޮށް ބެލެހެއްޓުމާއި، މިފަދަތަކެތި ރައްކާތެރިކަމާއެކު ބެލެހެއްޓުން. އަދި މީގެ އިތުރުން ސައިކޮޓަރި ސާފުތާހިރުކޮށް ބެލެހެއްޓުން.\nސައިކޮޓަރީގައި ކުރަންޖެހޭ މަސައްކަތްކުރުން.\nމީގެ އިތުރުން އޮފީހުން އަންގާކަންކަމުގައި އަމަލީގޮތުން ބައިވެރިވުން.\nނޯޓް: ލިޔަންކިޔަން އެގޭކަން ދެނެގަންނާނީ، ދަށްވެގެން ސްކޫލް5ނިންމިކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިއުމަށް ބަލައިގެންނެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 އޯގަސްޓް 2019ވާ އަންގާރަ ދުވަހުގެ 13:30 ގެ ކުރިން، ނޭޝަނަލް އިންސްޓިޓިއުޓް އޮފް އެޑިޔުކޭޝަން އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3323243 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n17 ޛުލްހިއްޖާ 1440\nސުންގަޑި: 27 އޮގަސްޓް 2019 1330


India ge Covid haalathu goasvee sarukaaruge dhoahalhi kamun: Sidharth – adduLIVE\nއިންޑިއާގެ ކޮވިޑް ހާލަތު ގޯސްވީ ސަރުކާރުގެ ދޯހަޅިކަމުން: ސިއްދާތު\nApr 30, 2021, 15:13 ޝަބްނަމް ރަޝީދު\nއިންޑިއާގެ ކޮވިޑް ހާލަތު ގޯސްވެ ގިނަ ބަޔަކު ދުނިޔެ ދޫކުރަން ޖެހުނީ ސަރުކާރުގެ ދޯހަޅިކަމުން ކަމަށް "ބިގްބޮސް 13" ކާމިޔާބު ކުރި މަޝްހޫރު ބަތަލު ސިއްދާތު ޝުކްލާ ބުނެފިއެވެ.\nކޮވިޑްގެ ދެވަނަ ރާޅު އިންޑިއާއަށް އެރިއިރު އިންޑިއާގެ ސަރުކާރުން އުޅުނީ ހޭބޯނާރާ އިންތިހާބާއި، ރޯޑް ޝޯވތައް އަދި ރެލީތައް ބޭއްވުމަށް ކަމަށާއި ޤައުމަށް ދިމާވެދާނެ ނުރައްކަލަކަށް ނުބަލާ ކަމަށް ސިއްދާތް ވަނީ ބުނެފައެވެ. ޑޮކްޓަރުންނާއި ސިއްޙީ މާހިރުން ކެނޑިނޭޅި ވައިރަސް ފެތުރެމުންދަނީ މީހުން ގިނައިން އެއްވާ ތަންތަނުގައި ކަމަށް ބުނަމުން ދިޔައިރު ވެސް އެ އަޑު ސަރުކާރުން އަހާފައި ނުވާ ކަމަށް އޭނާ ވަނީ ބުނެފައެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި އިންޑިއާގެ ހެލްތް މިނިސްޓަރު ވަނީ އިންޑިއާގައި މަރުވާ މީހުންގެ އަދަދު ދަށް ކަމަށް ބުނެފައެވެ. އެއަށް އިޝާރާތްކޮށް ސިއްދާތު ބުނެފައިވަނީ ބައެއް މީހުން އަދިވެސް ބަލަނީ ހިސާބު އަކުރު ތަކަކަށް ކަމަށާއި މީހުންގެ ގާތް ލޯބިވާ އެތައް ބަޔަކު ދުނިޔެ ދޫކޮށް ދާއިރު އެ އާއިލާތަކުން ތަހައްމަލު ކުރާނެ ވޭން އިހުސާސް ނުކުރާ ކަމަށެވެ. އެ މީހުންގެ ހިތްދަތިކަން ނުފެންނަ ކަމަށެވެ.\nGuys please stop playing politics….. the pandemics about statistics for you'll but we are actually loosing loved ones, friends and family … they are much more than just numbers to loved ones 🙏🏻\nއިންޑިއާގެ ޙާލަތު ދުވަހެއް ދުވަހަކަށް ދަނީ ދަށަށެވެ. ކޮންމެ ދުވަހަކު3ލައްކައިން މީހުން ދަނީ ކޮވިޑަށް ފައްސިވަމުންނެވެ. އޮކްސިޖަން ނުލިބި މީހުން މަގުމަތީގައި މަރަށް ތެޅޭ މަންޒަރަކީ ބަލާ މީހުން ހިތްފަޅައިގެންދާވަރު މަންޒަރު ތަކެކެވެ.